
Lumea transilvană 


MIRCEA GELU BUTA” 


Istoricii ne învaţă că cele mai importante popoare cunoscute ale 
Transilvaniei au fost, în ordine cronologică, daco-geţii şi romanii 
(latinofonii), în antichitate, apoi românii, ungurii, saşii şi secuii, în 
vremurile medievale?. Musafiri pe teritoriul Transilvaniei, la fel ca 
ungurii şi secuii, coloniştii germani s-au grăbit să facă cauză comună 
cu ceilalți oaspeți, pentru a-i scoate pe autohtoni din viața publică și a 
le acapara proprietăţile. Erau vremuri când peste modelele spirituale 
de viață răsăriteană bizantină s-a adăugat cel apusean catolic, iar mai 
apoi o importantă componentă protestantă, cu care o perioadă îndelun- 
gată de timp s-au aflat în competiţie şi dispută, periclitându-şi reciproc 
existența. 

A fi creștin catolic, luteran sau calvin pe pământul Ardealului 
însemna să fii un cetăţean privilegiat, pe când ortodocşii, păstrătorii 
celei mai vechi forme de credinţă creştină din fosta provincie a Daciei 
romane, au rămas practicanții unui rit tolerat, căruia multă vreme i-au 
fost interzise drepturile de a-și ridica biserici şi zidi clopotnițe?. Totuşi, 
prin stăruința vlădicilor şi felul cum au ştiut ei să apere credinţa stră- 
bună, care era atât de încătușată prin condiţiile umilitoare care îi erau 
impuse, Biserica nu numai că a răzbit, ci a fost şi o pavăză în vârtejul 


Mircea Gelu Buta, Prof. Dr., Facultatea de Teologie Ortodoxă, Universitatea Babeş- 
Bolyai Cluj-Napoca, e-mail: butamircea(A yahoo.com 

Ioan-Aurel Pop, loan Bolovan, Istoria Transilvaniei, Academia Română, Centrul de 
Studii Transilvene, Cluj-Napoca, 2013, p. 6. 

Mircea Păcurariu, Istoria Bisericii române din Ardeal, Banat, Crișana și Maramureș, 
Cluj-Napoca, 1992, p. 124; vezi şi Virgil Şotropa, „Din trecutul românilor bistrițeni”, în 
„Gazeta Bistriţii”, nr. 1 / 25 decembrie 1924, pp. 1-2. 

numeroaselor primejdii, care s-au abătut de-a lungul timpului asupra 
românilor ardeleni. Deoarece în şi prin Biserică am avut aproape sin- 
gura instituţie organizată și stabilă, la adăpostul căreia s-a putut dezvolta 
viaţa istorică a neamului nostru, este firesc ca începutul istoriei politice 
a românilor ardeleni să coincidă cu organizarea lor bisericească, desă- 
vârșită încă în secolul al XVI-lea în forma unităţilor naţionale, sub 
raportul vieţii religioase şi culturale”. 

Credința fanatică a ungurilor și saşilor în „drepturile lor istorice” 
a fost însă îngenuncheată de marele proiect al uniaţiei, care a însuflețit 
generaţia românească de la 1918. Ca ironie a sorții, românii au fost 
aceia care, prin intervenţia armată curajoasă din anul 1919, au reușit 
să îndepărteze pericolul bolşevizării Ungariei şi, probabil, a întregului 
est european”. 

Din admirație și recunoştinţă pentru aceşti mari eroi ai neamului, 
îmi doresc ca în pieţele fiecărui oraş din România să fie ridicat un Altar 
Naţional, care să amintească privitorului eternitatea acestui neam. 

Trăind de secole alături de unguri, saşi, secui, armeni, evrei ş.a., 
românii ardeleni au dobândit experienţa alterității. Așa au învăţat, 
dincolo de momentele tensionate, să accepte calităţile și defectele 
celorlalţi, dar şi să le respecte valorile și tradiţiile, conferind lumii 
transilvane acea unicitate pe care o numim azi „o lume a toleranței”. 
Nu trebuie uitat însă că, de-a lungul istoriei, toleranța transilvană a 
însemnat supunere, acceptare şi respingere, primire şi excludere, ega- 
litate şi segregare, moderație şi extremism. Acesta din urmă a fost îm- 
brățişat în timp de unguri, sași, dar și de români, în funcție de poziţia 
social-politică dominantă sau marginalizată pe care s-au aflat, iar istoria 
Ardealului abundă de asemenea momente. 

În timp, prin contopirea secuilor cu ungurii, iar după cel de-al 
Doilea Război Mondial, migrarea masivă a saşilor în Germania şi a 


+ Loan Lupaș, „Când începe istoria noastră politică?”, în Rev. „Luceafărul”, nr. 9, anul 
XIII, 1914, pp. 261-264. 
5 Lary L. Watts, Ferește-mă, Doamne, de prieteni, Ed. Rao, Bucureşti, 2011, pp. 98-103. 

evreilor în Palestina, tabloul etnic al Transilvaniei s-a simplificat mult. 
O lecţie de viaţă din care românii au învăţat că nu au suferit numai ei 
şi că nu sunt singurele victime ale nedreptăţilor istoriei. Trebuie ştiut 
însă că ideologia comunistă, de care sunt învinovăţiți, deseori, românii, 
nu s-a născut la Moscova sau la Vladivostok și, cu atât mai puţin, la 
București. Ea a prins viaţă în inima Occidentului şi o tragică ironie a 
sorții a făcut ca să fie pusă în practică în câteva ţări ale Europei cen- 
trale şi de est, cu care nu avea însă niciun fel de afinități. Maghiarii 
au dat un mare teoretician marxist, pe Georg Lucács, noi, românii, am 
consacrat în Occident, în secolul al XX-lea, doi intelectuali de dreapta, 
pe Cioran şi Eliade, şi un dramaturg, Eugen Ionescu, care, fără să fi 
fost om de dreapta, a fost un adversar mărturisit al totalitarismului de 
stânga. Nici în România şi nici în alte țări comunizate de religia orto- 
doxă nu au ieşit mari teoreticieni de stânga, pentru că aceste popoare 
îşi au unitatea în Biserică şi nicidecum în doctrine politice“. De altfel, 
ideologiile nu reprezintă o componentă esenţială a omului, ele apar 
odată cu revoluțiile și dispar aşa cum au venit. Să ne reamintim de 
lagărele şi închisorile comuniste, unde oameni de etnii şi orientări po- 
litice diferite, în fața suferinței comune, şi-au depășit apartenența și au 
existat nenumărate cazuri în care un român a îngrijit un sas, un ungur 
sau un evreu ori invers. Aceasta mi se pare normalitatea. La fel cred 
că ar trebui să fie şi în cazul ecumenismului, despre care se discută 
atât de mult: să nu duşmăneșşti pe cineva că e catolic, putem discuta în 
contradictoriu, dar să pretuim omeneşte oamenii înseamnă mai mult 
decât confesiunile și ideologiile. 

Astăzi, în condiţiile în care nu poţi fi un bun cetăţean al lumii 
globalizate dacă nu ai un loc al tău de baştină, unde au trăit strămoșii 
şi-ţi sunt îngropaţi părinţii, secuii, ungurii şi saşii, redescoperindu-și 
conştiinţa autonomiei şi a vechilor privilegii medievale, au început să 
solicite autorităţilor române drepturi civile și patrimoniale, care, de 


ê Mircea Gelu Buta, Dan Ciachir, Faţă către față, Ed. Eikon, Cluj-Napoca, 2011, 
pp. 58-60. 

multe ori, lezează demnitatea comunităților şi chiar a țării întregi. Aceste 
conştiinţe trezite recent servesc excelent ca subiect de dispută şi pro- 
vocare politică, atrăgând în joc atât duşmani, cât şi trădători ai statului 
unitar român, dar şi mulți profitori de moment, pentru care dobân- 
direa „viţelului de aur” reprezintă singurul ţel în viață. 

Este evident că patriotismul a fost, de multe ori, pervertit, bana- 
lizat, bagatelizat sau exacerbat, dar asta nu ne dă dreptul să ne hulim 
țara şi valorile ei, pentru că nu poți fi european fără a fi român și, dacă 
nu crezi în identitatea ta, nu ai niciun respect de la alţii. Înţelegând 
aceasta, francezul nu se ruşinează că e francez, englezul că e englez 
şi nici ungurul sau neamțţul nu îşi leapădă apartenenţa, deşi cu ceva 
timp în urmă, ar fi avut motive să o facă. Secretul cultivării patrio- 
tismului generos şi curat, neîndreptat împotriva altor patriotisme, este 
dat de sinceritatea în credinţă, iubire, dialog, dreptate şi, peste toate, 
bunătate, însă nicidecum să-ţi sacrifici poporul, să sacrifici patrimoniul 
comunitar şi compatrioții, pentru a face pe plac străinului, adică, vorba 
lui Grigore Alexandrescu, să fii „coadă de topor”. 

O minte sănătoasă, adică temperată, ghidată de echilibru şi cu- 
noaştere, reprezintă „calea împărătească”, pe care Sfântă Scriptură ne 
îndeamnă să umblăm (Deut. 5, 32; 17, 11), fără să uităm însă că asta 
este țara noastră. Toţi ceilalți au venit din alte părți, iar noi suntem 
aici şi avem datoria să clădim în continuare această ţară şi să o facem 
mai frumoasă. Ca să facem lucrul acesta, este însă nevoie să luptăm 
pentru adevăr, să nu ne fie frică, să ne batem pur şi simplu. 


„Valahi schismatici” — definire a unei ruperi 
ale „Ecclesiei una” sau lipsă de diplomaţie 
în comunicatele medievale? 


IOAN CHIRILĂ" 


O privire retrospectivă peste volumele de Documente privind 
Istoria României (C. Transilvania)! apărute sub auspiciile Academiei 
Române, m-a făcut să mă gândesc la lecturi vechi, cum ar fi lucrarea 
domnului academician Ștefan Pascu, dedicată Voivodatului Transil- 
vaniei”, sau lecturi mai recente şi deosebit de incitante, cum ar fi 
lucrarea domnului academician loan-Aurel Pop, Din mâinile valahilor 
schismatici”, şi să visez că undeva, într-un viitor nu prea îndepărtat, 
există o persoană capabilă să adune istoria voivozilor români din Tran- 
silvania, pentru a înţelege toţi că ei erau stăpânii acestor pământuri, 
că ei au înfruntat și valurile de la vest şi cele de la est și nu au plecat, 
au rămas aici pe veci stăpâni. Cuvintele extrem de bine argumentate 
ale ultimei lucrări citate te fac să regăseşti în tine noi zori de demnitate 
națională, demnitate care se pare că este atât de mult terfelită în zilele 
noastre. Aşa se face că un distins domn“, preocupat de sănătate şi de 
cultură, dar şi de neam, m-a interpelat cu o chestiune ce vizează modul 
de nominalizare a românilor în documentele medievale, şi anume ei 


Ioan Chirilă, Pr. Prof. Univ. Dr., Preşedintele Senatului Universităţii Babeş-Bolyai 
Cluj-Napoca, e-mail: ioanchirila62(A gmail.com 

Documente privind Istoria României (C. Transilvania), Ed. Academiei Române, 
vol. I, Bucureşti, 1951 şi vol. II, Bucureşti, 1952. 

2 Ștefan Pascu, Voivodatul Transilvaniei (4 Vol.), Ed. Dacia, 1972,1979,1986,1989. 
loan-Aurel Pop, Din mâinile valahilor schismatici... Românii şi putera în Regatul 
Ungariei medievale (sec. XII-XIV), Ed. Litera, Bucureşti, 2001. 

Prof. univ. dr. Mircea Gelu Buta. 

sunt numiţi schismatici, iar în unele locuri, chiar eretici, iar el se întreba: 
de ce ni se adresează atât de jignitor? Voi încerca să răspund la această 
chestiune în cele ce urmează. 


1. Schisma cea mare (1054) şi efectele ei 


Ruperea cămăşii celei una a lui Hristos, ruperea Bisericii creştine 
în două e justificată în chip diferit în lucrările de istorie, depinde de 
apartenenţa autorului. Nu voi trece acum în revistă aceste justificări, 
ci doresc să spun că lupta orgoliilor și fuga după demnitățile pămân- 
teşti te fac să pierzi cerul. Tocmai de aceea nu voi repeta și eu acum 
nefericitele efuziuni de orgoliu. Oricum, această schismă a creat schis- 
matici și din nou va trebui să spun că apelativul este atribuit mai degrabă 
celuilalt decât ţie însuţi. Aşa se face că apusenii ne numeau schismatici 
în documente. Au mai existat și alte consecinţe ale schismei, cum ar fi 
redefinirea identitară şi recentrarea discursului eclesiologiei apusene 
pe afirmarea originii petrine a Bisericii Romei şi mai apoi folosirea 
apelativului de „Mater Ecclesiae”, deci ideea şi imaginea teoriei cer- 
curilor concentrice. Dacă ne gândim la teologia sistematică a Summei 
Agquinatului, putem să înțelegem şi mai bine în ce consta acţiunea de 
redefinire identitară. Răsăritul va elabora un proces de reprecizare 
identitară, în special după cea de-a doua schismă, după apariția Reformei 
protestante, şi aceasta pentru faptul că reformatorii spun că reiau forma 
Bisericii primare şi o dezvoltă în eclesiologia şi misiunea lor. Astfel, 
Biserica Răsăritului a dat o serie de Mărturisiri de credinţă care să îi 
exprime identitatea şi modul continuu de dezvoltare a Tradiţiei ecu- 
menice în viața proprie. 

Un alt efect al Schismei celei mari a fost ruperea Pentarhiei, des- 
prinderea Romei celei vechi făcând ca în Răsărit să rămână tetrahia în 
cadrul căreia avea preeminență Noua Romă — Constantinopolul. Părţile 
țării noastre erau cuprinse în ascultarea canonică de Constantinopol, 
deşi eram un popor romanic într-o mare de slavi. 

Plecând de la aceste afirmaţii, ar trebui să spunem că, din perspec- 
tiva eclesiologică, termenul de schismatic este numele prin care este 
exprimată una sau ambele părți rezultate din ruperea unităţii inițiale. 
Deci nu trebuie văzut în chip automat ca fiind un apelativ jignitor. 
Modul, însă, în care e folosit în documente poate fi interpretat (blând!) 
ca o eroare diplomatică sau ca nume menit să inducă o trăire psiho- 
logică în mase, care să le facă să dorească să scape de acest apelativ, 
iar soluţia propusă era unirea. 


2. Români/schismatici 
sau despre prozelitism și statornicie 


Chestiunea noţiunii de schismatici atrage după sine un demers de 
anamneză istorică foarte amplu. Modul în care acad. loan-Aurel Pop 
tranșează chestiunea mi se pare cel mai apropiat de obiectivitatea 
analitică a unui medievist. Într-un studiu al său, publicat la Oradea, 
spune următoarele: „anul 1054 nu a fost perceput de lume, de comu- 
nitate, de spaţiul public ca o ruptură iremediabilă şi, de către unii, nici 
măcar ca un eveniment modest. Aceasta, pentru că majoritatea oame- 
nilor de-atunci nici nu au ştiut că acest eveniment a existat. S-a spus 
adesea că adevărata frângere a unităţii creștine a fost mai degrabă per- 
cepută la 1204, cu ocazia Cruciadei a IV-a, când s-a declanşat efectiv 
o ură viscerală între «latini» şi «greci». Nici atunci însă, percepția 
diferenţei nu a fost generală, iar cele două mari grupuri de creştini nu 
se numeau — nici pe sine şi nici unul pe altul — «ortodocşi» şi «catolici». 
De aceea, în multe documente papale din secolele XIII-XV se poate 
găsi formularea fides orthodoxa (în traducere, «credinţa ortodoxă» sau 
«credința cea dreaptă»), cu referire strictă la confesiunea apuseană sau 
romană. Denumirile de «catolicism» şi «ortodoxie», cu sensurile lor 
de astăzi, s-au impus târziu, prin secolul al XVI-lea şi mai ales după 
Conciliul de la Trento (1543-1564). De aceea, ne aflăm înaintea unei 
dileme: să folosim aceste denumiri şi pentru realități anterioare secolului 

al XVI-lea, deși oamenii care au trăit atunci nu le-au cunoscut și folosit 
sau nu le-au folosit cu înțelesurile de astăzi ori să găsim alte soluții? 
Mulţi istorici medievişti sunt destul de stricți şi preferă pentru epoca 
lor, pentru Evul Mediu, denumiri potrivite sau nume folosite atunci 
pentru realităţi de-atunci. De aceea, în loc de cele două noţiuni pomenite 
şi impuse în timpurile moderne, se apelează adesea la noțiunile perechi 
de «latini» şi «greci», «latini» şi «bizantini», «credință romană» şi «cre- 
dință bizantină» sau «credință apuseană» şi «credinţă răsăriteană» etc. 
Fireşte, aşa este mai corect, dar sunt situaţii când este greu de evitat 
folosirea noțiunilor de «ortodox» şi «catolic» pentru lumea medievală. 
De aceea credem că, uzând de o anumită precauție, acestea pot denumi 
şi realitățile medievale cărora le corespund, dacă se fac precizările 
necesare. Dacă am elimina din limbile moderne toate cuvintele neo- 
logistice, intrate deci relativ recent, refuzând să le folosim pentru a 
denumi vechi fapte, fenomene, întâmplări, s-ar ajunge la haos. Totuşi, 
suntem adepţii, pe cât posibil, a preciziunii termenilor și credem că 
un discurs are de câştigat dacă pentru ceea ce vrem să spunem găsim 
noţiunea cea mai potrivită”. Cu toate acestea, documentele papale din 
secolul al XIII-lea folosesc sintagma pentru a-i desemna, în special, 
pe românii din Transilvania. Regatul Ungar era considerat a fi un regat 
apostolic, de aceea populația românească din Transilvania era conside- 
rată, mai întâi, schismatică, însă în cele din urmă, de multe ori, chiar 
eretică. Pentru a înțelege atitudinea regalității maghiare, poate ar trebui 
să vedem prezentarea situației închinării acestui regat Sfântului Scaun. 
Această situaţie a fost descrisă atât de acad. loan-Aurel Pop*, cât şi de 
Șerban Turcuș/, cel din urmă mi se pare a fi foarte preţios în detalii şi 
de aceea l-am preferat. Actul papal de recunoaştere a donației este 


5 Ioan-Aurel Pop, „Politica îndreptată împotriva «schismaticilon» din Transilvania şi 
Părţile Vestice în sec. al XIV-lea, în Imperial Politics in the Romanian Eastern and 
Western Space, Editori: Şipoş and all, University of Oradea Press, 2010, pp. 122-123. 

6 A se vedea loan-Aurel Pop, Din mâinile valahilor schismatici..., pp. 26-80. 

7 Serban Turcuş, Sinodul general de la Buda (1279), Ed. Presa Universitară Clujeană, 
Cluj-Napoca, 2001. 

extrem de explicit: Papa îi încredinţează regelui o posesiune pontificală, 
iar ilustrul coleg vorbeşte despre „feudalizarea Regatului maghiar” şi 
remarcă oscilaţiile regilor acestora în politica lor față de români, în- 
deosebi cei arpadieni. De fapt, acad. loan-Aurel Pop subliniază faptul 
că, după arpadieni, nu a mai ajuns la demnitatea regală niciun repre- 
zentant al maghiarimiit. 

Ceea ce te surprinde, ca român, în mod plăcut, în documentele de 
secol XII-XIV este sintagma de voivod, ceea ce denotă faptul că încă 
nu erau dizolvate structurile vechi, că ele au fost păstrate, iar acolo unde 
s-a realizat trecerea la catolicism, voivozii au păstrat dreptul de proprie- 
tate şi de judecată. Dar, în această perioadă, mai existau comunități 
româneşti care nu trecuseră la catolicism şi care, cel mai adesea, nu 
plăteau dijma către Biserică, adică spre Biserica catolică, iar documen- 
tele vremii îi numesc români. Olahus spunea despre Transilvania că 
„în ea sunt patru naţiuni de origine diferită: unguri, secui, saşi, români... 
Se spune prin tradiție că românii sunt nişte colonii ale romanilor. Dovada 
acestui lucru este faptul că ei au multe cuvinte în comun cu vorbirea 
romanilor..." , iar Verancius notează şi el că în Transilvania există trei 
națiuni: „unguri, sași, secui, aş adăuga, totuşi, și pe români, care, deși îi 
ajung uşor la număr pe ceilalţi, nu au nicio libertate, nicio nobilime, 
niciun drept al lor”!%. Cu toate acestea, în secolele XIII-XIV, se poate 
vorbi despre „adaptarea elitelor românești la exigenţele feudalismului 
de model apusean”, iar în cadrul acestui proces trebuie înțeleasă şi 
acceptarea credinţei catolice. Acolo unde nu se realizează această accep- 
tare a credinţei, se poate observa şi se poate vorbi despre prigonirea 


8 Da g A 5 x OPA Pe 
„Ungaria intra în secolul al XIV-lea cu o moştenire grea, după o criză de decenii, 


cronicizată şi apoi revigorată în 1301, odată cu moartea regelui Andrei al III-lea 
(1290-1301). Stingerea suveranului, rămas fără urmaşi, însemna şi stingerea dinas- 
tiei Arpadienilor, care condusese trei sute de ani regatul. Avea să fie prima şi ultima 
dinastie de sorginte maghiară din istoria țării”, Ioan-Aurel Pop, „Politica îndreptată 
împotriva «schismaticilor»”..., p. 124. 

N. Olahus, Hungaria et Atila sive de originibus gentis regni Hungariae, apud Ioan- 
Aurel Pop, Din mâinile..., p. 39. 

10 A. Verancsics, Osszes munkai ..., apud loan-Aurel Pop, Din mâinile..., p. 40. 

1! Ibidem, p. 45 

Bisericii ortodoxe, pentru că ei erau daţi pradă spre jaf. Există docu- 
mente care atestă trecerea unor proprietăți ale românilor în posesia 
Capitlurilor sau a unor nobili catolici”. Situaţia s-a multiplicat în 
rău, îndeosebi după Inocenţiu al III-lea, care a elaborat principiul lui 
plenitudo potestatis, potrivit căruia pontiful era stăpânul întregii puteri 
spirituale şi temporale. Este de remarcat spiritul abil al papei care, 
pentru a justifica cucerirea Constantinopolului, elaborează o adevărată 
teorie a păcatului, care atrage asupra celor care nu mărturisesc Filioque 
pedeapsa pierderii imperiului. O scrisoare cu conținut asemănător a 
fost trimisă de papa Inocențiu al III-lea preoţilor şi mirenilor din Rusia 
Apuseană”. Așadar, Inocenţiu al III-lea este cel care rezolvă schisma 
şi face ca românii din Transilvania, Serbia, Bosnia, Balcani să fie trecuţi 
în şirul ereticilor faţă de care dati fuerint in direptionem et paedam 
era deplin justificat. De aceea, în documentele de secol XIII, dar şi în 
cele din secolul al XIV-lea, chiar dacă va mai fi folosit termenul de 
schismatic, cel mai adesea lângă el apare şi apelativul de eretic, ceea 
ce denotă că nu mai era vorba despre o rupere, ci despre o alunecare 
de la dreapta credinţă, adică de la confesio chatolica, să nu înţelegem 
ortodoxia ca sinonim pentru credinţa din răsărit. Nu este vorba despre 
nicio eroare diplomatică, este o exprimare deplin asumată şi justi- 
ficată de ecuaţia: vicarius Christi (și nu doar vicarius Petri), Roma — 
Universali Ecclesia, și plenitudo potestatis. Această ecuaţie vrea să 
justifice pe deplin şi războiul contra schismaticilor din Transilvania, 
numai că la ea se mai adaugă faptul că regatul maghiar era „regat 
apostolic”, deci trebuia curăţat de orice „eretic patar, gazar, schismatic 


sau alt inamic al credinţei creștine”"“. 


12 Documente privind Istoria românilor..., vol. L, p. 206-207 — Capitlul de Alba preia 
60 de sesii ale românilor; Documenta Romaniae Histrica, C. Transilvania, vol. XV, 
Ed. Academiei Române, Bucuresti, 1977, pp. 281-285 — Dna Ecaterina, vaduva lui 
Simion. 

153 loan-Aurel Pop, Din mâinile valahilor schismatici..., p. 13. 

14 Documente privind Istoria românilor... pp. 164-169. 

lată ce scria papa Clement al V-lea: „Pe voi şi pe credincioşii bise- 
ricii romane din celelalte părţi vecine cu Regatul Ungariei”, cei care 
„pătimiţi din partea schismaticilor, a tătarilor, a păgânilor și a altor 
neamuri amestecate de necredincioşi..., ca să vă însuflețim la apărarea 
credinței catolice..., vă iertăm de păcate dacă veţi muri în războaiele 
purtate în Regatul Ungariei ori în pomenitele țări şi ţinuturi vecine... 
împotriva schismaticilor, tătarilor, păgânilor și altor neamuri nelegiuite 
de necredincioşi”5. Reiese din aceste cuvinte că, în viziunea papalității, 
„creştinii răsăriteni erau nu numai demni de a fi deposedaţi de bunurile 
lor, fără ca aceasta să mai constituie vreo vină, dar erau chiar buni de dat 
morții, iar aceia dintre «creştini» care se distingeau în această acţiune 
violentă de omucidere, murind ei înşiși, erau absolviţi de păcate şi, deci, 
destinaţi Raiului (Paradisului)”"6. 

Nu aș fi vrut să aduc în atenţia noastră aceste realități tragice, dar 
distinsul coleg m-a provocat să îi spun de ce au existat aceste jigniri, ei 
iată: a existat mai mult decât atât, pentru că una este să ajungi la „vârsta 
deplinătății lui Hristos” (Efes. 4, 13) şi alta este să te declari şi să impui 
supunerea tuturor prin temporalium latitudo. 

Metodele de convertire, războiul contra schismaticilor au adus grave 
prejudicii şi au creat multe discriminări, nu numai în ceea ce îi priveşte 
pe români, dar toate acestea erau justificate în documentele papale din 
epocă ca fiind destinate refacerii unităţii Bisericii şi expansiunii credinței 
celei drepte (recte catolice). 


15 Ibidem, p. 223. 
1% loan-Aurel Pop, „Politica îndreptată împotriva «schismaticilor»”..., p. 127. 

Ribiţa — Bionia Transilvaniei 


SORIN DUMITRESCU" 


Potrivit temelor înscrise pe frontispiciul colocviului, scopul declarat 
al discuţiilor şi şedinţelor noastre este de a comenta „dezvoltarea rela- 
țiilor medievale între cultura religoasă a Ungariei şi cea a României, ca 
vehicul al civilizațiilor Occidentului și Orientului, față de care Tran- 
silvania a fost un punct de întâlnire, care nu a adus prejudicii terito- 
riilor vecine”. Dintru început mărturisesc fățiș că am îndoieli asupra 
adevărului ultimei aserțiuni... Să trecem. 

Personal, cred că temele întâlnirii noastre pot fi comentate în două 
moduri: fie în perspectiva actualei ideologii estetice postmoderne, fie 
în perspectiva eshatologică a culturii Duhului Sfânt. Monahul-teolog 
Rafail Noica, fiul marelui filosof dispărut Constantin Noica, propune o 
exterm de nouă şi originală distincţie între actuala cultură postmoder- 
nistă care, susţine teologul, ține până la mormântul din cimtir! şi o 
altă cultură — cultura Duhului Sfânt — care începe după, de la mormânt... 
Mărturisesc din nou că prima nu mă interesează. Mă tem de indife- 
rența ei axiologică. Ca urmare, am ales punctul de vedere al culturii 
Duhului Sfânt. De aceea, enunţurile şi opiniile asupra temelor vor fi 
făcute dinspre mentalitatea Bisericii Una, cea de dinainte de Marea 
Schismă din 1054. 

Din capul locului trebuie precizat că, pentru bizantinii primului 
mileniu, perpetuitatea şi întărirea unității imperiale şi bisericești re- 
prezenta lucrul cel mai important, mai important chiar decât expan- 
sionismul politicilor sale hegemonice. Expansionismul și presiunile 


* Sorin Dumitrescu, Acad. Prof. Univ. Dr., pictor şi iconar, e-mail: findatia.anastasia 
(Ayahoo.com 

confesionale n-au pentru ei niciun suport eclesiologic; ele sunt mani- 
festarea expresiei integrale a orcărei religiozități, a religiozității creştine 
şi a individualismului saintsulpicianist a pietismului său, supranumit 
„la foi du charbonier”. De aceea, repet, consideraţiile mele asupra 
Ribiţei au drept criteriu unitatea bisericească. 

Se pare că, pentru vechii greci, Bionia era porecla Transilvaniei, 
exprimând limpiditatea veşnic înverzită a naturii sale metafizice şi a 
pneumei văzduhului ei supranatural. În acest sens, pentru mine, Ribiţa 
este Bionia Transilvaniei, dar numai ca Bionia a Bisericii Nedespărţite. 
Universalismul pneumei şi a iconografiei sale inconfundabile strălu- 
ceşte pe cerurile transilvane ca o Stea Polară, semnalând adevărata crea- 
tivitate spirituală şi bisericească. Canonul său iconografic însoţeşte, 
luminează şi îndreaptă nu numai misteriosul traseu al credinţei, ci şi 
profunzimea modernităţii și, mai larg, a culturii noastre recente. 

Creştinismul, spunea marele părinte teolog Alexander Schmemann, 
este esențialmente eclesiologic; nu este o religie, ci capătul religiilor. 
Or, în confuzia actuală, care amestecă dimensiunea eclesiologică cu 
religiozitatea, avem nevoie de Ribiţa ca de aer... Doar frescele sale, 
frumuseţea lor economică şi lapidară ar putea oxigena și binecuvânta 
relaţiile noastre viitoare și vecinătăţile culturale. 

Istoricii, fără excepţie, notează că după Duecento, după cea de-a 
doua ruptură a Bisericii şi a Căderii icoanei în Occidentul catolic, uni- 
versalismul și unitatea confesională şi imperială a defunctului Imperiu 
Bizantin au fost urmate de o enormă turbulenţă politică, etnică și teri- 
torială. Profesorul Șerban Papacostea citează o notă a lui Nicolae Iorga, 
care precizează că este riscant, pentru Europa răsăriteană a secolelor 
XIII şi XIV, să se vorbească serios de vreo istorie naţională, iar cea 
a românilor nu este exceptată. În această perioadă, ideea de stat, ca 
autoritate politică şi administrativă a unui teritoriu, era absentă, românii 
păstrând doar conștiința unui teritorialism ancestral, poreclit de istoric 
„sat fără stat”. 

Un răspuns al celebrului poet Nichita Stănescu poate fi socotit printre 
cele mai plastice definiţii ale acestui habitus comunitar. Îmi amintesc 

că la Struga, unde a primit marele premiu pentru poezie, la conferința 
de presă un jurnalist sârb i-a pus o întrebare stânjenitoare antisovie- 
tică: „Care vă este opinia, Maestre, asupra agresorului din nordul țării 
voastre?”. Nichita a zis: „Domnule, nu trebuie să uitaţi că, potrivit tra- 
diției, ciobanul român păzeşte frontierele limbii române sus, în munți. 
Să observăm calea agresorului, care trece întotdeauna prin văi, jos”. 

La rândul său, același Iorga relatează furia Papei Grigore al X-lea, 
în anul 1236, când a fost pentru prima oară avertizat asupra prezenţei 
discrete şi eficace a unor pseudoepiscopi, porecliţi în epocă „piscups”, 
care, la adăpostul înălțimilor muntoase, hirotoneau şi dădeau Sfânta 
Împărtășanie persoanelor şi clerului unguresc, german, cuman etc., evi- 
tând confruntarea cu misionarii circumstanțiali dominicani sau francis- 
cani, care îşi desfăşurau prozelitismul jos, în satele şi orășelele ortodoxe. 

Acest habitus insolit, de a trăi în paralel, îl determină pe Papacostea, 
în cartea sa — „Românii pe întinsul secolului XIII — între cruciadă şi 
Imperiul Mongol” — să considere simbioza, modul acestui paralelism 
comunitar paşnic, răbdător și sacrificial, drept vocația fundamentală a 
coabitării românilor cu celelalte etnii şi popoare, cu care au avut de-a 
lungul vremii contacte mai mult sau mai puţin comode. În mod logic, 
atunci când simbioza „simbiozistului român” nu rima cu ambițiile şi 
visele de putere ale etniei partenere, conflictul era inerent. Este mai mult 
decât evident că, în acel moment, „satele fără stat” româneşti nu puteau 
să se opună politicilor expansioniste ale statelor învecinate. Absența 
statului obliga populaţia autohtonă românească să accepte o vasalitate 
provizorie şi să se supună, dar, în acelaşi timp, putând, uneori, negocia 
condiţiile supunerii. 

O astfel de înfruntare între lirica simbioză d la roumaine, a coabi- 
tării în paralel şi politicile hegemonice ale papalității, exprimate prin 
presiunile exercitate de dinastia angevină, începând cu domnia lui Carol 
Robert de Anjou — ales rege de Dieta maghiară, la recomandarea Curiei 
papale — şi regii unguri care le-au succedat, s-a manifestat pe tot întin- 
sul secoleleor XIII, XIV şi XV, luând sfârşit odată cu debutul domniei 
voievozilor transilvani, debut contemporan cu epoca bazileului gotic 


19 


ARHIVELE BISTRIȚEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


moldav Ştefan cel Mare. Mi se pare utilă sublinierea faptului, că în 
vremea dinastiei moldave a Mugatinilor, Ştefan cel Mare și mai apoi 
fiul său, Petru Rareș, au părăsit temporar practicarea străbunei simbioze 
locale, ferindu-se, spun unii istorici, să facă o politică externă specific 
românească, lucru aproape de neconceput actualei mentalități politice 
românești; desigur, strămoşescul şi conştiinţa tradiţiei era și la ei extrem 
de solidă, dar, declarându-se împărați/bazilei după căderea Constanti- 
nopolului, în mod natural au fost solicitați de istorie să facă politici de 
anvergură universală, de noi directori și organizatori ai lumii creştine. 

În contextul sfârşitului de secol XIII și începutului de secol XIV, 
Ribiţa şi Mălăncrav reprezintă două moduri de artă liturgică, corespun- 
zătoare la două moduri de exersare culturală a suzeranității confesionale: 
unul responsabil — la Ribiţa, altul iresponsabil — la Mălăncrav. Dacă 
la Ribiţa suzeranul ungur a acceptat simbioza coabitării în paralel, la 
Mălăncrav comportamentul discreționar al suzeranului local a impus 
stilemele goticităţii sale catolice. Consecințele, pentru fiecare biserică, 
sunt astăzi extrem de vizibile: la Ribiţa, frumuseţea insignă a ortodoxiei 
bizantine a învins secolele, în vreme ce la Mălăncrav, pagubele teologice 
şi estetice sar astăzi în ochi. 

Afirm deci că toate frescele de la Mălăncrav sunt hibride şi indecise 
stilistic, nici în întregime bizantine, nici în întregime gotice, opțiunea 
gotică fiind vizibilă doar în pictura iconostasului și a frescelor care 
înconjoară sanctuarul şi tabernacolul. Nu pot fi în niciun caz comparate 
cu modernitatea foarte actuală și pregnantă a unităților stilistice produse 
de canonul artei bizantine la Ribiţa. Ca documente istorice străvechi, 
indubitabil, valoarea lor patrimonială este mare; spiritual însă, frumu- 
sețea, profunzimea şi rigoarea iconologică a frescelor Ribiţei depăşeşte 
de departe ansamblul iconografic de la Mălăncrav. O primă concluzie: 
se poate uşor constata astăzi că, din punct de vedere teologic şi estetic, 
arta occidentală a suzeranului maghiar de altădată a fost inferioară 
iconografiei bizantine a vasalului său. 

Trebuie spus clar că icoana este un seismograf extrem de sensibil 
şi de „neîndurător”, care înregistrează în detaliu toate volutele istoriei 


20 


SORIN DUMITRESCU e Ribiţa - Bionia Transilvaniei 


şi ale evenimentelor bisericeşti. Fără excepţie. Dacă la Ribiţa poate fi 
remarcată peste tot adevărata expresie liturgică a Bisericii, la Mălăncrav 
aerul gotic al vechilor fresce așa-zis „bizantine” poartă deja semnele 
arbitrariului tabloului religios catolic şi a pseudoicoanelor gotice lipsite 
de putere şi sfinţenie, care rămân până la urmă fidele nenorocitei rupturi 
provocate de Occident în Duecento. 

Ribiţa păstrează spiritul bizantinității latine, fapt nesemnalat până 
acum. Este cu mult mai înrudită cu Occidentul bizantin decât se ştie. 
Dacă liturgic se exprimă prin sinapse teologice ingenioase — pro- 
cedură specifică bizantinității răsăritene, temele convocate fac parte 
din lexicul tradiţional al latinităţii bizantine. Un exemplu îl constituie 
zidul răsăritean al lăcaşului, unde icoana Feţei lui Hristos/ Sfânta Faţă/ 
Acheiropoietos (nefăcută de mână), plasată pe mijloc, are la stânga 
icoana Buneivestiri — a genealogiei divine a Persoanei Logosului În- 
trupat şi în dreapta icoana genealogiei Sale umane, de această dată 
exprimată prin versiunea specific latină a Naşterii Domnului — Madona 
cu Pruncul şi vizita regilor magi. Este drept că la Ribiţa această versiune 
ocupă majuscul primul plan, în planul secund fiind, totuşi, fragmentar 
schiţată şi versiunea răsăriteană. Încă de la începutul secolului VII, 
Orientul bizantin a preferat frumuseţea enigmatică a versiunii eshato- 
logice, unde Nașterea Domnului are loc pe înălțimea muntelui tăiat — 
definiție iconologică a castității şi perenității virginale a Maicii Dom- 
nului/ Theotokos. 

A doua concluzie: Ribiţa este singura biserică transilvană care a 
păstrat neatins întregul program iconografic bizantin al Bisericii. Înainte 
de notorietatea fără egal a frumuseții ei, aceasta este astăzi însemnătatea 
ei capitală. Pentru români, dăinuirea totalității programului bizantin 
reprezintă mărturia absolută a permanenţei ancestrale a românilor în 
Transilvania. Singurătatea stilistică şi exemplară a Ribiţei este proba. 
Pentru unguri, Ribiţa reprezintă modelul suzeranității circumstanţiale 
înțelepte şi a unei împăcări etnice luminată, generoasă şi realistă. Icoana 
acestui comportament istoric, altminteri destul de rar, este icoana regilor 
unguri Ştefan, Emeric și Ladislau, figurați la Ribiţa pe mijlocul zidului 

lateral stâng şi icoana nobililor ctitori fondatori Vladislav şi Miclăuş, 
ortodocși catolicizați, plasată vis-à-vis, pe mijlocul zidului din dreapta. 
Şi ei s-au catolicizat d la roumaine, pentru a rămâne ortodocşi „în 
paralel” și pentru a-și pune la adăpost tradiția bizantină strămoşească. 
În faţa acestei dovezi iconice ireductibile, orice pretenţie se cuvine să 
se calmeze. 

Astăzi, identitatea românească a Transilvaniei este apărată cu fresce. 
Cu frescele majuscule dintr-o biserică. De o biserică. De biserica Ribiţei 
şi de frumuseţea ei aleasă, care atestă, în acelaşi timp, înrudirea secretă 
cu salvatorul ei — vecinul istoric. 

S-a înfăptuit „unirea” 
cu Biserica Romei sub Mitropolitul 
Teofil al Transilvaniei (1692—1697)? 
Actele Sinodului din anul 1697. 
Analiză istorico-teologică 


ALEXANDRU MORARU" 


1. Context istorico-bisericesc 


În urma Schismei din 1054!, dintre Biserica de Apus şi Biserica de 
Răsărit, relațiile dintre acestea s-au înrăutățit. Separarea Bisericilor 
pomenite a creat un ascendent psihologic musulmanilor asupra „lumii 
creștine” răsăritene”, care mai apoi, prin cuceririle din Balcani, dar mai 
cu seamă prin ocuparea capitalei Imperiului bizantin, Constantinopolul, 
la 29 mai 14535, au început să pună în pericol însăşi viaţa urmaşilor 
lui Hristos din întreaga Europă. 


Alexandru Moraru, Pr. Prof. Univ. Dr., Facultatea de Teologie Ortodoxă, Universitatea 
Babeş-Bolyai, Cluj-Napoca, e-mail: a/.moraru(Q yahoo.com 

Ioan Rămureanu, Istoria Bisericească Universală, Bucureşti, 1992, pp. 229-236; 
Vasile V. Muntean, Bizantinologie, I, Timişoara, 1999, p. 150. Un cunoscut istoric 
romano-catolic consideră că evenimentele din 1054 „n-au constituit o schismă 
bisericească”. — Cf. Ernst Christoph Suttner, Bisericile Răsăritului și Apusului de-a 
lungul istoriei bisericeşti (trad. Mihai Săsăujan), laşi, 1998, pp. 49-50. 

loan Rămureanu, Milan Şesan, Teodor Bodogae, Istoria Bisericească Universală 
(1054-1982), II, Bucureşti, 1993, p. 11 u. 

Steven Runciman, The Fall of Constantinopole, 1453, Cambridge, 1965 (traducere în 
românește de Prof. Alexandru Elian), Bucureşti, 1971; ed. a II-a, Bucureşti, 1991; 
J. Norwich, Byzantium: The Decline and Fall, New York, 1997. 

Pericolul turcesc, al păgânizării Europei, a făcut ca reprezentanți 
ai Bisericilor de Apus şi Răsărit să iniţieze încercări de unire“, în folosul 
întregii creştinătăţi; în acest context, amintim pe cele mai însemnate: 
Lyon, 1274 şi Ferrara-Florenţa, 1438-1439. Încercările de unire, precum 
şi cele ce au urmat între veacurile XVI şi XVII au avut drept rezultat 
trecerea unor creştini ortodocși la unirea cu Biserica Romei”. 

În ce privește ținuturile noastre, prin ajungerea la putere a habs- 
burgilor în Transilvania (sfârşitul sec. al XVII-lea), a început să se 
schimbe „spectrul” politic şi confesional al acestei provincii româ- 
neşti. Locul protestanților de la conducerea Transilvaniei este luat, 
încetul cu încetul, de către puterea habsburgilor catolici. Este, de fapt, 
un schimb de forţe nu numai pe linie politică, ci şi pe plan confesional. 
Catolicismul, care pierduse teren pentru mai bine de un veac şi jumătate, 
prin apariţia, în sec. al XVI-lea, a Reformei protestante, revine în forță 
şi începe să-şi recâştige drepturile şi avuţiile din trecut. Pentru a fi sigur 
de izbândă, guvernul austriac se gândeşte că singura soluţie este să 
câştige pentru o unire cu Biserica Romei, pe ortodocşii transilvăneni. 
Găsise și momentul prielnic: a) nemulțumirea clerului ortodox faţă de 
acțiunile prozelitiste calvine, în detrimentul Bisericii Ortodoxe tran- 
silvănene; b) încercările calvinilor de a „reforma” prin forță Biserica 
Ortodoxă: c) persecuțiile calvinilor îndreptate împotriva clerului şi a 


Teodor M. Popescu, „Cum s-au făcut «unirile» cu Roma”, în Ortodoxia, I (1949), 
nr. 2-3, pp. 120-142; J. Gill, Council of Florence, Cambridge, 1959; J. Gill, Church 
Union: Rome and Byzantium (1204-1453), London, 1979, Fr. Dvornik, Bizance et la 
primauté romaine, Paris, 1964; Alexandru Moraru, „Sinodul de la Ferrara-Florenţa 
(1438-1439) şi urmările lui în Răsărit, reflectate la istoricii bizantini (Mihail?) Ducas 
şi Georgios Sphrantzes”, în Studii Teologice, XXXIX (1987), nr. 2, pp. 96-103; D. 
Geanakoplos, Constantinopole and the West, Madison, 1989. 

M. Nicol, Byzantium — its ecclesiastical history and relations with the Western World, 
London, 1972, 336 p.; D. Geanakoplos, Byzantine East and Latin West, Oxford, 
1966, 206 p.; Silviu Dragomir, Istoria desrobirii religioase a românilor din Ardeal 
în secolul al XVIII-lea, I, Sibiu. 1920, VIII + 253 şi + 225 p.; Dumitru Stăniloae, 
Uniatismul din Transilvania, încercare de dezmembrare a poporului român, Bucureşti, 
1973, pp. 49-105. 

Mircea Păcurariu, Istoria Bisericii Ortodoxe Române, vol. II, ed. a Il-a, București, 
1992, pp. 289-290; vol. 2, ed. a III-a, Iaşi, Editura Trinitas, 2006, pp. 253-267. 

credincioşilor ortodocşi din Transilvania; d) starea de iobăgie în care 
erau ținuți clerul şi credincioșii ortodocși şi e) nerecunoașterea românilor 
ca a patra naţiune (deşi majoritari în Transilvania), precum şi a Bisericii 
Ortodoxe”, ea nefiind egala celorlalte confesiuni de aici (catolici, luterani, 
calvini = reformaţi şi unitarieni). 

Toate aceste neajunsuri ale românilor transilvăneni au fost exploa- 
tate de către habsburgii catolici, promițându-le celor dintâi, în schimbul 
unirii cu Biserica Romei, scăparea de iobăgie, scutirea de sarcinile 
feudale, dar, mai ales, dobândirea de drepturi egale cu ale celor „trei 
naţiuni recepte” din Transilvania: unguri, saşi şi secuis. 


2. Încercări de unire 
cu Biserica Ortodoxă din Transilvania 


Primele încercări de unire cu ortodocşii transilvăneni se pare că au 
avut loc sub Mitropolitul Teofil (1692-1697), la mijlocul anului 1697; 
ele însă n-au putut fi finalizate, deoarece, în acelaşi an, mitropolitul 
pomenit a trecut la cele veşnice. 

Conform documentelor „păstrate de iezuiţi”, în Sinodul din 1697, 
în cadrul celor trei şedinţe ale sale, s-ar fi înfăptuit unirea cu Biserica 
Romano-Catolică!". 


Idem, Istoria Bisericii Ortodoxe Române, vol. II, ed. a Il-a, Bucureşti, 1992, pp. 
290-291; vol. II, ed. a III-a, Iaşi, Editura Trinitas, 2006, pp. 254-255. 

Silviu Dragomir, „Românii din Transilvania şi Unirea cu Biserica Romei. Documente 
apocrife privitoare la începuturile unirii cu catolicismul roman (1697-1701)”, extras 
din revista Biserica Ortodoxă Română, LXXX (1962), nr. 9-10, Cluj-Napoca, 1990, 
pp. 3-5. 

Cf. I. Crişianu, Beitrag zur Geschichte der Kirchlichen Union der Rumänien in 
Siebenburgen unter Leopold I, Hermannstadt, 1882; în limba română, cu titlul: 
Adaus la istoria uniaţiei bisericeşti a Românilor în Transilvania sub Leopold 1, în 
„Programa Institutului pedagogic-teologic”, Sibiu, 1886-1887; vezi şi: George 
Popoviciu, Unirea românilor din Transilvania cu Biserica romano-catolică sub 
Leopold |, Lugoj, 1901. 

19 N, Nilles, Symbolae ad illustradam historiam ecclesiae orientalis, in terris corronae 
S. Stephani, vol. I, Oeniponte, 1885. 

Pentru a afla adevărul istoric, vom analiza în cele ce urmează hotă- 
rârile celor trei şedinţe (din punct de vedere istoric şi teologic). 


2.a. Şedinţa întâi 


Documentul din şedinţa întâi începe astfel: 

„Preasfântul şi reverendisimul domn arhiepiscop povesteşte într- 
o cuvântare lungă persecuțiile Bisericii românești în răstimpul prin- 
cipilor acatolici: cât de mult s-au străduit cu meşteșugurile lor eterodocșii 
să infecteze religiunea Bisericii valahe cu erezia pestilenţiară. Enumeră 
cărţile prea cuvioase infectate de erezii, tipărite chiar de ei în limba 
română, cu intenţia de a atrage pe nesimţite de partea lor pe români". 

Încă de la început trebuie remarcat faptul că autorul procesului 
verbal din şedinţa întâi nu este un ortodox, ci mai degrabă un catolic. 
Aceasta reiese din faptul că, în frazele de mai sus, se folosesc cuvinte 
și expresii catolice, iar, în al doilea rând, situaţia românilor ortodocşi 
din Transilvania este prezentată în mod tragic („persecuțiile Bisericii 
românești”), tocmai pentru a justifica necesitatea îmbrățișării credinței 
catolice de către românii din Transilvania. 

Cuvântul „Preasfântul” este foarte puţin folosit în lumea ortodoxă; 
cel uzual este „Prea Sfinţitul” apoi cuvântul ,,reverendisimmul ” n-a fost 
folosit niciodată în vorbirea curentă de către clerul ortodox, expresie 
uzitată numai în cercurile catolice. 

De asemenea, cuvântul „domn ” a fost întrebuințat numai la adresa 
clerului catolic, care, în special, după Unire, s-a bucurat de unele drepturi, 
socotiți fiind în rândul „domnilor” nobilii din Transilvania. Expresia 
şi apelativul de „domn părinte” nu se găseşte în nici o altă provincie 
românească (ne referim la Ţara Românească şi Moldova), care au fost 
în majoritate zdrobitoare ortodoxe, ci, mai cu seamă, în Transilvania, 
unde a apărut clerul român greco-catolic (în urma Uniaţiei de la 1698- 
1701). 


1! Silviu Dragomir, Românii din Transilvania şi Unirea..., p. 6. 

Pentru a se minimaliza rangul ierarhic al lui Teofil, se foloseşte 
numai titlul de „arhiepiscop ” în timp ce el era, de fapt, şi arhiepiscop, 
şi mitropolit al Transilvaniei. 

Pentru a-l face egalul arhiepiscopului maghiar de Esztergom 
(Ungaria), autorul îl numeşte pe Teofil numai cu rangul de arhiepiscop 
şi nu cu cel real, de mitropolit al românilor ortodocși transilvăneni. 
Era un început de subordonare a ierarhului ortodox al Transilvaniei 
arhiepiscopului catolic maghiar din Ungaria. 

Fragmentul „povestește într-o cuvântare lungă persecuțiile Bisericii 
românești în răstimpul principilor acatolici...” reflectă, într-adevăr, 
adevărul istoric despre suferințele românilor ortodocşi transilvăneni 
sub dominaţia principilor maghiari calvini, din această provincie ro- 
mânească 5. 

Nu trebuie să ne mire faptul că se foloseşte expresia de „acatolic” 
şi nu cea de protestant (calvin = reformat, luteran sau unitarian), deoa- 
rece aceste cuvinte nu erau uzuale încă în limbajul bisericesc al vremii. 
Oricum, prin cuvântul „acatolic” se înţelegea că cineva nu este prac- 
ticant al credinţei catolice. Dar, în acelaşi timp, cuvântul „acatolic” nu 
se referea la ortodocși, ei fiind numiţi prin expresia batjocoritoare de 
„schismatici”", aşa cum apar în multe documente catolice încă din sec. 
XII-XIII. 


!2 Ibidem. 

13 Stefan Lupșa, „Biserica Ortodoxă Română din Ardeal şi Ungaria în veacul XV”, în 
Mitropolia Ardealului, III (1958), nr. 1-2, pp. 71-86; Idem, „Mitropolia Ardealului 
în veacul XVI”, în Mitropolia Ardealului, V (1960), nr. 7-8, pp. 573-598; Victor Popa, 
„Consideraţii critice cu privire la Mitropolia Transilvaniei din secolul al XV-lea şi 
al XVI-lea şi a raporturilor ei cu Moldova”, în Mitropolia Banatului, VIII (1958), 
nr. 7-9, pp. 387-436; Ştefan Meteş, „Episcopia Geoagiului de Sus”, în Mitropolia 
Ardealului, II (1957), nr. 9-10, pp. 654-661; Mircea Păcurariu, Începuturile Mitro- 
poliei Transilvaniei, Bucureşti, 1980, 152 p. 

14 Kurt Horedt, Contribuţii la istoria Transilvaniei în sec. IV-XVIII, Bucureşti, 1958, 
195 p.; Ştefan Lupșa, Catolicismul și românii din Ardeal și Ungaria până la 1556, 
Cernăuţi, 1929, XV + 103 p.; Gheorghe I. Moisescu, Catolicismul în Moldova până 
la sfârşitul veacului XIV, Bucureşti, 1942, XXIV + 150 p.; Z. Pâclişanu, „Ungaria 
şi acţiunea catolică în Orient”, în Revista Istorică Română, XIV (1944), nr. 2, pp. 
180-197; Vasile Gh. Sibiescu, „Episcopatul cuman de la Milcovia (1227-1228-1241): 

În această frază apare şi expresia de „Biserică românească”. Fără 
să-şi dea seama, autorul catolic al acestui text recunoaşte un adevăr 
istoric, fundamental pentru noi, şi anume că: Biserica românească este 
una şi aceeaşi cu Biserica Ortodoxă Română (Cf. Nicolae Mladin, 
Biserica Ortodoxă Română una și aceeași în toate timpurile, Sibiu, 
1968). 

Nici nu putea fi altfel, pentru că până la acea dată, singura Biserică 
românească era Biserica Ortodoxă Română, care de-a lungul istoriei 
s-a confundat cu idealurile neamului nostru românesc; de aici şi ega- 
litatea între Biserica românească şi Legea românească. 

Eforturile calvinilor maghiari de a-i trece la Reformă pe românii 
ortodocși transilvăneni reies și din cuvintele: „,...câr de mult s-au stră- 
duit cu meşteşugurile lor eterodocșii să infecteze religiunea Bisericii 
valahe cu erezia pestilenţiară 

Din lectura acestor cuvinte, vedem că se evidenţiază o nouă ex- 
presie: „Biserica valahă”. Dacă mai înainte Biserica Ortodoxă era con- 
fundată cu Biserica românească, acum, aceasta este numită „Biserica 
valahă ”. Această expresie este găsită, de asemenea, în documentele 
catolice, dar, în acelaşi timp, i se dă un sens peiorativ; ea este „dezbră- 
de latinitatea răsăriteană și „înveşmântată” în cea de tradiţie și 


x» 


cată 
limbă slavă. Nu contestă nimeni influenţele pe care le-a avut Biserica 
noastră din partea limbii şi culturii slavone (mai ales în cult şi în or- 
ganizarea bisericească), dar tot aşa de bine trebuie amintit şi afirmat 
faptul că noțiunile de bază (fundamentale) ale credinţei Bisericii noastre 
străbune sunt de origine latină, create pe acest teritoriu pe care ne 
aflăm de două milenii, cu aproape şapte secole înainte de pătrunderea 
slavonismului în părţile noastre. 

În ce priveşte expresia „erezia pestilențiară” (corect pestilenţială), 
autorul ne avertizează asupra pericolului pe care protestantismul l-ar 


împrejurările înființării, rezistența băştinaşilor români ortodocşi”, în Spiritualitate și 
istorie la întorsura Carpaţilor, |, Buzău, 1983, pp. 284-320. 
15 Silviu Dragomir, Românii din Transilvania şi Unirea..., p. 6. 

avea în general, pentru Biserica şi doctrina Ortodoxă, mai cu seamă, 
în acele vremi de restrişte pentru români, un fapt pe deplin adevărat. 

Un alt mijloc de atragere a românilor ortodocși transilvăneni la 
Reformă a fost şi cel prin metode paşnice, chipurile, de interes național. 
Acest lucru reiese limpede din fraza următoare: „Enumeră cărțile prea 
cuvioase infectate de erezii, tipărite chiar de ei în limba română, cu 
intenţia de a atrage pe nesimţite de partea lor pe români”. 

Fraza de mai sus evidențiază un alt adevăr istoric: tipărirea de cărți 
în limba română". Pe lângă acţiunea prozelitistă protestantă (reformată 
şi luterană), de a atrage pe români la credinţa lor, prin tipărituri în limba 
română!'5, se cunosc şi eforturi ale unor cărturari români de a scoate de 
sub teascuri Cuvântul scris în limba poporului. Un exemplu conclu- 
dent în această direcţie este diaconul Coresi!” şi cei ce i-au urmat din 
veacurile următoare. 


16 Ibidem. 

17 Ovid Densușianu, Histoire de la langue roumaine. I. Les origines, Paris, 1902, 
XXXI + 510 p. şi ediţia în limba română: Istoria limbii române (ediţie îngrijită de 
J. Byck), Bucureşti, 1961; Sextil Puşcariu, Limba română. Privire generală, Bucureşti, 
1940, XIV + 457 p.; Al. Rosetti, Istoria limbii române. I. Limba latină, Ed. a IV-a, 
Bucureşti, 1962; Dumitru Stăniloae, „Vechimea şi spiritualitatea termenilor creştini 
români în solidaritate cu ale limbii române în general”, în Biserica Ortodoxă Română, 
XCVII (1979), nr. 3-4, pp. 563-590. 

8 Vezi, îndeosebi la: P. P. Panaitescu, Începuturile şi biruinţa scrisului în limba română, 

Bucureşti, 1965, 230 p.; Mircea Tomescu, Istoria cărții românești de la începuturi 

până în 1918, București, 1968, 216 p.; Ion Gheţie, Începuturile scrisului în limba 

română. Contribuţii filologice și lingvistice, Bucureşti, 1974, 210 p.; Demény Lajos, 

Lidia A. Demény, Carte, tipar și societate la români în secolul al XVII-lea, Bucu- 

rești, 1986, 350 p.; Alexandru Moraru, „The Calvinist Catechism and the Orthodox 

Transylvanians of the XVII-th Century”, în Colloquia, tom. I (1994), nr. 2, pp. 65-69. 

A se vedea câteva lucrări generale: Lucian Predescu, Diaconul Coresi, Bucureşti, 

1933, 104 p.; R. D. Mazilu, Diaconul Coresi. Contribuţii, Ploieşti, 1933, 63 p.; Barbu 

Teodorescu, „Personalitatea diaconului Coresi şi rolul lui în cultura românească”, 

în Biserica Ortodoxă Română, LXXVII (1959), nr. 3-4, pp. 287-306; Virgil Molin, 

„Coresi editor şi tipograf”, în Biserica Ortodoxă Română, LXXVII (1959), nr. 3-4, 

pp. 307-321; Spiridon Cândea, „Diaconul Coresi — simplu tipograf sau şi traducător 

al cărților româneşti tipărite de el”, în Mitropolia Ardealului, VII (1962), nr. 3-6, 

pp. 325-344; Virgil Molin, „Date noi cu privire la activitatea diaconului Coresi ca 

editor”, în Biserica Ortodoxă Română, LXXXI (1963), nr.7-8, pp. 781-791; Dan 

Simonescu, „Un mare editor şi tipograf din secolul al XVI-lea”, în Studii și Cercetări 

Dacă unele cărți tipărite de el, la Braşov, au fost scoase „la comandă” 
de către principii protestanți ai Transilvaniei, cu scopuri prozelitiste, alte 
cărți religioase au fost tipărite de el cu multă grijă, ferindu-le de ereziile 
vremii. 

Suntem siguri că și cele în care s-au găsit idei protestante, clerul 
ortodox le-a folosit şi le-a interpretat în duhul învățăturii şi tradiției 
răsăritene, evitând catehizarea poporului în spirit protestant, altfel, ar fi 
avut urmări nefaste pentru credința românilor ortodocşi din Transilvania. 

În şedinţa întâi s-a mai arătat că s-a „poruncit clerului român şi i 
s-a impus serios să publice în biserici şi să înveţe stăruitor poporul, 
că icoanele sfinte se păstrează în case și în biserici doar ca podoabe, 
că nimeni nu-i obligat sa țină post miercurea și vinerea, nici celelalte 
posturi de peste an, ba au fost îndemnați românii să mănânce carne 
în zilele de miercuri și vineri, și de aceea s-au constituit supraveghe- 
tori eterodocși, obligați a merge la casele particulare și a cerceta dacă 
gătesc bucate de dulce în zilele oprite de Biserică. Din această cauză, 
românii fierbeau de post în vase anume, pe care le ascundeau când 
intrau supraveghetorii, în altele însă găteau came, pentru a le arăta 
lor”. 

Textul de mai sus este o pagină tristă din viața poporului român 
din Transilvania. Clerul ortodox român era obligat împotriva voinței 
şi a credinței sale să învețe şi să convingă pe credincioşi că Sfintele 
icoane sunt doar simple obiecte de podoabă şi nu mijlocitoare şi trans- 
miţătoare de sfinţenie și har dumnezeiesc”; credem că mulţi își vor fi 
amintit şi vor fi trăit epoca iconoclastă (sec. VIII-IX), vor fi suferit 
umiliri, bătăi, schingiuiri şi chiar moarte pentru convingerile lor reli- 


de Bibliografie, XI (1969), pp. 53—60; Vasile Coman, „Însemnătatea culturală și 
religioasă a tipăriturilor coresiene”, în Mitropolia Moldovei şi Sucevei, XLVI (1970), 
nr. 11-12, pp. 638-645; Ion Gheţie, „Coresi — traducător şi tipograf”, în Limba 
Română, XXVIII (1979), nr. 4, pp. 325-332. 

% Silviu Dragomir, Românii din Transilvania şi Unirea..., p. 6. 

21 Despre cinstirea Sfinţilor în Biserica Ortodoxă, vezi la: Isidor Todoran, loan Zăgrean, 


Dogmatica Ortodoxă, Ed. a III-a, Cluj-Napoca, 2000, pp. 261-271. 

gioase”. De asemenea, erau obligaţi să nu-şi ţină tradiţia posturilor 
de peste săptămână (miercuri şi vineri), precum și a marilor posturi 
de peste an”. Pentru a se putea considera în Ortodoxie, în ce privește 
postul, românii din Transilvania se vedeau forțați să ocolească adevărul, 
tocmai pentru a rămâne în credinţa străbună. 

Autorul procesului verbal continuă prin a arăta că prin „amenin- 
țări, linguşiri şi alte măiestrii — autorităţile — încercau să determine pe 
români a îmbrățişa unirea cu dogmele perverse ale ereziei lor și de 


aceea acordau prerogative nobiliare preoților români și altora, care 


A i 24 
lucrau în acest înțeles”. 


Atragerea la calvinism şi chiar unirea cu Biserica reformată s-au 
făcut nu numai prin „ameninţări” sau „linguşiri”, ci şi prin acordarea 
de drepturi sau titluri nobiliare clerului și credincioşilor ortodocşi ro- 
mâni din Transilvania. Se cunosc, din nefericire, unele cazuri izolate 
de trecere a unor români la calvinism“5, ale căror nume și familii au 


?2 Melchisedec [Ştefănescu], Biserica Ortodoxă în luptă cu protestantismul, în special 
cu calvinismul în veacul al XVII-lea şi cele două sinoade din Moldova contra 
calvinilor, Bucureşti, 1890, 116 p., Alexandru Grama, Instituţii calvinești din Biserica 
românească din Ardeal, Blaj, 1895, X + 476 p.; despre reformaţii din Transilvania 
vezi şi: Ana Dumitran, Gudor Botond, Nicolae Dănilă, Relațiile interconfesionale 
româno-maghiare în Transilvania (mijlocul secolului XVI — primele decenii ale 
secolului XVIII), Alba-Iulia, 2000; loan-Aurel Pop, „Patriarhul Chiril Lucaris şi 
românii din Transilvania”, în Magazin istoric, XXXIV (mai, 2000), nr. 5, pp. 12-16; 
George Hancock-Stefan, Imperiul Reformei asupra românilor între 1517-1645, 
Oradea, 2003; Olga Lukács, „Scurtă istorie a Bisericii Reformate din Ardeal”, în 
vol. Scurtă istorie a comunităților religioase din Transilvania (ed. Dieter Brandes, 
Vasile Grăjdean, Olga Lukács), Cluj-Napoca, Presa Universitară Clujeană, 2008, pp. 
112-113; Adrian Carebia, Jean Calvin şi triumful Reformei, Editura Universităţii din 
Oradea — Editura Canonica, Cluj-Napoca, 2009; Olga Lukács, „Date privind istoria 
episcopiei reformate din Transilvania în secolele XVI-XVII”, în vol. Evoluția insti- 
tuțiilor episcopale în Bisericile din Transilvania. Partea 1, De la începuturi până în 
1740 (ed. Nicolae Bocşan, Dieter Brandes, Olga Lukács), Cluj-Napoca, Presa Uni- 
versitară Clujeană, 2010, p. 100 u. 

* Îndrumări privitoare la post, vezi în: Învățătura de credință creştină ortodoxă, 
Bucureşti, 1952, pp. 383-389. 

* Silviu Dragomir, Românii din Transilvania şi Unirea..., pp. 6-7. 

25 Petre Filimon, Protestantismul şi românii din Ardeal. Combaterea unei teorii uniate, 
Arad, 1938, 62 p. 

dispărut în negura vremii, deoarece, odată cu îmbrățișarea ideilor re- 
formei, ei au fost şi maghiarizați. 

Este prezentat apoi adevărul că ierarhul ortodox era supus super- 
itendentului calvin în toată activitatea sa. Sunt evidenţiate, în conti- 
nuare, persecuțiile la care erau supuşi clericii ortodocşi români pentru 
statornicie în credinţa lor. Rămânerea în credința străbună însemna, 
în acelaşi timp, şi păstrarea fiinţei sale naţionale. 

Ne este relatată mai departe situaţia grea și tragică sub calvini. În 
legătură cu persoana sa, ne este prezentată o întâmplare, după unii isto- 
rici o anecdotă, din care rezultă înţelepciunea şi statornicia în credință 
şi în tradiţia ortodoxiei a mitropolitului Sava”, care a trecut la cele 
veşnice în urma bătăilor primite din porunca autorităţilor calvinești 
din Transilvania. 

Întregul cler, de fapt, era împovărat „cu sarcini, cu slujbe, robote, 
tribut, zeciuieli din bucate, cu vămi şi greutăţi ca pe niște iobagi și 
supuși”, fapte absolut adevărate. 

În textul de încheiere al şedinţei întâi, autorul acestuia arată că 
„Arhiepiscopul” (fără să-i spună numele) ar fi „îndemnat clerul şi 
poporul român cu multe asemenea sfaturi, arătând aspectul de mai 
înainte al Bisericii şi dovedind folosul și binele ce va rezulta din unirea 
oferită de preaînaltul împărat”. 

Din fraza de mai sus rezultă că mitropolitul (Teofil) este numit din 
nou cu rangul de arhiepiscop, cu o treaptă inferioară celui de mitropolit 
(îndeosebi în ortodoxia românească), dar, în acelaşi timp, numai egalul 
arhiepiscopului catolic maghiar de la Esztergom. 

Se urmărea, prin urmare, minimalizarea rangului și a persoanei 
mitropolitului Teofil, cu intenţia ca, în viitorul apropiat, să fie supus 
unei autorităţi catolice maghiare. 


” Marina I. Lupaş, Mitropolitul Sava Brancovici 1656-1633, Cluj, 1939, 126 p.; Antonie 
Plămădeală, „Sava Brancovici, mitropolit al Transilvaniei şi martir al Ortodoxiei”, în 
vol. Calendar de inimă românească, Sibiu, 1988, pp. 175-193. 

7 Silviu Dragomir, Românii din Transilvania și Unirea..., pp. 6-7. 

% Ibidem, p. 7. 

Este accentuată, totodată, situația grea a Bisericii Ortodoxe din 
Transilvania de sub calvini, de fapt, o realitate istorică tristă, pentru 
strămoşii noştri din această parte de ţară românească. 

Accentuarea intenționată a suferințelor românilor de sub calvini 
apare ca o prăpastie de nedescris, în faţa „binefacerilor” pe care le oferea 
„preaînaltul împărat” celor ce ar îmbrăţişa unirea cu Biserica Romei. 

Din starea de dezastru în care se găsea populaţia română transil- 
văneană, ea se vede acum mântuită prin sprijinul mascat şi, chipurile, 
„dezinteresat” al etniei maghiare catolice. 

Cu aceste gânduri s-ar fi încheiat şedinţa din ziua întâi. 


2.b. Şedinţa a doua 


Şedinţa a doua, după spusele autorului, ar corespunde cu a doua 
zi de întâlnire a sinodalilor ortodocşi, în frunte cu mitropolitul Teofil. 

Încă de la început se observă că dezbaterile s-au axat pe problema 
unirii ortodocșilor cu Biserica Romei, arătându-se că: „S-au dezbătut 
anume chestiunea ritului, ca nu cumva să se schimbe cu încetul ritul 
sau disciplina şi să se pună în locul lor cele din Biserica Latină, apoi 
calendarul vechi să nu se înlocuiască cu cel nou, ci până vor rămâne 
în uzul calendarului vechi ceilalți neuniţi de ritul grecesc în ţările 
dinastiei austriece să rămână şi neuniţii””. 

Faţă de ședința întâi, în care a fost doar pregătirea psihologică pentru 
ce avea să urmeze (ex. prezentarea situaţiei jalnice a românilor ortodocși 
transilvăneni de sub stăpânirea străină), în şedinţa a doua se arată în mod 
concret baza unirii cu Roma. 

După cum se observă, trecerea românilor la catolicism se face pe 
nesimţite. Se insistă pe problema de cult (rit şi calendar), care puteau 
fi înțelese de marea majoritate a credincioşilor şi nu pe probleme de 
doctrină. Pentru credinciosul simplu, păstrarea ritului şi a calenda- 
rului ortodox (cu „simpla” pomenire a papei, cu rostirea formulelor: 


E) 


„Doamne, îndură-te spre noi”, în loc de „Doamne, miluiește”; în loc 


Ibidem. 

de „duh, „spirit” ş.a.) aceasta n-ar însemna prea mare îndepărtare de 
la credinţa străbună. 

Se invocă aici chiar îngrijorarea că, prin unirea cu Roma, „nu 
cumva să se schimbe încetul cu încetul ritul sau disciplina... cu cele 
din Biserica Latină... ”, la fel şi calendarul"”. Aceasta este, de fapt, o 
îngrijorare îndreptățită, dar nu cea mai importantă, fiind și aceasta o 
altă (sau a doua) etapă în pregătirea psihologică a românilor pentru 
primirea Unirii cu Biserica Romei. 

Ni se relatează, mai departe, că „uniții pot avea biserici de ritul 
lor, pretutindenea, şi ca nu cumva unde ar fi puţini români uniţi și nu 
ar avea preoți, să fie constrânși a primi sacramentele de la preoții latini, 
ci să poată chema pe preotul de ritul lor*!. 

Prin indicarea expresă că „uniţii pot avea biserici... pretutindeni” 
şi chiar pentru puţini români, se arată dorința insistentă a autorităților 
habsburgice de a crea o nouă Biserică (respectiv Catolică), prin atragerea 
românilor la Unirea cu Roma, chiar dacă aceştia ar păstra aproape în 
întregime ritul bizantin. Se ştia destul de bine că „primul pas” făcut în 
direcția Bisericii apusene era, de fapt, unul câștigat pentru habsburgi 
în viaţa politică a Transilvaniei. Nu-i interesa prea mult pe habsburgi 
dacă noua biserică nu va fi așa de „catolică” ca şi cea romană, ci faptul 
că ei vor avea un număr mare de români de partea lor, în competiția 
de forță cu protestantismul transilvănean. 

Folosirea cuvântului ,„ sacramentele” ne arată în mod clar că autorul 
acestui text este (era) catolic şi nu ortodox; cel din urmă ar fi folosit 
în loc de sacramente cuvântul „taină”?, propriu credinţei răsăritene. 

Ba mai mult, şi în cazul judecării clerului şi a credincioşilor din 
partea Bisericii, aceasta trebuia să se facă după Canoanele și disciplina 
Bisericii Răsăritene” şi nu după dreptul canonic latin. 


3 Ibidem. 

31 Ibidem, pp. 7-8. 

3 Date amănunțite privitoare la Sfintele Taine şi la rolul lor în viaţa credinciosului 
vezi la: Dumitru Stăniloae, Teologia Dogmatică Ortodoxă, III, Bucureşti, 1978, 
pp. 7-211. 

În general, abaterile pe linie bisericească se pedepseau aproape la 
fel în ambele Biserici. Prin urmare, nu era un avantaj deosebit să ţi se 
acorde „şansa” de a fi judecat după un drept canonic sau altul. Fapta 
reprobabilă primea pedeapsa cuvenită atât după dreptul canonic latin, 
cât şi după cel răsăritean. 

După ce se arată atâta „compătimire ”, „înțelegere ” şi „ajutor” 
pentru Biserica românilor transilvăneni, apare la iveală adevărata intenție 
a celor ce pregăteau trecerea pe neobservate a străbunilor noştri la unirea 
cu Roma. lată ce spune autorul mai departe: „La mai mult decât cele 
patru puncte să nu fie constrânsă nicidecum Biserica românească”. 

Pentru un neavizat în problemă, fraza de mai sus este cât se poate 
de inofensivă. De fapt, chiar aşa şi începe: „La mai mult decăt... ”, ceea 
ce ar însemna că tot ceea ce se va accepta este un lucru neînsemnat și 
nesemnificativ, în fond. 

Pentru cel ce cunoaşte însă ce înseamnă „cele patru puncte” — (care 
nu sunt altceva decât a recunoaşte: primatul papal, filioque, azimile 
și purgatoriul), problema îi apare cu o serie de implicaţii, mai ales de 
ordin doctrinar. Aceste patru puncte (zise şi „florentine” — fiindcă la 
Florenţa, în 1439, ele au constituit baza așa-zisei „uniri” dintre cele 
două Biserici) au rămas până azi puncte neacceptate de către Biserica 
Ortodoxă. Cel mai greu de acceptat dintre acestea rămâne primatul 
papal”, care nu este în concordanță cu adevărul istoric. În confor- 
mitate cu Sf. Canoane ale Sinoadelor Ecumenice, Biserica Ortodoxă 
îi acordă Bisericii Romei cinstea de a fi „cea dintâi între egale” — 
precum şi pontifului ei („primus inter pares” — primul între egali), 
deci un primat de onoare şi nicidecum un primat jurisdicțional, adică, 
papa ar fi conducătorul Bisericii creştine din întreaga lume, un punct 
însemnat, neacceptat de ortodocşi. 


33 loan N. Floca, Dreptul canonic ortodox, legislaţie şi administraţie bisericească, II, 
Bucureşti, 1990, pp. 228-246. 

%4 Silviu Dragomir, Românii din Transilvania şi Unirea..., p. 8. 

35 Vezi: loan Floca, „Întâietatea onorifică, întâietatea jurisdicțională şi primat de juris- 
dicție universală”, în Studii Teologice, XLI (1989), nr. 56, pp. 6-16. 


35 


ARHIVELE BISTRIȚEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


Drept răsplată pentru primirea celor patru puncte catolice, în fraza 
următoare autorul le şi prezintă românilor avantajele: „Bisericilor şi 
persoanelor bisericești de ritul grecesc să se acorde toate scutirile de 
care se bucură bisericile şi clerul de rit latin. De acum înainte uniţii 
să nu mai fie socotiți de tolerați, ci de fii recipiaţi ai patriei”*. 

Fraza de mai sus devine, la prima citire, pentru românul transilvă- 
nean, nedreptăţit de secole, în propria lui ţară, o adevărată binefacere, 
un punct salvator, dar, mai întâi de toate, este şi mare ispită. Bietul 
ţăran român, până acum „tolerat”, are în față două alternative: de a 
rămâne în continuare rob în ţara sa, ori să accepte „punctele catolice”, 
cu speranţa unei vieți mai umane. Câţi dintre străbunii noştri nu vor fi 
chibzuit asupra celor două alternative. Unii, din dorinţa pentru o viață 
mai bună, probabil că s-au gândit la acceptarea credinţei catolice; alții 
se vor fi gândit (şi poate au şi făcut-o) să se consulte cu îndrumătorii 
lor spirituali (clericii), fiind oamenii „luminaţi” ai satelor şi, de ce nu, 
şi cu „dascălii” şi „diecii” localităţilor transilvănene. Este greu de ştiut 
care au fost frământările lor; poate un studiu al acestei probleme ar 
aduce multă lumină în problema uniației din Transilvania. Un lucru 
este sigur: majoritatea populației transilvănene (clerici şi credincioși), 
cu riscul de a fi iobagi şi tolerați în propria țară, au rămas statornici în 
credinţa străbună. Ei şi-au apărat credința, tradiția şi bunurile Bisericii 
străbune, cu prețul vieții lor. Lepădarea de credință însemna pentru ei 
schimbarea identității şi a fiinţei lor naţionale şi mai mult decât atât: 
punerea în pericol a mântuirii lor; de arătat că martirii primelor veacuri 
au preferat să moară pentru credinţa în lisus Hristos, ştiind bine că, 
prin jertfa lor, vor câştiga mântuirea veşnică; acesta a fost și crezul 
românilor transilvăneni. 

Credem că aceste puncte au fost elementele de bază care i-au în- 
rădăcinat şi i-au statornicit şi mai mult pe români în credinţa ortodoxă. 
Se pare că mistica răsăriteană”, în ceea ce priveşte statornicirea cuiva 


* Silviu Dragomir, Românii din Transilvania şi Unirea..., p. 8. 
37 Dumitru Stăniloae, Spiritualitate ortodoxă, ascetică şi mistică, Bucureşti, 1992, 320 p. 

în credință, a avut efecte mult mai benefice asupra credinciosului răsă- 
ritean şi a românului în același timp (de altfel, mult mai înclinat spre 
meditaţie), decât universalismul catolic raționalist asupra aceloraşi per- 
soane. Dacă, pe undeva, mistica răsăriteană este păstrătoarea tezaurului 
ortodox a fiecărui popor în parte, diversitatea, varietatea şi identitatea 
lui, universalismul apusean are tendinţa „,uniformizării ” credinței și 
tradiţiei Bisericii Apusene la toate popoarele de credinţă catolică. Tocmai 
această „uniformizare” înseamnă slăbire şi „diluare” a credinţei catolice, 
din diferitele țări ale lumii, unde a dispărut şi începe să dispară bogăția 
credinţei și a tradiţiei creștine a fiecărui popor. Dispare, prin urmare, 
rezistența, potenţialul şi suflul creștin al fiecărui popor în „uniformizarea” 
universală a preceptelor catolice. 

Dacă revenim asupra punctelor de încheiere ale ședinței a doua, se 
constată o evoluţie bruscă a lucrurilor. Autorul care sintetizează dis- 
cuţiile din această şedinţă ne arată că, în urma dezbaterilor, sinodalii 
„au făgăduit că vor primi unirea”, în baza unei declaraţii, în care 
este precizată poziția lor. 

Declaraţia sinodalilor cuprinde cinci paragrafe. 

Paragraful întâi începe pe un ton imperativ și la persoana a Il-a 
singular, lucru ce arată că autorul textului nu era o persoană implicată 
direct în această problemă, ci una dinafară, o „doritoare” a aplicării 
practice a declaraţiei. lată cum începe această declaraţie: 1. „Biserica 
românească să fină și să respecte pentru totdeauna și neîncetat cele 
patru puncte care cuprind sfânta unire, iar la mai mult să nu fie con- 
strânsă sub nici un pretext’. 

Apelativul de „Biserică românească ” evidenţiază din nou recu- 
noaşterea identității dintre Biserica şi națiunea românească, fapt afirmat 
din nou de autorul străin (catolic). 

Tonul aspru, de obligativitate reiese din cuvintele: „...să fină şi 
să respecte pentru totdeauna și neîncetat cele patru puncte...”. 


38 qiq; A sii qi ; ini 
Silviu Dragomir, Românii din Transilvania și Unirea..., p. 8. 

Cuvintele „totdeauna ” şi „neîncetat ” arată o poruncă şi nicidecum 
o dorință, obligaţie pe care o impunea cineva din afară, autorul catolic 
al textului. Un autor ortodox nu ar fi procedat aşa, deoarece s-ar fi con- 
siderat implicat în executarea unei hotărâri şi nu şi-ar fi dat sieşi poruncă. 
EI ar fi putut spune: , Biserica românească va ține și va respecta”... sau 
chiar ,„ Biserica românească trebuie să țină şi să respecte... ”, nemaifiind 
nevoie de cuvintele: „totdeauna ” şi „ neîncetat”, ceea ce se subînțelege 
din text. 

Apoi cuvintele „...care cuprind sfânta unire...” nu credem că ar 
fi putut ieși din mintea şi din gura unui ortodox, deoarece nu trăise 
până atunci credința catolică, ca să constate că acea unire este sfântă. 

Cuvintele de încheiere ale acestei fraze, „....iar la mai mult să nu 
fie constrânsă sub nici un pretext”, se doresc a se pune în gura unui 
ortodox, îngrijorat, pe bună dreptate, de eventuala schimbare a credinţei 
sale. 

Urmează, în continuare, explicarea competentă, din partea unui ade- 
vărat specialist în doctrina apuseană (de altfel, în scurte cuvinte), a celor 
patru puncte catolice: primatul papal, filioque, azimele şi purgatoriu”. 

Se afirmă cu multă credinţă şi convingere că „...pontificele roman 
e capul întregii Biserici din lume”. Această afirmaţie putea veni numai 
din partea unui adept convins al credinţei catolice. Credem că era pre- 
matur ca un ortodox sau întregul sinod ortodox să fi făcut o afirmaţie 
de acest gen, înainte de a fi fost uniţi cu Biserica Romei. Trebuie să 
remarcăm faptul că în Istoria Bisericii noastre, până la această dată, 
afirmaţiile cu privire la Biserica Romano-Catolică şi la învățătura ei 
au fost neiertătoare, chiar dure, arătându-se că ea a schimbat, prin noile 
dogme promulgate, doctrina Bisericii primare în decursul vremii. 

Afirmația de mai sus ni se pare, repetăm, prematură pentru acea 
vreme, ea putând veni mai degrabă din gura unui catolic, decât din a 
unui ortodox, chiar trecut la Unire. 


5 Ibidem. 
10 Jbidem. 

Referirea la cel de al doilea punct catolic şi anume că ,,....pâinea 
azimă (nedospită) constituie materia suficientă pentru Taina Euha- 
ristiei”", indică, de asemenea, că ea vine din partea unui practicant 
convins al credinţei catolice; de precizat că Biserica Ortodoxă, la să- 
vârșirea Sfintei Euharistii (Liturghii), foloseşte pâinea dospită, după 
exemplul Mântuitorului de la Cina cea de Taină; în schimb, în Apus, 
s-a folosit, încă din sec. VI, pâinea nedospită (azima), generalizată în 
sec. XI”. 

În explicaţia cu privirea la purgatoriu (după catolici un loc inter- 
mediar între rai și iad, unde sufletele „se curățesc prin pedepse puri- 
ficatoare”, dogmă nesusţinută temeinic biblic și patristic“), apar două 
cuvinte folosite şi uzuale în gândirea şi vorbirea credinciosului şi a 
teologului catolic şi anume: „expiate” şi „purifică ”, ceea ce ne arată 
tocmai dogma catolică pomenită. 

La cel de al patrulea punct catolic (Filiogue), cea de a treia per- 
soană a Sfintei Treimi este numită în loc de „Duh Sfânt”, „Spiritul 
Sfânt”, care purcede nu numai de la Tatăl, ci şi de la Fiul, poziţie înde- 
părtată de credinţa și tradiția Bisericii Primare, care a învăţat că Sfântul 
Duh purcede numai de la Tată, nu şi de la Fiul”. 

În paragraful doi din Declaraţie se afirmă că: „Dreptul canonic, 
care se numește în limba românească Pravilă să rămână în vigoare, 
în afară de cele ce se află contrare sfintei uniri şi să se procedeze în 
judecăţi, în conformitate cu aceasta“? 


“1 Ibidem; despre Sfânta Euharistie, vezi: Dumitru Stăniloae, Teologia Dogmatică Orto- 
doxă, vol. III, ed. I, București, Editura Institutului Biblic şi de Misiune al Bisericii 
Ortodoxe Române, 1978, pp. 81—121. 

“2 Isidor Todoran, loan Zăgrean, Teologia Dogmatică, Bucureşti, 1991, pp. 337-341. 

“% Ibidem, pp. 377-380. 

+ Vezi: Theodor Stilianopoulos, „Filioque. La position orthodoxe”, în Concilium, 
1979, nr. 148, pp. 47-55; Dumitru Stăniloae, „Purcederea Sfântului Duh de la Tatăl 
şi relația lui cu Fiul, ca temei al îndumnezeirii şi fiinţei noastre”, în Ortodoxia, 
XXXI (1979), nr. 3-4, pp. 583-592. 

4 Silviu Dragomir, Românii din Transilvania şi Unirea..., p. 8. 

4 Ibidem. 

Se recunoșteau, prin aceasta, legile bisericeşti din Pravilă”, cu 
excepția acelor referiri care combat inovațiile și practicile Bisericii 
apusene, introduse de aceasta în decursul timpului. 

Al treilea paragraf din Declaraţie se referă la drepturile de care se 
va bucura clerul care va îmbrăţișa unirea cu Biserica Romei. Dacă par- 
curgem cu atenţie această frază, vom constata că în ea se găsește din 
nou o expresie catolică şi latină şi anume: „ministranţi” sau cantori, 
cântăreţi bisericeşti. Hotărârile cu privire la drepturile clerului român 
luate de către regii Ungariei sunt numite decizii ale „regilor sfinți” ai 
Ungariei. Nu credem că un ortodox ar fi afirmat asemenea cuvinte la 
adresa regilor Ungariei, care au emis în decursul vremii multe legi care 
au subjugat neamul românesc din Transilvania. 

În cel de al patrulea paragraf din Declaraţie se face referire ex- 
presă la credincioșii români care vor primi unirea cu Biserica Romei. 
În paragraf se afirmă că și ei vor beneficia de toate drepturile de care 
se bucură „indivizii celorlalte naţiuni şi religii recunoscute din țară'”*; 
în realitate, însă, întotdeauna s-a făcut deosebire între români şi cele- 
lalte etnii recepte din Transilvania. 

În încheierea acestui paragraf, se stipulează un drept de impor- 
tanță majoră pentru fiii celor trecuţi la catolicism şi anume ,... să fie 
primiţi fără deosebire în școlile latine catolice și în instituţiile şco- 
lare””, tot cu scop prozelitist. 

Acest drept s-a dat cu toată mărinimia, conștienți fiind că prin 
tineret, prin pregătirea tinerilor români în şcolile catolice, se va pune 
o bază solidă Bisericii care urma să ia ființă, cea Unită, mai apoi, 
Greco-Catolică. 


47 Menţiuni despre Pravile, vezi la: Mircea Păcurariu, Istoria Bisericii Ortodoxe Române, 
vol. III, ed. a III-a, Iaşi, Editura Trinitas, 2008, pp. 30, 39, 364, 457, 458, 462, 463, 
480, 486, 586. 

48 Silviu Dragomir, Românii din Transilvania şi Unirea..., p. 8. 

” Ibidem. 

În ultimul paragraf (al cincilea), se afirmă că: „Arhiepiscopul Bise- 
ricii Române să aibă mijloace cuvenite de trai", situaţie deloc greu 
de realizat. 

În încheierea Declaraţiei, conducătorul spiritual al românilor or- 
todocşi transilvăneni este numit pentru a treia oară „Arhiepiscop ”. În 
actele vremii, vlădica Teofil apare cu rangul de Mitropolit al Ardealului 
sau de Arhiepiscop şi mitropolit al Mitropoliei Ardealului și nicidecum 
numai ca „Arhiepiscop ”, ca şi în celelalte Provincii românești”! Aici, 
din nou tendinţa de minimalizare a rangului ierarhului și a Mitropoliei 
Ortodoxe a Transilvaniei. 


Cu aceasta s-ar fi încheiat şi cea de-a doua ședință. 


2.c. Şedinţa a treia 


Hotărârile din ședința a treia încep prin a se arăta că s-a stabilit ca 
documentele şedinţei din ziua anterioară să se trimită împăratului Austriei 
Leopold I, precum şi arhiepiscopului maghiar catolic de la Esztergom. 
Expresiile „augustisimului” şi „eminentisimului” denotă că autorul textului 
era de credință sau de formaţie catolică. 

După ce se prezintă, pe scurt, că, în şedinţa a treia, au fost dez- 
bătute unele probleme matrimoniale şi judecătoreşti (despre căsătorie 
şi despre judecată), de altfel, netratate în şedinţele anterioare şi nesem- 
nificative pentru contextul temelor abordate până atunci, se trece în 
mod abrupt la „Declaraţia finală”* a mitropolitului Teofil. 

La începutul „declaraţiei”, mitropolitul Teofil s-ar fi autointitulat 
Episcop al Bisericii românești din Transilvania. Este posibil, oare, ca 
un ierarh ortodox să-şi fi acordat un rang inferior celui pe care îl deţi- 
nea, de fapt, de mitropolit. Nu credem acest lucru! Aceasta ne duce cu 
gândul mai degrabă la faptul că altcineva, autorul textului (un catolic) 


50 Ibidem. 

5! Date despre titulatura de Arhiepiscop şi Mitropolit, vezi la: Niculae Șerbănescu, 
„Titulatura mitropoliților, jurisdicţia, hotarele şi reședințele Mitropoliei Ungro- 
vlahiei”, în Biserica Ortodoxă Română, LXXVII (1959), nr. 7-10, pp. 698-721. 

“2 Silviu Dragomir, Românii din Transilvania și Unirea..., pp. 8-9. 

a numit pe mitropolitul Transilvaniei cu rangul de episcop, tocmai în 
ideea, afirmată mai sus, de a-l subordona arhiepiscopului maghiar ro- 
mano-catolic de la Esztergom (Ungaria). 

„Episcopul” Teofil apare şi ca ierarh „al părților din Ungaria”, pro- 
babil cu jurisdicție şi asupra românilor trăitori în acele ținuturi. 

Subordonarea Transilvaniei Imperiului austriac apare doar ca un 
act de unire („cele unite cu dânsa” — Transilvania cu Ungaria), deci un 
act de bunăvoie, nu de supunere forţată imperiului pomenit. 

Declaraţia lui Teofil, după cum ar reieși de la începutul ei, nu este 
numai a lui însuşi, ci la ea ar fi aderat „tor clerul aceleiași Biserici”. 

Deoarece în ea este pomenit şi acordul întregului cler ortodox ro- 
mân, nimeni nu ar mai fi avut dreptul să o conteste. Astfel că, din ea, 
ar reieși limpede că vlădica Teofil și întregul cler de sub jurisdicția sa 
ar fi fost de acord cu unirea cu Biserica Romei, o afirmaţie ce cu greu 
se poate contesta. 

Această dorință a lor și-ar fi exprimat-o încă cu două luni înainte 
(februarie 1697), într-un sinod general la Alba Iulia, în care au hotă- 
rât, de fapt, „cu glas unanim Să... se întoarcă... în sânul Sfintei Biserici 
mame romano-catolice şi să... se reunească... cu dânsa, primind, măr- 
turisind şi crezând toate ce primeşte, mărturiseşte şi crede aceea”*, 
adică Biserica Romano-Catolică. 

În urma lecturării atente a acestei fraze, ne punem fireasca între- 
bare: cum s-a reuşit, în timp record, de aproximativ două luni de zile, 
să fie convins întregul cler ortodox să treacă la unirea cu Roma? Era 
posibil, oare, acest lucru, într-un timp așa de scurt? Răspunsul nostru 
este categoric: NU! Pentru că, după cum am mai arătat deja, între 
romano-catolici şi ortodocşi au mai fost încercări de unire, chiar în 
situaţii mai grele, dacă nu tragice pentru Ortodoxie (Ex. pericolul tur- 
cesc, finalizat cu ocuparea Constantinopolului de către aceştia în 29 


55 Ibidem, p. 8. 
s Ibidem, p. 9. 

mai 1453), şi, cu toate acestea, nu s-a înfăptuit unirea reală între cele 
două Biserici”. 

Ne miră apoi faptul că hotărârea ar fi fost luată „cu glas unanim”, 
fără nicio împotrivire din partea cuiva. Unanimitatea, într-o problemă 
aşa de importantă, am putea spune majoră sau vitală pentru români, 
este un fapt care şochează pe orice om echilibrat şi de bună credință. 
Apoi expresiile „să ne întoarcem în sânul Sfintei Biserici mame roma- 
no-catolice şi să ne reunim cu dânsa...", arată o recunoaştere, fără 
echivoc, a Bisericii Romano-Catolice, ca mama şi unica Biserică ade- 
vărată, la care acum fiii rătăciți ai Bisericii Ortodoxe se reîntorc, în mod 
unanim, din convingere, fără niciun interes pământean. Ba, mai mult, 
primind întreaga învățătură a acesteia. Şi pentru ca autorul catolic să 
fie sigur că nu-i scapă nimic din intenţiile şi dorințele sale (după ce 
mărturiseşte că ortodocşii primesc tot ceea ce crede Biserica Romei), 
pomeneşte, totuşi, că sinodalii ortodocşi mărturisesc cele patru puncte 
catolice, prin care s-ar fi deosebit până acum de apuseni şi anume: 
primatul papal, Filioque, azimele şi purgatoriu”. 

După ce s-ar fi făcut această mărturisire de credință, de către clerul 
ortodox transilvănean, în frunte cu ierarhul lor, s-a cerut, „în schimb, 
de la sacra sacratissima majestate imperială şi regală”, un număr 
de trei drepturi. 

Expresiile: „sacra sacratissima ” trădează pe autorul catolic al do- 
cumentelor celor trei şedinţe amintite. 

Avantajele cerute de către clerul ortodox ar fi: a) privilegii şi drep- 
turi egale cu preoții romano-catolici și protestanți; b) ridicarea de case 
parohiale pentru preoţii uniţi în fiecare sat şi c) subordonarea preo- 


55 Vasile V. Muntean, Istoria creștină generală (1054 — până azi), vol. II, Bucureşti, 
Editura Institutului Biblic şi de Misiunea al Bisericii Ortodoxe Române, 2008, pp. 
67-74. 

56 Silviu Dragomir, Românii din Transilvania şi Unirea..., p. 9. 

* Ibidem. 

58 Ibidem. 

ților uniţi numai ierarhului lor şi nicidecum vreunei autorităţi laice, 
cum s-a întâmplat sub principii calvini ai Transilvaniei”. 

Declaraţia se încheie într-un mod festivist şi se impune ideea că 
se asumă o mare responsabilitate din partea clerului ortodox, pentru 
acest „act istoric”. lată ce spune acest text: „Noi cei mai sus numiți, 
episcopul Teofil şi clerul întreg cerem cu umilinţă acestea de la majes- 
tatea sa preasfântă, imperială și regească și ne îndatorăm, în prezenţa 
părintelui cuvios Paul Barany, parohul bisericii romano-catolice din 
Alba-Iulia, să ţinem punctele mai sus pomeniţi”“. 

Nici nu se putea realiza o declarație mai perfectă decât aceasta: 
Mitropolitul Teofil, de bună voie acceptă rangul de episcop şi, impli- 
cit, se autosubordonează arhiepiscopului maghiar romano-catolic din 
Esztergom (Ungaria); ierarhul pomenit şi întregul cler cer cu „umilinţă” 
de la împăratul Austriei favorul de a se uni cu Biserica Romei, în schim- 
bul unor drepturi puţin semnificative pentru românii transilvăneni. 

Şi pentru ca actul sau declaraţia să aibă putere, se aminteşte, în 
final, că a fost iscălit de către ierarh şi de către clericii în drept, întă- 
rindu-se cu sigiliul episcopal, precum și cu cel sinodal, la data de 21 
martie 1697, în Alba-lulia. 

Declaraţia se încheie astfel: „Teofil episcop și clerul întreg”. 

De menţionat că textul proceselor verbale din primele două şedinţe 
a fost reprodus de către Nilles, după un manuscris ce s-ar fi aflat în 
arhiva Episcopiei catolice din Alba-lulia, deoarece originalul ar fi fost 
luat cu sine de către călugărul iezuit Barany şi predat arhiepiscopului 
de Esztergom“. 

A. Tr. Laurian a fost primul care a tipărit în limba română textul 
celor trei procese verbale, după „un manuscript vechi latinesc”, după 
cum însuși mărturiseşte în anul 1846. 

O altă piesă importantă, cea de a patra, cuprinde hotărârea sino- 
dului ţinut în 1697, şi trimisă cardinalului Colonici. Originalul acestui 


5 Ibidem. 
40 Jbidem. 
S! Jbidem. 

act nu a fost încă găsit, dar Nilles îl reproduce după o carte tipărită la 
Cluj, în 1730, cu titlul: Nașterea și dezvoltarea feluritelor neamuri și 
religii din Dacia, cu căpeteniile lor, până în anul 1722%. 

În afară de actele pomenite, mai există un alt act important, păs- 
trat în Biblioteca Universităţii din Budapesta (colecţia lui Hevenessy). 

Acest act se adresează cardinalului Colonici și este semnat de către 
12 clerici, prin următoarele cuvinte: „Prea eminente şi prea cuvioase 
principe, Domn şi patron nouă preamilostiv”. În această adresare, 
extrem de manierată, cardinalul Colonici este numit şi principe, fapt 
puţin cunoscut până acum. Credem, totuşi, că aceasta a fost o adresare 
din complezenţă și nu o realitate de fapt. 

Cei 12 semnatari, protopopi ortodocşi din Transilvania, care n-au 
putut fi prezenţi la Sinodul de la Alba-lulia (din 1697), când s-ar fi ho- 
tărât unirea cu Biserica Romei printr-o adresă înaintată cardinalului 
Colonici, ar fi fost de acord cu cele petrecute la sinodul pomenit. 

lată textul adresei respective: 

„Cu toate că punctele hotărâte în sinodul general, aici în Alba Tulia 
și trimise de episcopul nostru Teofil eminenţei voastre au fost întărite 
cu sigiliile universităţii şi al însuşi prea cinstitului domn episcop, totuși 
pentru mai marea lor tărie şi autenticitate (întrucât atunci nu am fost 
prezenți), noi mai jos scrişii arhidiaconi [protopopi] ai Bisericii romă- 
neşti, confirmăm acum acele puncte cu iscăliturile proprii şi cu sigiliul 
nostru, notificându-le, şi rugăm prea umilit pe eminența noastră să bine- 
voiască a cere de la majestatea sa prea sfântă grațiile și favorurile arătate 
în punctele din scrisorile anterioare şi a le trimite cât mai curând la 
Alba Iulia, la mâna cinstitului părinte Ladislau Barany. Mila eminenţei 
voastre o va răsplăti în veci Dumnezeu, iar noi nu vom înceta a o implora 
de la Dumnezeu. 

În Alba Iulia, 10 iunie 1697. Ai eminenţei voastre servi [în limbaj 
ortodox, supuşi, slujitori] și cei mai plecaţi fii”. 


Urmează apoi semnăturile celor 12 protopopi ortodocşi. 


© Ibidem, p. 10. 
& Ibidem. 

Modul de adresare al protopopilor precum și unele expresii ne 
arată din nou că acest act a fost întocmit de către un autor catolic (Ex. 
expresiile: Eminente, eminenţă, „domn episcop”, graţie, servi ș.a., tră- 
dează apartenența sa catolică. 

De asemenea, expresia „arhidiacon ”, aplicată rangului de protopop, 
ne arată fără putință de tăgadă că ea a fost folosită numai de către un 
autor ce aparținea Bisericii Catolice. 

Cei doisprezece protopopi ar fi fost următorii: Protopop Jon din 
Vizogna, Protopop Costin din Țagul Mare, Protopop Pop Gabor (ştearsă 
localitatea), Protopop Gavriil din Bistra, Protopop Jonaşc din Orăştie, 
Protopop Constantin Șieuț, Protopop Todor din Poşaga, Protopop Iancu 
din Geomal, Protopop Simion din Săcal, Protopop David din Mifalău, 
Protopop Macaveiu din Minicea, Protopop Si[milon din Silvaş”. 

Încă de la început, trebuie remarcat faptul că procesele verbale ale 
sinodului de sub Teofil n-au fost găsite în original. Se pare că a existat 
o copie a lor, depusă la Arhiepiscopia din Esztergom, dar care n-a fost 
găsită nici până acum. 

În mod logic, actele sinodului ar fi trebuit să fie [şi] în limba română, 
fiindcă preoţii ortodocși, presupunem, nu cunoșteau limba latină. 

La sfârșitul textului din şedinţa a treia se aminteşte că procesele 
verbale au fost întărite „cu sigiliul episcopal”, pecete nefolosită de 
către ierarhii români: se folosea pecetea mitropoliei Bălgradului“. De 
asemenea, şi „sigiliul sinodului” este o invenţie a autorului latin, fiindcă 
Soborul mare „nu avea o pecete proprie”. 

O altă observație însemnată ar fi faptul că soborul s-ar fi întrunit 
în februarie 1697, iar procesele verbale au fost semnate în martie şi 
iunie același an (1697). De ce o distanță în timp atât de mare? Răs- 
punsul nostru este că, după alcătuirea actelor sinodale, abia în câteva 
luni după aceasta s-au găsit câțiva adepţi ai unirii, care şi-au pus sem- 
năturile pe rezultatele presupusului sinod prezidat de Teofil. 


& Ibidem. 
S5 Tbidem. 
& Tbidem. 

Semnătura mitropolitului Teofil din 10 iunie 1697, pusă pe actul 
care aducea la cunoştinţă lui Colonici hotărârea de unire cu Roma este 
făcută (iniţiată) de un specialist în materie (în plastografiere), deci nu 
este originală. Iscălitura mitropolitului Teofil ne este cunoscută din 
Condica Sfântă a mitropoliei Ungrovlahiei, pe care a semnat-o cu ocazia 
hirotoniei sale din 1692. 

Semnătura iniţiată — plastografiată a Mitropolitului Teofil trădează 
faptul că ea a fost făcută de un om „plin de vigoare”, de o mână sigură, 
şi nu de unul mai în vârstă cum era ierarhul pomenit“, la vremea așa- 
zisului sinod din 1697. 

Actul celor 12 protopopi, care ar fi o întărire a spuselor lui Teofil, 
este suspect, deoarece el nu urmează imediat după datarea actului din 
10 iunie 1697, între cele două acte existând o pagină liberă. 

Actul din 10 iunie 1697 este compus din două file. Pagina întâi 
conține textul în limba latină cu semnătura și pecetea Mitropolitului 
Teofil. A doua pagină cuprinde numele, în latinește, a celor unsprezece 
protopopi şi a unui oarecare preot. În pagina a treia sunt semnăturile 
clericilor pomeniţi cu 11 peceți; se pare că un preot nu avea pecete ori 
că şi-a uitat-o acasă, iar în pagina a patra, era textul în latineşte adresat 
lui Colonici, scris de aceeaşi mână care a transcris şi semnăturile celor 
doisprezece clerici amintiţi”? 

Protopopii care se găsesc în listă nu sunt figuri reprezentative ale 
epocii; ne arată acest fapt şi localitățile pe care le reprezintă, mai puțin 
cunoscute în istorie. 

Apoi, aceste semnături par a nu avea nimic comun cu declarația 
de unire, deoarece ar fi fost normal ca ei să se fi iscălit alături de vlădica 
Teofil sau chiar imediat după el şi, nicidecum, pe pagina a treia, cum 
s-a arătat mai sus. 

De asemenea, unele scaune protopopeşti n-au fost corect traduse 
şi identificate, ceea ce ne duce la afirmaţia că autorul latin nu cunoştea 


S Ibidem, p. 16. 
8 Ibidem. 
© Ibidem, p. 17. 

bine situația de pe teren (Ex. Săorășul, care nu există, l-a citit eronat 
Szivanensis, iar Silvașul din Hunedoara îl identifică cu Sărmășelul 
(Kis Sarmasiensis)”. 

Lista numelor protopopilor, în latineşte, de pe pagina a doua rămasă 
liberă, a fost completată ulterior, după cum reiese din text: „anexez în 
latineşte numele arhidiaconilor în ordinea în care sunt aşezate în romă- 
neste” 


De asemenea, lista protopopilor este mai veche decât actul din 1697, 


. De remarcat că ordinea iscăliturilor nu este exact observată. 


ei trăind cu mult mai înainte decât acea dată. Dacă actele sinodului din 
1697, precum şi cele ale protopopilor (12 la număr) au fost înaintate 
cardinalului Colonici, ele ar fi trebuit să se găsească fie în Arhiva Arhi- 
episcopală din Esztergom, fie la Cancelaria aulică a Transilvaniei. Faptul 
că ele n-au fost găsite nici până acum înseamnă că ele nu au ajuns 
niciodată la destinație, fiind făcute ascunse, undeva, în Arhivele catolice 
din Transilvania. 

Aceste constatări ne duc la concluzia că actele referitoare la sinodul 
tinut sub Teofil în 1697 au fost plăsmuite și „atât” textele proceselor- 
verbale, cât şi ale rezoluţiei au fost redactate de iezuiți”. Credem că tot 
iezuiții au alcătuit şi adresa către cardinalul Colonici, plastografiind 
semnătura mitropolitul Teofil al Transilvaniei. În ce priveşte semnătu- 
rile celor doisprezece clerici, ele puteau fi luate de pe un act din Arhiva 
Mitropoliei din Alba-Iulia, document ce ar fi aparţinut unui sinod 
ținut cu mult mai înainte de 1697, fiindcă trei dintre semnatari nu mai 
figurează în actele din 1698 şi 1701, când, de fapt, s-a făcut Unirea cu 
Biserica Romei”. 

Presupunerea noastră că a fost un trucaj în ce priveşte actele din 
1697 provine şi din faptul că semnătura lui Teofil a fost plastografiată, 
deci nu este iscălitura lui autentică. 


70 Ibidem. 

7! Ibidem. 

7 Ibidem, p. 18. 

5 Mircea Păcurariu, Istoria Bisericii Ortodoxe Române, vol. Il, ed. a III-a, Iași, Editura 
Trinitas, 2006, pp. 253-267. 

Textul rezoluţiei de unire din 1697, dacă este citit cu atenţie, se vede 
că a fost alcătuit la o dată ulterioară, fiindcă el „reproduce aproape cuvânt 
cu cuvânt” decretele imperiale ale lui Leopold, din 1699 şi 1701, precum 
şi din manifestul (actul) de unire al cardinalului Colonici, din 1698”. 

Dacă actele sinodului din 1697, precum şi cel semnat de către cei 
12 clerici au fost alcătuite de iezuiţi, înseamnă că, pe vremea lui Teofil, 
nu s-a încheiat nici o unire între catolici și ortodocşii din Transilvania. 
Acest lucru poate fi argumentat şi prin faptul că din testamentul lui 
Teofil, redactat în 12 iulie 1697, „cu mâna tremurândă”'5, nu reiese 
nici o amintire privitoare la unirea cu Roma. Toate bunurile agonisite, 
precum şi cărţile şi odoarele bisericeşti, care „ţin de rânduiala Bisericii 
răsăritului”, le-a lăsat cu „limbă de moarte” mitropoliei Bălgradului'S. 

Dacă s-ar fi întâmplat vreo unire pe vremea sa, trebuia să fi amintit 
despre aceasta în testamentul lui sau de măcar vreun dar pe care l-ar 
fi lăsat vreunui prieten catolic apropiat. Nicăieri nu se face amintire 
despre un asemenea eveniment important din viaţa sa. 

Singura mărturie vrednică de crezare din această vreme este faptul 
că Orânduirea catolică din Transilvania a cerut „Curţii din Viena acordul 
pentru unirea românilor cu Biserica Romei, spre sfârşitul anului 1697”. 

Acest fapt este pomenit de către cancelarul Nicolae Bethlen în 
memoriile sale, care ar fi refuzat împreună cu guvernatorul Banffy al 
Transilvaniei să discute, într-o conferință de la Viena, problema unirii 
românilor cu Roma. Cei doi pomeniţi au refuzat aceasta pentru faptul 
că erau de credință calvină şi nu aveau nici un interes să abordeze 
teme care ar fi fost în favoarea catolicilor, în expansiune vădită în 
Transilvania, la acea vreme. 

În acelaşi timp, ca demnitari de stat, au refuzat să abordeze pro- 
blema respectivă, fiindcă se pare că n-ar fi vrut ca relațiile lor, cu Viena 
catolică, să se înrăutăţească. 


74 Silviu Dragomir, Românii din Transilvania şi Unirea..., p. 18. 
75 Ibidem, p. 15. 
76 Ibidem, p. 10. 
7! Ibidem, p. 22. 

Dacă Viena a constatat o opoziție din partea calvinilor din Tran- 
silvania în ce priveşte acţiunile catolicilor de aici, s-a încercat, în schimb, 
ca această misiune să fie încredințată iezuiţilor, în frunte cu Barany 
Ladislau. 

La 14 aprilie 1698, la insistenţele lui Bethlen şi Banfly, împăratul 
de la Viena a dat o rezoluție”, prin care românii din Transilvania aveau 
posibilitatea de a se declara cum vor voi, în ce priveşte confesiunea 
lor: „Acei preoți români din ritul grecesc, se arată, între altele, care ar 
declara că vor păzi ritul grecesc și vor recunoaşte pe pontificele roman, 
se vor bucura de privilegiile preoţilor catolici, iar aceia care socotesc 
că nu pot face numita mărturisire, care se unesc cu una dintre celelalte 
religiuni recepte, ori vor rămâne în starea religiunii în care se află 
acum, ori se vor bucura de privilegiile religiei pentru care se vor declara 
sau vor fi consideraţi în statul şi în drepturile religiei, în care trăiesc 
acum”. 

Astfel că împăratul a răspuns afirmativ la memoriul prezentat ofi- 
cialităților catolice ale Transilvaniei, asigurând „tratament egal” religiilor 
de aici. Chiar şi unirea cu Roma nu era considerată un fapt împlinit, 
ci putea fi o şansă de mai bine, o şansă pentru viitor, pentru românii 
transilvăneni. 

Ea s-a realizat, de fapt, la 7 octombrie 1698, sub mitropolitul Atanasie 
Anghel. 


3. Scurtă concluzie 


Din cercetarea atentă a proceselor verbale din martie 1697, reiese 
E Š 4 9 x A -3380 
limpede că acestea au fost nişte „acte false plăsmuite de iezuiţi” , deoa- 


18 Mircea Păcurariu, Istoria Bisericii Ortodoxe Române, vol. Il, ed. a III-a, Iași, Editura 
Trinitas, 2006, p. 256. 

7 Textul în întregime, la: Silviu Dragomir, Românii din Transilvania și Unirea..., 
pp. 22-24. 

50 Mircea Păcurariu, Istoria Bisericii Ortodoxe Române, vol. Il, ed. a III-a, Iași, Editura 
Trinitas, 2006, p. 255. 

rece dacă ar fi fost un fapt real, nu-şi mai avea nici un sens „adevărata 
unire” din anul 1698. 

Credem că sub Mitropolitul Teofil au fost, într-adevăr, încercări 
de unire, dar nu s-au finalizat decât mai târziu, sub urmașul său, Atanasie 
Anghel, între 1698 şi 1701%, o ruptură sufletească în sânul neamului 
nostru, cu urmări nefireşti până în zilele noastre. 


ANEXE 
Actele Sinodului din 1697 % 


ŞEDINŢA ÎNTÂI 


«Preasfântul şi reverendisimul domn arhiepiscop povestește într-o 
cuvântare lungă persecuțiile Bisericii românești în răstimpul principilor 
catolici: cât de mult s-au străduit cu meşteșugurile lor eterortodocșii să 
infecteze religiunea Bisericii valahe cu erezia pestilenţiară. Enumeră 
cărţile prea cuvioase infectate de erezii, tipărite chiar de ei în limba 
romană, cu intenţia de a atrage pe nesimţite de partea lor pe români. 
În afară de aceasta, cum s-a poruncit clerului român și i s-a impus 
serios să publice în biserici și să înveţe stăruitor poporul, că icoanele 
sfinte se păstrează în case şi în biserici doar ca podoabe, că nimeni 
nu-i obligat să ţină post miercurea și vinerea, nici celelalte posturi de 
peste an, ba au fost îndemnați românii să mănânce carne în zilele de 
miercuri şi vineri, şi de aceea s-au constituit supraveghetori eterortodocși, 
obligați a merge la casele particulare și a cerceta dacă gătesc bucate 
de dulce în zilele oprite de Biserică. Din această cauză românii fierbeau 
de post în vase anume, pe care le ascundeau, când intrau suprave- 


51 Jbidem, pp. 257-267. 

82 Actele Sinodului din 1697 au fost reproduse din: Silviu Dragomir, Românii din Tran- 
silvania și unirea cu Biserica Romei. Documente apocrife privitoare la începuturile 
unirii cu catolicismul roman (1697-1701), Cluj-Napoca, Editura Arhiepiscopiei 
Vadului, Feleacului şi Clujului, 1990, pp. 6-9, iar analiza pe text este tot a lui Silviu 
Dragomir, până la p. 24 

ghetorii, în altele însă găteau carne pentru a le arăta lor. De asemenea 
(povestește) cu ce mari ameninţări, lingușiri şi alte măiestrii încercau 
să determine pe români a îmbrăţișa unirea cu dogmele perverse ale 
ereziei lor şi de aceea acordau prerogative nobiliare preoților români 
și altora, care lucrau în acest înţeles, in fine, episcopii erau supuși și 
atârnători de predicatorii eretici, iar superintendentul avea deplină 
putere asupra episcopului și clerului român și orice ar fi dispus sau ar 
fi poruncit arhiepiscopul nu era hotărât şi aprobat, nici nu avea tărie, 
dacă nu se încuviința şi confirma în prealabil de către superintendent, 
care era un fel de oracol. Încă și în alte deosebite chipuri erau necăjiţi 
și chinuiți românii tari în credinţă, mai ales persoanele bisericeşti, ba 
uneori le chiar bătea, cum a fost cazul arhiepiscopului Sava al doilea. 
Acesta stând odată la masa principelui, în castelul din Blaj, ca să-l 
poată acuza și necăji, au îmbrăcat pe o prostituată, care a adus arhi- 
episcopului un căţel bine înfăşurat, zicând că-i un copil muribund. Dar 
vlădica, simțind viclenia lor, se ridică de pe scaun, se duse la femeie, 
și dând la o parte scutecele, văzu câinele. Se întoarse deci la masă și 
tăie o felie de ridiche, din care mâncase (căci era într-o zi de vineri), şi 
o întinse cățelului. Acesta o mirosi şi nu vru să o îmbuce. Arhiepiscopul 
se întoarse din nou la masă, luă din blidul din care mânca principele 
cu oamenii săi, o bucată de carne şi o dete câinelui, care o înșfăca cu 
mare lăcomie. Atunci arhiepiscopul răspunse comesenilor. dacă ar fi 
legea mea, ar mânca din bucatele mele şi eu l-aş boteza, dar fiindcă nu 
o face aceasta câtuşi de puţin, nu-i de legea mea. Să-l boteze aceia 
care mănâncă aceleași bucate căci se socotește pe bună dreptate a 
fi de religia lor. Principele porunci din această cauză să fie bătut cu 
bastonul arhiepiscopul Sava. După aceea îl despreoți în târgul Vinţului 
și îl bătu în chipul cel mai crunt, din care i s-a tras moartea. Dar și 
celălalt cler, îl împovărau cu sarcini, cu slujbe, robote, tribut, zeciuieli 
din bucate, cu vămi şi alte greutăţi ca pe nişte iobagi și supuși. 
Arhiepiscopul a îndemnat clerul şi poporul român cu multe ase- 
menea sfaturi, arătând aspectul de mai înainte al Bisericii şi dovedind 

folosul și binele ce va rezulta din unirea oferită de preainaltul împărat. 
Cu aceasta s-a încheiat şedinţa din acea zi». 


ŞEDINŢA A DOUA 


«A doua zi s-au întrunit arhiepiscopul şi ceilalți din cleri[ci] şi au 
început a se sfătui despre unirea ce o aveau în vedere. S-a dezbătut 
anume chestiunea ritului, ca nu cumva să se schimbe cu încetul ritul 
sau disciplina şi să se pună în locul lor cele din Biserica Latină, apoi 
calendarul vechi să nu se înlocuiască cu cel nou, ci până vor rămâne 
în uzul calendarului vechi ceilalți neuniţi de ritul grecesc în ţările 
dinastiei austriace, să rămână şi uniţii. Pe lângă aceasta, uniții să 
poată avea biserici de ritul lor, pretutindenea, și ca nu cumva unde 
ar fi puţini români uniţi şi nu ar avea preoți, să fie constrânși a primi 
sacramentele de la preoții latini, ci să poată chema pe preotul de ritul 
lor. În judecăţi să nu se procedeze după dreptul canonic latin, ci în 
conformitate cu Canoanele şi disciplina Bisericii Grecești, la mai mult 
decât cele patru puncte să nu fie constrânsă nicidecum Biserica ro- 
mânească. Bisericilor şi persoanelor bisericeşti de ritul grecesc să se 
acorde toate scutirile de care se bucură bisericile şi clerul de ritul 
latin. De acuma înainte uniţii să nu mai fie socotiți de toleraţi, ci de 
fii recipiaţi ai patriei. 

După ce au dezbătut bine acestea au făgăduit că vor primi unirea, 
dar cu declaraţiunea următoare: 

1. Biserica românească să ţină şi să respecte pentru totdeauna şi 
neîncetat cele patru puncte care cuprind sfânta unire, iar la mai 
mult să nu fie constrânsă sub nici un pretext. Cele patru puncte 
care cuprind unirea sunt următoarele: întâi, pontificele roman e 
capul întregii Biserici din lume; al doilea, pâinea azimă constituie 
materie suficientă pentru Taina Euharistiei; al treilea, în afară de 
cer, scaunul celor fericiţi, şi de iad, temniţa celor osândiţi, mai 
există un al treilea loc în care petrec sufletele ce nu sunt expiate 
și se purifică; al patrulea, Spiritul Sfânt, a treia persoană din 
Trinitate, purcede de la Tatăl și de la Fiul. 

2. Dreptul canonic, care se numește în limba românească Pravilă, 
să rămână în vigoare, în afară de cele ce se află contrare sfintei 
uniri, şi să se procedeze în judecăţi, în conformitate cu aceasta. 

3. Persoanele din serviciul bisericesc, preoții, dregătorii bisericești, 
precum şi diaconii, cantorii sau ministranţii şi paracliserii, să se 
bucure de aceleaşi drepturi, privilegii, scutiri şi imunităţi, de care 
se bucură preoţii romani-catolici sau cei de ritul latin, după hotă- 
rârile Sfintelor Canoane și deciziile regilor sfinţi ai Ungariei. 

4. Românii laici uniți cu Biserica Romei să se primească și să fie 
înaintați în toate dregătoriile ca și indivizii celorlalte naţiuni și 
religii recunoscute în țară, iar fiii lor să fie primiţi fără deosebire 
în şcolile latine catolice şi în instituţiile şcolare. 

5. Arhiepiscopul Bisericii Române unite să aibă mijloace cuvenite 
de trai. 


Cu aceasta se isprăvi şedinţa acelei zile». 


ŞEDINŢA A TREIA 


„În această ședință se hotărî ca actele şedinţele din ziua din urmă 
să se trimită augustisimului imperator Leopold și eminentisimului 
arhiepiscop, primatului Ungariei de Kollonich. După aceea se luară 
la dezbatere cauzele de căsătorie și de judecată. Și, în fine, se încheie 
sinodul. 

Declaraţia lui Teofil are următorul cuprins: 

«Noi Teofil, din mila lui Dumnezeu episcop al Bisericii românești 
din Transilvania și al părților din Ungaria, cele unite cu dânsa, și tot 
clerul aceleiași Biserici, facem cunoscut prin aceasta tuturor celor căror 
se cuvine, că în luna trecută a lui februarie am ţinut sinod general în 
Alba lulia şi am hotărât cu glas unanim să ne întoarcem în sânul sfintei 
Bisericii mame roman-catolice, și să ne reunim cu dânsa, primind, măr- 
turisind şi crezând toate ce primeşte, mărturiseşte şi crede aceea. Și 
mai ales mărturisim cele patru puncte prin care ne-am deosebit până 
acum: 

1.  Recunoaștem că pontificele roman este căpetenia văzută a întregii 
Biserici a lui Hristos din lume. 

2.  Mărturisim că în afară de cer, lăcașul celor fericiţi, şi de iad, 
temniţa celor condamnaţi, mai există şi un al treilea loc, în care 
petrec sufletele neispăşite încă şi se purifică. 

3. Nu ne îndoim că pâinea azimă constituie materie îndestulătoare 
pentru cina Domnului şi pentru jertfa Liturghiei. 

4. Credem că Spiritul Sfânt, a treia persoană din Trinitate, purcede 
de la Tatăl, şi de la Fiul, şi primim, mărturisim şi credem toate 
celelalte care le primeşte, mărturisește şi le crede sfânta mamă 
Biserica romano-catolică. 


Prestând mărturisirea de credință de mai sus, s-au cerut, în schimb, 
de la scara sacratissima majestate imperială şi regală următoarele 
trei lucruri: 

1. Ca preoții şi dregătorii Bisericii de ritul grecesc să se bucure de 
toate privilegiile şi drepturile de care se bucură nu numai preoții 
romano-catolici, dar şi arianii, luteranii şi calvini. 

2. Ca în fiecare sat în care se află preot, biserica să aibă casă paro- 
hială, ca preotul să nu fie silit a şedea în casă sau pe loc străin. 

3. Ca preoții să depindă și să ia dispoziţii de la episcop, cum e rândul, 
și nicidecum de la laici ca până acum. 

Noi cei de sus numiţi, episcopul Teofil, şi clerul întreg cerem cu 
umilință acestea de la majestatea sa preasfântă, imperială şi regească, 
și ne îndatorăm, în prezenta părintelui cuvios Paul Barany, parohul 
bisericii romano-catolice din Alba lulia, să ținem punctele mai sus 
pomenite. Pentru verificarea și întărirea acestora am iscălit cu mână 
noastră și am întărit cu sigiliul episcopal, cât şi cu cel sinodal. Dat 
în Alba lulia, în 21 martie 1697. Teofil, episcop și clerul întreg”. 

ION CÂRJA'” 


Biconfesionalismul reprezintă o trăsătură specifică a societăţii 
româneşti transilvane din ultimele trei secole. Unirea ecleziastică a 
românilor cu Biserica Romei, la sfârșitul secolului al XVII-lea și în- 
ceputul celui următor, a creat o separație confesională permanentă în 
interiorul naţiunii române din Imperiul habsburgic şi a generat un climat 
concurențial care i-a determinat pe români să conceapă şi să-şi repre- 
zinte în termeni plurali apartenenţa la propria comunitate etnico-naţio- 
nală. Existenţa „celor două strane” în cadrul naţiunii române, Biserica 
ortodoxă şi Biserica greco-catolică, a dus pe termen lung la un exercițiu 
de convieţuire cu ritmuri schimbătoare, din evoluţia istorică a rapor- 
turilor dintre ortodocși şi uniți nelipsind perioadele de convieţuire 
paşnică, nici cele de tensiune sau conflict deschis. În analiza celor două 
stadii ale raporturilor interconfesionale româneşti, coabitare pașnică 
versus conflict, trebuie spus că perioada întemeietoare a biconfesiona- 
lismului printre români a fost marcată de conflictualitate: prima jumătate 
de secol care a urmat unirii cu Roma stă sub semnul încercărilor auto- 
rităţii politice, statul austriac, de a menţine și consolida noua Biserică, 


* 


Text publicat în vol. Mihai Spăriosu, Vasile Boari (coord.), Armonie și conflict 
intercultural în Transilvania şi Banat. Perspective cultural-istorice 1650-1950, laşi, 
Institutul European, 2014, pp. 361-371. 

** Ton Cârja, Conf. Dr., Universitatea Babeş-Bolyai, Cluj-Napoca, e-mail: ioncarja(â) 
yahoo.it 


57 


ARHIVELE BISTRIŢEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


nu în ultimul rând manu militari, iar pe de altă parte are loc reacţia 
ortodoxă, deosebit de virulentă, condusă de personalități precum Visarion 
Sarai şi Sofronie din Cioara, care a reușit în parte, cu deosebire în 
sudul Transilvaniei, să schimbe configurația confesională în favoarea 
neuniţilor!. Concomitent cu stabilizarea treptată a situaţiei, dimensiunea 
potențial conflictuală se menţine la nivelul comunităţilor şi se instau- 
rează, totodată, la nivelul elitelor intelectuale în primul rând, dar și a 
celor ecleziastice, nostalgia unităţii bisericești dublată de formularea 
imperativului refacerii acesteia, a depăşirii „învrăjbirii” confesionale. 

Revoluţia de la 1848 afirmă necesitatea depăşirii separaţiei şi a 
fricțiunilor interconfesionale în numele unităţii naționale românești, 
propunând abandonarea biconfesionalismului în favoarea unei idei, 
pe cât de interesante, pe atât de utopice, de înființare a unei singure 
Biserici şi a unei mitropolii române’. Ideea se va concretiza, dar nu în 
forma dorită de elita laică a mișcării naţionale, la 1848, ci în variantă 
confesională specifică pentru fiecare Biserică în parte, astfel, în anul 
1853 Biserica greco-catolică va înregistra ridicarea la statutul canonic 
de mitropolie, iar în Biserica ortodoxă instituția mitropolitană se va 
înființa 11 ani mai târziu, în 1864. 

A doua jumnătate a secolului al XIX-lea a fost hotărâtoare, de altfel, 
pentru ambele Biserici româneşti, în acest răstimp se realizează orga- 
nizarea lor constituţională, cu efecte directe şi pe termen lung în pla- 
nul stabilizării instituţionale şi a configurării identitare a celor două 
confesiuni. Înfiinţarea celor două mitropolii coincide cu finalul unor 


Pe această temă, a se vedea următoarele titluri (selectiv): Silviu Dragomir, Istoria 
desrobirei religioase a românilor din Ardeal în secolul XVIII, vol. III, Sibiu, Editura 
şi tiparul Tipografiei arhidiecezane, 1920-1930; Ovidiu Ghitta, Nașterea unei biserici. 
Biserica greco-catolică din Sătmar în primul ei secol de existență (1667-1761), 
Cluj-Napoca, Presa Universitară Clujeană, 2001; Greta-Monica Miron, Biserica 
greco-catolică din Transilvania. Cler și enoriași (1697-1782), Cluj-Napoca, Presa 
Universitară Clujeană, 2002. 

Nicolae Bocşan, Națiune și confesiune în Transilvania în secolul al XIX-lea: cazul 
mitropoliei române, in Nicolae Bocşan, loan Lumperdean, loan-Aurel Pop, Etnie și 
confesiune în Transilvania: Secolele XIII-XIX, Oradea, Fundaţia „Cele Trei Crişuri”, 
1994, pp. 97-188. 

demersuri de separație bisericească, de ierarhia sârbească, în cazul orto- 
docşilor, respectiv de sub jurisdicția ierarhiei romano-catolice maghiare, 
în cazul Bisericii unite. Astfel, prin bula papală Ecclesiam Christi, dată 
de papa Pius al IX-lea în 26 noiembrie 1853, Biserica Română Unită 
este ridicată la rang de mitropolie, cu autonomie deplină în sensul 
desprinderii sale de sub jurisdicţia arhiepiscopiei romano-catolice de 
Esztergom și a transformării sale într-o Biserică mitropolitană sui iuris — 
supusă direct și exclusiv Sfântului Scaun. Se înfiinţează, în același 
timp, două episcopii noi, la Gherla și Lugoj, fapt de natură a accentua 
caracterul misionar al Bisericii greco-catolice în interiorul blocului 
românesc din Imperiul habsburgic şi nu numai’. Sinoadele provinci- 
ale din 1872, 1882 şi 1900, urmate de o serie de sinoade eparhiale, vor 
extinde şi aprofunda organizarea constituțională a greco-catolicismului 
românesc și-l vor consolida sub aspect identitar. Participarea episcopatului 
unit român la lucrările conciliului ecumenic Vatican I (1869-1870) este 
de natură să elucideze suplimentar coordonatele identităţii confesionale 
a românilor uniți în raport cu paradigma latină a catolicismului şi să 
le facă mai bine cunoscute pe plan extern”. 


3 Problematica ridicării Bisericii Greco-Catolice Române la statut de mitropolie, a 
se vedea în: Octavian Bîrlea, Metropolia Bisericii Române Unite proclamată în 1855 
la Blaj, in „Perspective”, nr. 37-38 (X), 1987; Ana Victoria Sima, Vizitele nunțiilor 
apostolici vienezi în Transilvania (1855-1868), I-II, Cluj-Napoca, Presa Univer- 
sitară Clujeană, 2003; Ioana Mihaela Bonda, Mitropolia Română Unită în timpul 
păstoririi lui Alexandru Șterca Șuluţiu (1853-1867), Cluj-Napoca, Presa Universitară 
Clujeană, 2009. 

* Organizarea constituţională a Bisericii Române Unite în a doua jumătate a secolului 
al XIX-lea şi participarea episcopatului greco-catolic român la conciliul Vatican I, a 
se vedea în Nicolae Bocşan, Ion Cârja, Biserica Română Unită la Conciliul Ecumenic 
Vatican I (1869-1870), Cluj-Napoca, Presa Universitară Clujeană, 2001; Ion Cârja, 
Biserică şi societate în Transilvania în perioada păstoririi mitropolitului loan Vancea 
(1869-1892), Cluj-Napoca, Presa Universitară Clujeană, 2007, pp. 59-130; Nicolae 
Bocşan, Ana Victoria Sima, Ion Cârja, Modele constituționale în Biserica Greco- 
Catolică din Transilvania (a doua jumătate a secolului al XIX-lea), in Nicolae Bocşan, 
Ana Victoria Sima, Ion Cârja (ed.), Identități confesionale în Europa Central-Orien- 
tală (secolele XVII-XXI). Lucrările colocviului internaţional din 14-17 noiembrie 
2007, Cluj-Napoca, Cluj-Napoca, Presa Universitară Clujeană, 2009, pp. 393—404; 
Diana Covaci, Sinodul provincial de la 1900: celebrarea şi reafirmarea identității 

Izbutind să ducă la bun sfârșit demersurile de separație de ierarhia 
sârbească (mitropolia de la Carloviț), Andrei Șaguna realizează un 
act de veritabilă restaurare instituțională a Ortodoxiei româneşti din 
Transilvania, în 1864, când obţine înfiinţarea mitropoliei ortodoxe, 
cu sediul la Sibiu, şi a unei noi episcopii, pentru părțile banatice, cu 
reşedinţa la Caransebeș. Prin promulgarea Statului Organic, în 1868, 
Şaguna pune la baza Bisericii ortodoxe ardelene o constituţie biseri- 
cească de mare importanță pe termen lung, bazată pe principiul parti- 
cipării laicilor alături de clerici la administrarea treburilor bisericeşti”. 

În linii esenţiale, biconfesionalismul românesc a traversat, astfel, în 
jumătatea de secol care urmează revoluţiei pașoptiste, o perioadă de 
modernizare, de clarificare şi elaborare a resorturilor sale legislative 
şi instituționale, atât la centru, cât și în teritoriu, cele două Biserici 
reuşind să obțină deopotrivă o largă autonomie ecleziastică, recunoscută 
şi de către stat, o autonomie cu puternice semnificaţii în planul vieţii 
naționale. Acest demers de așezare instituţională a contribuit la stabi- 
lizarea hărții confesionale a comunității românești din Imperiul dunărean, 
la consolidarea unor raporturi de coabitare paşnică, cu diminuarea situ- 
aţiilor conflictuale, mult mai reduse numeric şi mai puţin explozive 


românilor greco-catolici, in Constantin Bărbulescu et al. (coord.), Identitate și 
alteritate 5. Studii de istorie politică şi culturală, Cluj-Napoca, Presa Universitară 
Clujeană, 2011, pp. 101-122. 

5 Statutul Organic al Bisericii greco-orientale române din Ungaria și Transilvania, 
in Ioannes Dominicus Mansi, Sacrorum conciliourum nova et amplissima collectio, 
ediţie de L. Petit şi I. B. Martin, vol. 42. Synodi orientalis, 1865-1874, Arnhem & 
Leipzig, 1923-1927, col. 195-220; Nicolae Popea, Arhiepiscopul şi mitropolitul 
Andrei baron de Șaguna, Sibiu, 1979, reeditat: București, Editura Cronicar, 2002; 
Ilarion Puşcariu, Metropolia românilor ortodocși din Ungaria şi Transilvania, Sibiu, 
1900; Keith Hitchins, Ortodoxie și naționalitate. Andrei Șaguna și românii din 
Transilvania 1846-1873, București, Univers Enciclopedic, 1995; Johann Schneider, 
Ecleziologia organică a mitropolitului Andrei Șaguna și fundamentele ei biblice, 
canonice şi moderne, Sibiu, Editura Deisis, 2008; Mircea Gheorghe Abrudan, Orto- 
doxie și Luteranism în Transilvania între Revoluţia pașoptistă şi Marea Unire. 
Evoluție istorică şi relaţii confesionale, Sibiu/Cluj-Napoca, Editura Andreiana/ 
Presa Universitară Clujeană, 2015, pp. 614-764. 

acum, în perioada cuprinsă între Revoluţia pașoptistă şi Primul Război 
Mondial, față de secolul al XVIII-lea. 

Apartenența confesională a românilor, încadrarea lor în calitate de 
credincioşi ai uneia din cele două Biserici, a reprezentat, dintru început, 
mai mult decât alte aspecte ale coabitării interconfesionale, o zonă în 
care raporturile dintre ortodocși şi uniți s-au deteriorat cel mai frecvent 
de-a lungul timpului. Disputa pentru credincioşi, jurisdicţia asupa sufle- 
telor, a prezentat şi în perioada pe care o avem în vedere potenţialul de 
conflictualitate cel mai ridicat. Secolul al XVIII-lea a fost o perioadă 
critică din acest punct de vedere, stabilizarea însă sub aspect identitar 
a celor două confesiuni româneşti, a geografiei ecleziastice a națiunii 
în ultimă instanță, a avut ca efect pozitiv diminuarea semnificativă 
numeric a schimbării confesiunii — „trecerile religionare” — şi reducerea, 
în consecință, a potențialului conflictual, înlocuit pe teren, în viaţa coti- 
diană a comunităţilor, cu situaţii de acalmie și de coexistență paşnică. 
Datorită procesului de organizare instituţională, la care ne-am referit 
pe scurt anterior, a doua jumătate a secolului al XIX-lea va favoriza 
în mod substanţial instalarea stabilităţii și reducerea tensiunilor în re- 
laţiile interconfesionale din interiorul blocului românesc ce vieţuia în 
Imperiul habsburgic (devenit monarhie dualistă după anul 1867). 

Abandonarea unei anume fragilități a identităţilor confesionale în 
interiorul comunităților românești, pe durata secolului al XIX-lea, în 
favoarea unei situații mai stabile, se explică, pe lângă reformele pro- 
movate de instituția bisericească, și prin demersul legislativ al statului. 
Astfel, un reper important în această ordine de idei este reprezentat 
de articolul XX al legii de la 1848, care prevede în paragraful 7 că, 
chiar dacă majoritatea unei comunităţi de rit răsăritean și-ar schimba 
confesiunea, clădirea bisericii, împreună cu dotările materiale ale paro- 
hiei aparțin celor care rămân atașați de confesiunea iniţială. În această 
situaţie, schimbarea confesiunii nu reprezenta o opțiune atractivă, deoa- 
rece faptul implica, pentru cei care făceau trecerea, edificarea unui nou 
locaş de cult, construirea unei case parohiale noi, precum şi alte do- 
tări necesare. De asemenea, în perioada imediat succesivă Revoluţiei 

paşoptiste, Guvernul Transilvaniei a emis o dispoziţie conform căreia 
trecerea la o altă confesiune trebuie probată cu martori, cu o „perioadă 
de instrucţie” care să dureze şase săptămâni, precum şi cu două atestate 
scrise din partea preotului confesiunii iniţiale. Pentru treceri de mai 
mari proporţii, se menţin vechile privilegii ale greco-catolicilor, de a 
păstra biserica şi bunurile chiar şi în situaţia în care uniţii formau o 
comunitate dispersată. 

Pentru perioada dualismului (1867-1918), un reper important, care 
stabileşte, practic, cadrul juridic valabil pentru cazurile de schimbare a 
confesiunii, este legea LIII din 1868. Structurată pe 24 de paragrafe, 
această lege nu încuraja schimbarea confesiunii. Astfel, conform para- 
grafului doi al legii, pot să treacă la o altă confesiune doar persoanele 
care au împlinit vârsta de 18 ani, cu excepția femeilor măritate. În para- 
graful trei se prevede ca cei care doresc să treacă la o altă confesiune 
trebuie să declare acest lucru în faţa preotului confesiunii de la care 
pleacă, în prezenţa a doi martori. Opţiunea de trecere trebuie repetată 
apoi după cel puţin 14 zile, nu mai târziu de 30 de zile, în faţa a doi 
martori. Pentru fiecare declarație, solicitantul cere de la preot adeve- 
rință netimbrată, care la caz de refuz din partea acestuia, poate fi eli- 
berată şi de către cei doi martori care au fost de față. Aceste adeverinţe 
sunt prezentate de către cel care solicită trecerea preotului noului 
confesiuni care, odată îndeplinită această procedură, îl poate primi în 
cadrul confesiunii avute în vedere. După primirea adeverinţelor, preotul 
confesiunii vizate este obligat să aducă la cunoștința preotului confe- 
siunii inițiale, intenţia solicitantului. După trecerea la noua confesiune, 
cel în cauză va fi obligat să respecte doar legile acesteia. În para- 
graful 14 al legii se stabileşte cadrul juridic al schimbării apartenenţei 
confesionale de către o familie. Astfel, copiii cu vârsta de până la 7 
ani sunt obligaţi să-l urmeze pe părintele care face trecerea la noua 


$ Simion Retegan, Aspecte ale biconfesionalităţii românilor din Transilvania la mijlocul 
secolului al XIX-lea (1850-1867), în „Anuarul Institutului de Istorie Cluj-Napoca”, 
XXXV, 1996, pp. 181-182. 

confesiune, iar copiii cu vârsta cuprinsă între 7 şi 18 ani nu pot face 
acest lucru, chiar dacă se convertesc ambii părinți. Cu alte cuvinte, copiii 
cu vârsta cuprinsă între 7 și 18 ani nu pot trece la o altă biserică şi nici 
nu pot să-şi urmeze părinţii care s-au convertit. În ultimele sale para- 
grafe, legea se referă la respectarea sărbătorilor altor confesiuni, la res- 
pectarea unor prescripţii de natură confesională în internate, spitale 
militare şi civile, cimitire publice, donaţii, învăţământ confesional’. 

Apare evident, astfel, faptul că legislația în materie religioasă, vala- 
bilă în Imperiul austriac, ulterior austro-ungar, nu încuraja schimbarea 
confesiunii. În cazul punctual al trecerilor masive de la o confesiune 
la alta, apăreau ca fiind aproape insurmontabile dificultăţile legate de 
averea bisericii, şcoala confesională, veniturile preotului, alte dotări 
materiale de care dispunea comunitatea parohială. În această situaţie, 
pentru a doua jumătate a secolului al XIX-lea se înregistrează prea 
puţine treceri în masă între cele două confesiuni românești, Ortodoxia 
şi Greco-Catolicismul, aşa cum s-a întâmplat în secolul al XVIII-lea. 
Frontiera dintre cele două confesiuni ale românilor a rămas stabilă, în 
linii mari, fără schimbări de proporţii, în intervalul de timp delimitat de 
Revoluţia de la 1848 și Primul Război Mondial, legislaţia de stat având, 
astfel, un impact stabilizator asupra mobilității confesionale din comu- 
nităţile românești. 

În realitatea vieţii confesionale româneşti, chiar dacă n-a mai cunos- 
cut proporțiile de masă de altădată, mobilitatea confesională n-a încetat 
cu totul ca fenomen, nici în a doua jumătate a secolului al XIX-lea. 
Istoriografia română este departe de a avea, în momentul de față, dimen- 


Legislaţia ecleziastică şi laică privind familia românească din Transilvania în a 
doua jumătate a secolului al XIX-lea, ediţie de texte, studiu introductiv şi note: loan 
Bolovan, Diana Covaci, Daniela Deteşan, Marius Eppel, Crinela Elena Holom, Cluj- 
Napoca, Academia Română/Centrul de Studii Transilvane, 2009, pp. 224-227; Ion 
Cârja, Biserică și societate în Transilvania în perioada păstoririi mitropolitului 
Ioan Vancea, pp. 281-282; Macarie Drăgoi, Ortodocși și greco-catolici în Tran- 
silvania (1867-1916). Convergenţe și divergențe, Cluj-Napoca, Presa Universitară 
Clujeană, 2011, pp. 137-141. 

5 M. Drăgoi, op. cit., p. 140. 

siunile exacte ale schimbărilor confesionale, în lipsa unei informaţii 
mai ample, care să depăşească şi să completeze nivelul estimărilor oficiale 
din epocă (recensăminte, şematisme). S-a vorbit în istoriografia mai 
recentă de faptul că, până la 1848, erau încurajate trecerile de la orto- 
doxie la greco-catolcism, fapt concretizat, spre exemplu, prin crearea 
pe cuprinsul episcopiei de Făgăraş, a 95 de parohii noi de la începutul 
secolului până la revoluţia pașoptistă. În continuare, perioada 1850- 
1867 se caracterizează prin stabilitate religioasă, în pofida unor semnale 
dinspre comunităţi care, în contextul unor situaţii de conflictualitate 
locală, amenințau cu schimbarea confesiunii”. Tendinţa de stabilizare 
cu diminuarea schimbării de confesiune continuă, în condițiile cadrului 
legislativ restrictiv impus de stat şi a fortificării instituționale realizate 
în cele două Bisericii, Ortodoxă şi Greco-Catolică, pe durata celei de 
a doua jumătăţi a secolului al XIX-lea, după cum rezultă şi din cele 
prezentate mai sus. 

Frontiera” confesională din interiorul blocului românesc din Austro- 
Ungaria, în a doua jumătate a secolului al XIX-lea, pornea din Munţii 
Apuseni, trecea prin zona Alba Iuliei, pentru a continua prin Mediaş şi 
Sighişoara, atingând Secuimea, unde românii din Mureş și Ciuc erau 
greco-catolici, iar cei din fostul judeţ Trei Scaune erau ortodocși. În 
sudul acestui spațiu existau puternice comunități greco-catolice, legate 
în special de Regimentul I românesc de graniţă, în Haţeg și Făgăraș, 
unde funcţiona şi câte un vicariat foraneu'”. În partea de nord a Tran- 
silvaniei, cu o largă majoritate greco-catolică, se găseau și comunități 
ortodoxe, de mărime variabilă!!, organizate — sub aspectul administraţiei 
bisericeşti — sub forma protopopiatelor Bistriţei, Solnoc II, Cetatea de 
Piatră sau Românași, în zona Sălajului. Fără a spune că în a doua jumă- 
tate a secolului al XIX-lea şi până la Primul Război Mondial compoziția 
confesională a populaţiei româneşti din Transilvania şi din celelalte 


” S, Retegan, op. cit., pp. 181-182. 

10 Vezi în aces sens Camelia Elena Vulea, Biserica Greco-Catolică din Vicariatul 
Hațegului (1850-1918), Cluj-Napoca, Presa Universitară Clujeană, 2009. 

ISS; Retegan, op. cit., p. 177. 


64 


ION CÂRJA e Dilemele convieţuirii. Ortodocși și greco-catolici în Transilvania ... 


teritorii din componența Dublei Monarhii a mai înregistrat schimbări 
semnificative, trebuie menţionat însă faptul că „treceri religionare” 
continuă să aibă loc, pe plan local, în configurații numerice modeste, 
care nu afectează raportul statistic dintre cei doi „plămâni” ai bicon- 
fesionalismului românesc, Ortodoxia şi Greco-Catolicismul. Harta con- 
fesională a comunităţii românești din Austro-Ungaria se caracterizează 
în această perioadă prin stabilitate, la nivel de ansamblu, dublată de o 
anume mobilitate confesională, redusă ca anvergură, la nivelul comuni- 
tăţilor locale. În lipsa unor cercetări extinse, care să valorifice în special 
documentația referitoare la nivelul parohial, local, al vieţii religioase, 
nu putem avea un tablou sumativ al schimbărilor de confesiune din 
interiorul comunității românești al acestei perioade. Cazurile cunos- 
cute de schimbare a identităţii confesionale reprezintă însă, în esența 
lor, expresia unor situaţii locale mai complicate, nu în ultimul rând de 
natură conflictuală, care se finalizează prin abandonarea propriei con- 
fesiuni și trecerea la „ceilalți”. 

Discutând, din nou, în termenii-cheie aleși pentru analiza de faţă, 
relaţiile interconfesionale între „coabitare” şi „conflict”, se poate afirma 
de o manieră generală că, în a doua jumătate a secolului al XIX-lea, 
conflictualitatea dată de schimbarea confesiunii a cedat simţitor locul 
în favoarea unor situaţii mai stabile, de coabitare paşnică. Chiar redus 
la modul substanţial, în raport cu evoluţiile confesionale ale secolului 
trecut, potenţialul conflictual n-a dispărut cu totul din relaţiile existente 
în cadrul comunităţilor româneşti, între ortodocşi şi greco-catolici. În 
cazul trecerilor confesionale, prin potenţial conflictual înţelegem aspecte 
precum neînţelegeri şi dispute dintre credincioşi şi preot sau între cre- 
dincioşi, în interiorul unor comunități parohiale, generatoare, de cele 
mai multe ori, de tendinţa schimbării confesiunii. Aceste neînțelegeri 
au ca obiect o gamă foarte variată de aspecte, o listă lungă de litigii care 
adesea se perpetuează în timp şi care, nesoluţionate, duc, într-o serie 
de cazuri, la escaladarea conflictului. Situaţiile conflictuale cu gradul 
cel mai ridicat de frecvență au la bază neînţelegeri între preot şi enoriași, 
pe motive de ordin material, care se soldează cu ameninţarea de către 

credincioşii nemulțumiți a abandonării confesiunii şi trecerea la „cea- 
laltă” Biserică. Se impune precizarea că printre motivele de dispută 
care amenință să se soldeze cu abandonarea unei confesiuni, nu apare 
în niciunul din cazurile cunoscute o motivaţie de ordin spiritual, cu 
atât mai puţin teologic, toate având în vedere dezacorduri punctuale, 
diferende, neînţelegeri, orgolii, care contrapun fie autoritatea biseri- 
cească (episcopie, preot) credincioşilor, fie pe credincioşi unii împotriva 
altora. Peisajul conflictualităţii interconfesionale din interiorul blocului 
românesc din Imperiu, atât cât este el cunoscut până în prezent graţie 
cercetărilor empirice, a contribuţiilor documentare produse până acum, 
conține o cazuistică măruntă, bazată pe o varietate de situaţii locale. 
Nu intenţionăm ca în cuprinsul limitat al materialului de față să 
inventariem şi nici să prezentăm factologia aferentă cazurilor de schim- 
bare a identității confesionale printre români, în a doua jumătate a 
secolului al XIX-lea. În stadiul limitat, incomplet, al publicării mate- 
rialului arhivistic, se cunosc o serie de cazuri care refac, la modul 
succint, tabloul mobilității confesionale din perioada pe care o avem 
în vedere. Astfel, spre exemplu, după anul 1880, se produc o serie de 
treceri la confesiunea greco-catolică în parohii integral ortodoxe din 
ținutul someşan: Săcătura, Gârboul Dejului, Olpret, Bonţida, Gâlgău, 
Osoiu. Protopopul ortodox al Dejului, Teodor Hermann, pune această 
trecere pe seama prozelitismului fervent desfăşurat în zonă de episcopul 
greco-catolic de Gherla, loan Szab6!?. În raportul ad limina pe care-l 
prezintă în anul 1886 la Congregația de Propaganda Fide, mitropolitul 
loan Vancea menţionează un număr de patru parohii nou convertite 
dintr-un total de 725 câte existau, la acea dată, în arhidieceza greco- 
catolică a Blajului'?. De cealaltă parte, la nivelul Arhidiecezei Ortodoxe 
a Transilvaniei, o estimare realizată în anul 1900 afirma că dintr-un 


12 Teodor Hermann, Monografia istorică a Protopopiatului Ortodox Român Dej. 
Lupte, treceri și procese religioase, Cluj, 1925, pp. 172-180. 
15 1. Cârja, op. cit., p. 279. 

total de 1653 persoane convertite la ortodoxie, 1452 proveneau în ma- 
joritate de la confesiunea greco-catolică!*. 

Cercetări recente ale istoriografiei româneşti oferă suportul docu- 
mentar pentru mai buna cunoaştere a unor cazuri de schimbare a iden- 
tității confesionale la românii ardeleni, în perioada aleasă spre studiu. 
Este vorba de situații despre care în fondurile arhivistice s-au păstrat 
informaţii mai consistente, ce permit aprofundarea până la detaliu a 
factologiei aferente și identificarea cauzelor şi motivațiilor care au 
generat conflictualitatea și au dus la separație confesională!?. 

Astfel, în perioada 1876-1887, s-a desfășurat trecerea unei părți a 
comunității ortodoxe din Apahida, localitate aflată în apropierea Clu- 
jului, la confesiunea greco-catolică, cazul fiind considerat unul tipic 
pentru modul în care se desfăşurau aceste „treceri” confesionale în 
comunitatea românească din Transilvania perioadei pe care o avem în 
vedere. Incidentul declanșator al separaţiei confesionale a fost, în acest 
caz, dezacordul apărut între credincioși cu privire la numirea unui nou 
preot, în 1876, an în care parohia rămăsese vacantă. Starea conflictuală 
escaladează concomitent cu intrarea în ecuaţie și a altor factori, între 
care se distinge incapacitatea administraţiei centrale arhidiecezane de 
la Sibiu de a dezamorsa situaţia, precum şi orgolii personale, dublate de 
interese ale preoților ortodocşi din zonă. Concomitent cu formarea unei 
parohii greco-catolice în Apahida, prin contribuția și preocuparea directă 


14 M. Drăgoi, op. cit., p. 142. 

1$ După publicarea, în anul 2011, a lucrării până aici citate (vezi Ibidem), episcopul 
Macarie Drăgoi a revenit în anul 2013 cu un demers prin care a încredințat tiparului 
suportul arhivistic al cercetării sale. A rezultat, astfel, o lucrare în patru volume, ce 
păstrează parțial titlul celei anterioare, după cum urmează: Macarie Drăgoi, Ortodocși 
și greco-catolici în Transilvania (1867-1916). Convergenţe şi divergențe, vol. 1/1. 
Schimbarea identităţii confesionale. Cazurile Apahida și Băgaciu, vol. 1/2. Schim- 
barea identității confesionale. Cazurile Rogoz şi Gothatea, vol. 1/3. Schimbarea 
identității confesionale. Cazul Stârciu cu filia Pria, vol. 1/4. Schimbarea identității 
confesionale. Cazul Săcel cu filia Dragomirești, Cluj-Napoca, Presa Universitară 
Clujeană, 2013. În cele ce urmează, pentru fiecare caz de schimbare a confesiunii 
luat în discuţie vom cita lucrarea apărută în anul 2011 şi vom adăuga în paranteză 
volumul corespunzător al ediţiei de documente din 2013. 

a mitropolitului loan Vancea de la Blaj, va trece la confesiunea unită 
şi protopopul Sicului, loan Fărcaşiu. În urma rearondării teritoriale a 
arhiepiscopiei ortodoxe a Transilvaniei, protopopiatul Sicului, de care 
aparținea şi parohia Apahida, a fost desfiinţat, fapt care l-a determinat 
pe Fărcaşiu, rămas fără oficiu, să treacă la confesiunea greco-catolică. 
Episcopul unit de Gherla, loan Szabó, l-a numit protopop şi asesor 
consistorial onorific’. 

Comunitatea Rogoz, din zona Lăpușului, a trecut în anii '80 ai 
secolului al XIX-lea printr-o perioadă tensionată, pe fondul dorinței 
unei părţi a enoriașilor de aici de a trece de la ortodoxie la greco-cato- 
licism. Disensiunile confesionale din această parohie, aflată la periferia 
vestică a Arhidiecezei ortodoxe a Transilvaniei, în protopopiatul Solnoc, 
înfățișează elemente particulare date de situaţia locală alături de nume- 
roase trăsături cu relevanță mai generală pentru schimbarea identității 
confesionale printre români în perioada avută în vedere. Cauzalitatea 
generatoare de conflict, finalizat prin separație, conține, printre altele, 
interese de grup, dorința comunităţii de a impune candidatul preferat 
în parohie, cutumă nescrisă, larg răspândită printre români în această 
perioadă, la care se adaugă orgolii, interese meschine, incapacitatea 
administrației bisericeşti de a bloca dorinţa unei părți a comunității de 
abandonare a confesiunii inițiale”. 

Un puternic ecou în epocă au avut trecerile confesionale de la Săcel, 
Maramureş şi Stârciu, Sălaj, unice în felul lor prin faptul că reprezentau 
cazuri de defecționare la Ortodoxie în interiorul unui bloc compact greco- 
catolic, așa cum se prezenta în epocă partea nordică a românităţii din 
Austro-Ungaria. În ambele cazuri, motivaţia principală a părăsirii con- 
fesiunii, invocată de săteni în faţa autorităţilor bisericești ortodoxe, era 
„lăcomia popilor uniţi” din cele două parohii, Săcel, respectiv Stârciu. 
Cazul Săcel reprezintă de departe trecerea confesională cu cel mai 


16 Cazul pe larg, a se vedea în M. Drăgoi, Ortodocși și greco-catolici în Transilvania... 
pp. 142-149 (vezi şi vol. I/1, pp. 33-191). 
17 Ibidem, pp. 149-164 (vezi şi vol. 2, pp. 49-163). 

puternic potenţial conflictual dintre toate situaţiile de acest gen, petre- 
cute în rândul românilor din Austro-Ungaria de până la Primul Război 
Mondial. Istoria acestei tentative de schimbare a confesiunii începe în 
toamna anului 1900, când o delegaţie a comunităţii din Săcel se pre- 
zintă la mitropolitul din Sibiu, loan Mețianu, solicitând în numele întregii 
comunităţi de peste 1200 de suflete să fie primiţi în Biserica Ortodoxă. 
Urmează o desfăşurare factologică lungă, complicată, în care sunt im- 
plicate autorităţi bisericești ortodoxe (mitropolia de la Sibiu, protopopi- 
atul ortodox de la Dej), greco-catolice (episcopia de Gherla, vicariatul 
foraneu de la Sighetu-Marmaţiei) şi administrative (forurile comitatense 
maramureşene şi cele locale), jandarmeria locală. Sunt invocate drept 
motivaţie de schimbare a confesiunii taxele ridicate percepute de preoții 
uniți din Săcel pentru diverse servicii religioase, pentru ca pe parcursul 
întregii desfășurări a faptelor, în zonă să asistăm la acuze, şicane ale 
autorităților administrative, la dorinţa autorităţii bisericeşti greco-ca- 
tolice de a menţine controlul asupra parohiei. Se realizează treceri cu 
martori la confesiunea ortodoxă, a căror legalitate a fost contestată de 
autoritatea bisericească greco-catolică, se constituie o parohie ortodoxă 
la Săcel, cu o filie în satul vecin Dragomirești, administrată o vreme 
de preoţi trimişi de ordinariatul sibian sau de protopopul Dejului, se 
va edifica o biserică și casă parohială în localitate, opțiunea schimbării 
confesiunii fiind puternică şi persistentă în timp, la nivelul acestei 
comunităţi. Situaţia confesiunii ortodoxe se va consolida, de altfel, abia 
după Primul Război Mondial, când vor avea loc treceri la această con- 
fesiune şi în alte localități maramureșene, cele mai cunoscute fiind 
cele de la Râmeți, în anul 1922, şi Verişmort, în anul 192315. 

În localitatea sălăjană Stârciu, aflată şi ea într-o zonă compact 
greco-catolică, pe fondul unor nemulțumiri mai vechi existente la nivelul 
comunității, incidentul generator de schimbare a identității confesionale 
a fost reprezentat de voinţa autorităţii bisericeşti de a impune în parohie 
un preot neagreat de enoriaşi, la care se adăugau nemulţumirile acestora 


18 Ibidem, pp. 179-206 (vezi şi vol. 1/4 passim). 

referitoare la stolele şi lecticalele prea mari. Situaţia conflictuală se 
declanşează în anul 1905, urmând un scenariu de acum binecunoscut, 
trimiterea unei delegaţii la Sibiu, care să prezinte dovezile efectuării 
schimbării de confesiune conform procedurii legale. Comunitatea orto- 
doxă nou formată îşi va construi o biserică de lemn şi va fi pusă sub 
administrarea protopopiatului ortodox al Ungurașului; se va constitui 
şi o filie a acestei parohii, la Pria. Situaţia conflictuală de la Stârciu, 
puternică, similară celei din Săcelul maramureșan, se menține până în 
perioada interbelică, scoțând în evidență odată în plus dificultățile pe 
care le ridica biconfesionalismul la nivelul comunității româneşti din 
Transilvania”. 

Un alt caz de sciziune confesională, cu o documentație mai volu- 
minoasă la nivelul fondurilor de arhivă, s-a petrecut la Gothatea, în 
zona Hunedoarei; situația s-a declanşat în 1912 şi a durat până spre 
sfârşitul Primului Război Mondial. În contextul în care parohia se 
pregătea să-şi construiască o biserică nouă, de zid, membrii cei mai 
de vază şi cei mai avuţi ai acestei comunități au intrat în conflict cu 
preotul paroh Miron Oprean, situaţie care va degenera culminând cu 
suspendarea din oficiu a acestuia. Neînţelegerile au fost persistente şi 
înverșunate, sfârșind prin divizarea confesională a comunităţii. Arhi- 
episcopia Sibiului, în colaborare cu protopopiatul din Deva ca struc- 
tură subordonată, vor încerca să gestioneze conflictul și să-l aplaneze, 
vor avea loc descinderi şi anchete la faţa locului. Abandonarea confe- 
siunii ortodoxe de către o parte a comunităţii a fost însă un fapt inevi- 
tabil, parohia greco-catolică din Gothatea conturându-se prin implicarea 
preotului unit din comuna vecină Veţel, Valer Muntean. Cazul Gothatea 
ilustrează dificultățile aplanării unei stări conflictuale la nivelul unei 
comunități, faptul că în asemenea situaţii factorul resentimentar, inte- 
resele mărunte, orgoliile fac ca evoluţia lucrurilor înspre divizare con- 
fesională să fie inevitabilă”. 


9 Ibidem, pp. 206-226 (vezi şi vol. 1/3 passim). 
% Ibidem, pp. 164-179 (vezi şi vol. I/2, pp. 165-392). 

Schimbările confesionale, prezentate succint în acest articol, cu 
titlul de studii de caz, constituie tot atâtea exemple din istoria complexă 
şi variată a biconfesionalismului românesc din Austro-Ungaria. Sursă 
incontestabilă a unor achiziții importante şi a unui real progres, în 
timp, pe plan cultural și naţional, existența celor două confesiuni, orto- 
doxă şi greco-catolică, a produs până târziu, la începutul secolului XX, 
dizarmonii la nivel comunitar, care au degenerat pe alocuri în conflict 
deschis şi s-au soldat cu separație confesională. Biconfesionalismul a 
dus, în mod incontestabil, la instaurarea pluralismului în interiorul 
comunității românești, dispariția monopolului unei singure structuri 
ecleziastice a creat o situație nu întotdeauna ușor de gestionat, la nivelul 
comunităţilor locale. O evidență completă a geografiei conflictualității 
confesionale la români, în secolul XIX şi la începutul secolului XX, 
va fi posibilă abia după introducerea în circuitul ştiinţific a informației 
relevante din arhivele bisericești; stadiul de față al cercetărilor suge- 
rează însă în mod categoric faptul că nota dominantă, în perioada 
aleasă spre studiu, a fost dată de stabilitate şi de coexistența pașnică 
în raporturile dintre ortodocşi şi greco-catolici. În mod evident, coabi- 
tarea paşnică între „cele două strane” ale naţiunii române a necesitat 
acumularea de experiență, o îndelungă exersare, structurile bisericești 
centrale și locale, precum şi comunitățile având nevoie de timp pentru 
a putea identifica cele mai bune strategii și soluţii de aplanare a ne- 
înțelegerilor şi de depăşire a conflictualităţii, în numele unor valori 
comune, la urma urmei, valorile creştine. Nu în ultimul rând, exersarea 
biconfesionalismului la nivel comunitar a însemnat pentru români un 
exercițiu de asumare permanentă a toleranţei, de coabitare cu „celălalt”, 
alteritatea de proximitate din propriul perimetru etnic, o experiență 
care în timp a favorizat și consolidat spiritul și cultura politică de tip 
democratic. 

dintre românii ortodocşi şi saşii luterani 
din Transilvania, în vremea stăpânirii 
habsburgice (1688-1918) 


MIRCEA-GHEORGHE ABRUDAN" 


Preliminarii 


Transilvania este o regiune binecuvântată de Dumnezeu, unde au 
convieţuit de-a lungul secolelor mai multe popoare, iar din epoca 
Reformei (sec. XVI), mai multe confesiuni creştine!. Lucrul acesta se 
reflectă în peisajul rural, dar mai ales urban, unde se pot întâlni pe o 
rază teritorială relativ mică locașuri de cult și clădiri ale unor instituții 
culturale aparținând românilor ortodocşi şi uniţi, ungurilor romano- 
catolici, reformaţi și unitarieni, sașilor luterani, armenilor catolici şi 
evreilor mozaici. Coexistenţa tolerantă a acestor națiuni diferite şi con- 
fesiuni diverse a fost adesea apreciată de anumiţi istorici, nuanţată sau 
contestată de alţii, în funcție de realitatea, originea etnică ori confesi- 
onală și interpretarea fiecăruia. De pildă, în ceea ce-i priveşte pe saşi, 
încă de la mijlocul secolului XIX, toleranța transilvană a fost lăudată, 


* Mircea-Gheorghe Abrudan, Dr. Istorie, drd. Teologie, Universitatea Babeş-Bolyai 
Cluj-Napoca, e-mail: mircea.abrudan(Gubbcluj.ro 

Despre istoria Transilvaniei s-a scris foarte mult, dându-se naştere unor istorii paralele 
în funcţie de originea etnică a autorilor. Aceste perspective etnice multiple au fost 
depăşite abia în ultimul deceniu când s-a publicat o lucrare colectivă în trei volume 
care reuneşte contribuțiile unor istorici români, maghiari, sași, şvabi şi evrei, care 
s-a bucurat de un real succes editorial fiind tradusă şi în limba engleză. Vezi: Ioan- 
Aurel Pop, Thomas Năgler, Magyari András (coord), Istoria Transilvaniei, Vol. I-III, 
Centrul de Studii Transilvane, Cluj-Napoca, 2003-2008. 

intrând în mentalul lor colectiv printr-un poem compus în anul 1845 
de sasul Johann Lukas Hedwig din Hălchiu-Brașov, care a devenit 
ulterior „Cântecul Transilvaniei” sau imnul sașilor ardeleni: „Transilvanie, 
mândră ţară/ cu puteri şi bogăţii/ de Carpaţi împrejmuită,/ cu verdeață 
răsădită,/ plai cu aur şi cu vii./ Transilvanie, țărm de mare/ răsărit din 
vechi talaz,/ astăzi spice-n legănare/ odihnesc la sân de zare/ între maluri 
verzi de brazi./ Transilvanie, vechi ruine/ dintr-un ev îndepărtat,/ urme 
mari şi milenare/ odihnesc sub glia care/ rodnicia şi-a păstrat./ Tran- 
silvanie, leagăn verde/ pentru oricare vlăstar,/ reunești climele toate,/ 
națiuni, cununi purtate/ pe al patriei altar./ Transilvanie, plai de graiuri/ 
diferite-n fel şi ton,/ dar în rugăciuni unite/ urcă limbile-mpărţite/ spre 
dumnezeiescul tron./ Transilvanie tolerantă/ adăpost credinţelor,/ până-n 
zile-ndepărtate/ apără în libertate/ fiinţa cuvintelor./ Transilvanie patrie 
dulce,/ ţară a părinților,/ frumuseţe, slavă ţie,/ fiii tăi în armonie/ să-i 
unească doar un dor”. 

Vedem aici idealizată imaginea Transilvaniei în percepția sașilor 
ardeleni. Că lucrurile nu au stat chiar aşa de-a lungul vremii, iar rea- 
lităţile româneşti, dar şi ungurești au fost altele o demonstrează faptul 
că acest cântec pașoptist nu a fost asumat de celelalte două națiuni mari 
ale Transilvaniei, care au trăit şi perceput toleranța transilvană în mod 
diferit, de pildă prin respingere şi excludere din sânul exercitării puterii 
politice, respectiv prin marginalizare și persecuție confesională, în 
cazul românilor din Evul Mediu până în anul 1848, cu toate că statis- 
ticile indicau în mod clar să aceştia reprezentau majoritatea incontes- 
tabilă a locuitorilor Transilvaniei”. 

În studiul de faţă vor fi prezentate în linii generale relaţiile confesio- 
nale dintre românii ortodocşi şi sașii luterani din Transilvania în vremea 
stăpânirii principatului de către Casa de Habsburg. Aceste raporturi 


” În traducerea lui Dan Dănilă, preluată de pe portalul: http://heldsdorf.com/blog/ 
category/unkategorisiert/page/2/, accesat 3 august 2016. 

3 O sinteză recentă foarte bună a istoriei Transilvaniei vezi la: loan-Aurel Pop, Ioan 
Bolovan, Istoria Transilvaniei, Academia Română, Centrul de Studii Transilvane/ 
Editura Eikon, Cluj-Napoca, 2013. 

etnico-confesionale au fost influențate deopotrivă de factori politici 
şi de transformările sociale, naționale, culturale şi ideatice generate de 
modernitate, astfel că perioada stăpânirii habsburgice poate fi struc- 
turată în trei intervale mari: de la ocuparea principatului până la re- 
formele lui Iosif al II-lea (1688-1781), de la Iosif al II-lea la Revoluţia 
de la 1848 şi de la Revoluţia pașoptistă până la Marea Unire, perioadă 
în care națiunea română și Biserica Ortodoxă au dobândit egala îndrep- 
tăţire cu celelalte confesiuni şi naţiuni ale Transilvaniei, provincie 
înglobată în epoca dualistă (1867-1918) în partea răsăriteană a dublei 
monarhii, numită Transleitania și aflată sub autoritatea guvernului de 
la Budapesta. 


Relaţiile româno-săsești din Transilvania 
habsburgică — consideraţii generale 


Vieţuind pe aceleaşi meleaguri, dar nebucurându-se de aceleaşi 
drepturi şi condiţii de trai, de-a lungul istoriei Transilvaniei, contactele 
între români şi saşi au fost frecvente, însă intensitatea acestora a variat 
în funcţie de spiritul veacului, relaţiile dintre elita românească și cea 
săsească, laică sau bisericească, evoluând atât spre bună înţelegere, cât 
şi spre dezacord, uneori generându-se şi conflicte”. Spiritul creștin al 
ambelor națiuni, respectul reciproc, dar mai ales apartenenţa la două, 
respectiv trei confesiuni diferite au jucat un rol decisiv în istoria celor 


+ O cartografiere generală a relaţiilor culturale și confesionale româno-săseşti de-a lungul 
secolelor vezi la Mircea Păcurariu, „Legături cultural-bisericești între românii orto- 
docşi şi saşii luterani din Transilvania pînă în 1918”, în Mitropolia Ardealului, anul 
XXXI, nr. 2, 1986, pp. 136-151; Wallner Ernst, „Uber interethnische Kontakte und 
Kulturbeziehungen zwischen Rumänen und Siebenbiirger Sachsen bis zur Zwischen- 
kriegszeit”, în Zeitschrift des Vereins für Siebenbiirgische Landeskunde, anul 13, 1990, 
pp. 164-174; şi Viorel Ioniţă, „Relaţiile româno-săsești de-a lungul timpului”, în 
Revista Teologică, anul X (82), nr. 1, 2000, pp. 17-29. O abordare de anvergură a 
raporturilor economice, sociale şi politice dintre români şi saşi vezi la Thomas 
Năgler, Românii și sașii până la 1848 (Relaţii economice, sociale şi politice), 
Editura Thausib, Sibiu, 1997. 

două entităţi etnico-confesionale. Reflectând asupra evoluției religioase 
a celor două naţiuni, se poate observa absenţa prozelitismului agresiv 
sau a polemicilor confesionale”, precum au existat, de pildă, pe par- 
cursul secolului al XVII-lea între ortodocşii români și reformații ma- 
ghiari“ sau între reformaţi, respectiv unitarienii maghiari și catolicii 
secui”. Astfel, teologii saşi“ și români” din secolul trecut s-au străduit 
să evidenţieze „spiritul de toleranță” dintre cele două naţionalităţi şi 


Explicaţia acestei constatări rezidă în mare măsură în faptul că marile oraşe săsești 
Sibiu, Braşov şi Bistriţa au întreținut relaţii economice puternice cu Moldova şi Ţara 
Românească, dobândind din partea voievozilor români diferite facilități în ceea ce 
priveşte negoțul şi drumurile comerciale în Ţările Române, astfel că o presiune 
confesională asupra ortodocșilor din Ardeal ar fi putut duce la o reacție negativă a 
domnilor români. Încercări de atragere la luteranism a românilor ortodocşi au existat 
însă mai ales în Sibiu şi în Braşov, astfel fiind explicată apariția Catehismului 
românesc din 1544, tipărit la Sibiu, a Catehismului grecesc al lui Martin Wagner 
din 1550, tipărit la Braşov şi a activității de traducere în limba română a cărților de 
cult inițiată de diaconul Coresi. Detalii la: Andreas Müller, Humanistisch geprägte 
Reformation an der Grenze von östlichem und westlichem Christentum. Valentin 
Wagners griechischer Katechismus von 1550 (Texts and Studies in the History of 
Theology V), Mandelbachthal/Cambridge, 2000; loan Lupaș, „Influinţa reformațiunii 
asupra bisericii româneşti din Ardeal în secolul XVI”, în Transilvania, anul XLVIII, 
nr. 1-6, Sibiu, 1 iulie 1917, pp. 1-12. 

Ovidiu Ghitta, „Biserica Ortodoxă din Transilvania (Secolul al XVI-lea — a doua 
jumătate a secolului al XVII-lea)”, în loan-Aurel Pop, Thomas Năgler, Magyari 
András (coord), Istoria Transilvaniei II, pp. 263-276. Pe larg la Ana Dumitran, Religie 
ortodoxă-religie reformată. Ipostaze ale identităţii confesionale a românilor din 
Transilvania în secolele XVI-XVII, Editura Ratio et Revelatio, Oradea, 2015. 
Fortunât Boros, „Das Zeitalter der protestantischen Fürsten (1606-1691)”, în Joachim 
Bahlcke, Krista Zach (ed), Kirche. Staat. Nation. Eine Geschichte der katholischen 
Kirche Siebenbiirgens vom Mittelalter bis zum frühen 20. Jahrhundert, IKGS Verlag, 
Miinchen, 2007, pp. 71-91. 

Ludwig Binder, Grundlagen und Formen der Toleranz in Siebenbiirgen bis zur Mitte des 
17. Jahrhunderts, (Siebenbiirgisches Archiv), Band 11, K5ln-Wien, 1976; Hermann 
Pitters, „Orthodox-lutherische Begegnung in Rumänien”, în Kirche im Osten, Band 
20, 1977, pp. 179-191; Otto Folberth, „Toleranz und Gerechtigkeitssinn bei Stephan 
Ludwig Roth und Nicolae Iorga”, în Forschungen zur Volks- und Landeskunde, Band 
20, Nr. 2, 1977, pp. 70-79. 

Ioan I. Ică, „Relaţii între ortodocşi şi luterani din România din sec. XVI până astăzi”, 
în Mitropolia Ardealului, anul XXV, nr. 1-3, 1980, pp. 58-75; Viorel Ioniță, Relaţiile 
româno-săseșşti, pp. 17-29. 

confesiuni, decât conflictele înregistrate, insistând asupra ecumenis- 
mului transilvan ”’. 

În ceea ce priveşte secolul al XIX-lea, mai ales istoricii saşi, dar 
şi istoriografia din perioada comunistă, sub presiunea ideologică a 
anilor 70-80 ai secolului XX, s-au străduit să sublinieze relațiile bune 
dintre români și saşi!!, insistând asupra momentelor de cooperare din 
perioada Revoluţiei de la 184817, a neoabsolutismului și a liberalis- 


mului austriac!*, apoi pe „înfrăţirea”"“ celor două comunităţi, după 
cum se poate vedea în volumele intitulate „Studii de istorie a naționali- 


tăţii germane și a înfrăţirii ei cu națiunea română”. Totodată, a fost 


3» 


10 Dorin Oancea, „Ecumenismul în gîndirea teologică transilvăneană”, în Contribuţii 
transilvănene la Teologia Ortodoxă, Sibiu, 1988, pp. 342-355; Ludwig Binder, 
„Okumene in Siebenbiirgen”, în Siebenbiirgisch-săchsischer Hauskalender, 31 
Jahrgang, 1986, pp. 39-44; „Ecumenismul practic local în Arhiepiscopia Sibiului”, în 
Îndrumător Bisericesc, anul 131, Sibiu, 1983, pp. 45-47, Paul Philippi, „«Okumenismus 
vor der Ökumene». Unbekannte liturgische Manuskripte St. L. Roths”, în Idem, Land 
des Segens? Fragen an die Geschichte Siebenbürgens und seiner Sachsen, Böhlau 
Verlag, Köln-Weimar-Wien, 2008, pp. 278-286. 

Dan Berindei, „Rumänische Probleme in den ersten 20 Jahrgängen des Archivs 
des Vereins fir siebenbürgische Landeskunde (1843—1862)”, în Paul Philippi (ed), 
Siebenbürgen als Beispiel europäischen Kulturaustausches, (Siebenbürgisches Archiv), 
Band 12, Köln-Wien, 1975, pp. 46-56; Mihai Sofronie, „Zu den rumänisch-sächsischen 
Kulturinterferenzen im 19. Jahrhundert”, în Forschungen zur Volks- und Landeskunde, 
Band 21, Nr.1, 1978, pp. 128-130; Vasile Curticăpeanu, „Die Zusammenarbeit zwischen 
der Astra und dem Verein für siebenbiirgische Landeskunde”, în Ibidem, pp. 124-127. 
Victor Cheresteșiu, „Bestrebungen zur Revolutionăren Einheit der Völker Siebenbiirgens 
während der Jahre 1848-1849”, în Forschungen zur Volks- und Landeskunde, Band 
13, Nr. 2, 1970, pp. 19-44; Teodor Pavel, „Romanian-saxon revolutionary convergences 
in Transylvania in the summer of the year 1848”, în Studia Historia, anul XXXIII, 
nr. 1, 1988, pp. 46-72. 

Gh. I. Bodea, C. Göllner, I. Kovács, „Gemeinsame rumânisch-ungarisch-deutsche 
Bestrebungen in den Jahren 1850-1866”, în Forschungen zur Volks-und Landeskunde, 
Band 16, Nr. 2, 1973, pp. 53—63. 

Ludovic Demény, „Cercetarea istoriei naționalităților conlocuitoare şi a înfrățirii lor 
cu națiunea română”, în Revista de Istorie, tom 33, Nr. 7—8, 1980, pp. 1543-1567; 
Nicolae Streza, „Conviețuirea frățească dintre români, maghiari, secui şi saşi din 
Transilvania”, în Îndrumător Bisericesc, Sibiu, 1979, pp. 73-80. 

Carol Göllner (red), Studii de istorie a naționalității germane şi a înfrățirii ei cu 
națiunea română, (Studii de istorie a naționalităşilor conlocuitoare din România 

subliniat rolul providenţial jucat de unele personalităţi ale saşilor în 
procesul de emancipare a românilor de pe „Pământul Crăiesc”, cel mai 
titrat nume fiind al preotului luteran Stephan Ludwig Roth, venerat de 
istoricii şi de teologii sași'€, respectiv elogiat de cei români!” pentru 
viziunile sale moderne şi „ecumenice”. De asemenea, au fost sem- 
nalate contactele realizate prin intermediul sistemului educaţional, de 
pe lângă parohiile luterane și a gimnaziilor evanghelice, pe care nu puțini 
români le-au frecventat!5, ceea ce a dus nu numai la schimbul de idei 


și a înfrăţirii lor cu națiunea română), II volume, Editura politică, Bucureşti, 1976 

şi 1981. 
16 Otto Folberth, „St. Ludwig Roth, eroul naţional sas și Românii transilvăneni”, în 
Tara Bârsei, anul X, nr. 4-6, 1938, pp. 428-433; Idem, Stefan Ludwig Roth şi rapor- 
turile lui cu românii, Institutul sud-est european, Bucureşti, 1939; Idem, Ștefan Ludwig 
Roth, luptător pentru drepturile sociale româneşti, extras din volumul „Omagiu 
profesorului loan Lupaș”, Imprimeria Naţională, Bucureşti, 1941; Michael Kroner, 
„Stephan Ludwig Roth über das zusammenleben der siebenbiirgischen Völkerschaften”, 
în Konrad Giindisch, Wolfgang Hâpcken, Michael Markel (ed), Das Bild des anderen in 
Siebenbürgen. Stereotype in einer multiethnischen Region, (Siebenbiirgisches Archiv), 
Band 33, Köln-Weimar-Wien, 1998, pp. 155-177; Helmut Julius Knall (ed), Stephan 
Ludwig Roth (1796-1848) — 150 Jahre seit seinem Tod — Vorträge bei den Symposien 
in Mediasch und Meschen, Mediasch, 1999. 
Ioan Lupaș, „Un martir al Transilvaniei: preotul Stefan L. Roth 1796-1849”, în Studii, 
conferinţe şi comunicări istorice, vol. II, Sibiu, 1941, pp. 247—254; Mircea Păcurariu, 
„Un prieten al poporului român: pastorul sas Stephan Ludwig Roth (1796-—1849)”, 
în Almanahul Parohiei Ortodoxe Române din Viena, 1965, pp. 122-126; Marin M. 
Branişte, „Pastorul Ștefan Ludwig Roth (1796-1849) — susţinător al cauzei româ- 
nilor din Transilvania şi participant la Revoluţia din 1848-49”, în Almanahul Paro- 
hiei Ortodoxe Române din Viena, anul XVII, 1978, pp. 145-151; Monica Vlaicu, 
„Stephan Ludwig Roth — un apărător al drepturilor româneşti”, în Transilvania, 
anul VI (LXXXIII), iulie, 1977, pp. 12-13; Gh. Papuc, „Stephan Ludwig Roth”, în 
Îndrumător Bisericesc, Cluj-Napoca, 1982, pp. 273-275; Lucia Giura, „Stephan 
Ludwig Roth în conştiinţa românilor”, în Carol Göllner (red), Studii de istorie a 
naționalităţii germane și a înfrăţirii ei cu națiunea română II, pp. 329-343; Petru 
Forna (red), Stephan Ludwig Roth. Comunicări. Sesiunea omagială „Stephan Ludwig 
Roth”, Editura Studia, Cluj-Napoca, 1999; Giura Lucian, Pe urmele lui Stephan 
Ludwig Roth, Editura Universităţii Lucian Blaga, Sibiu, 1999. 
Michael Kroner, „Der rumănische Sprachunterricht in den siebenbiirgisch-săchsischen 
Schulen vor 1918”, în Schriften fiir Auslandsbeziehungen in Stuttgart, anul 8, 1972, 
pp. 3—24. 


78 


MIRCEA-GHEORGHE ABRUDAN e Relaţiile confesionale dintre românii ortodocși şi saşii luterani ... 


şi la relaţii personale strânse între ortodocși şi luterani, ci şi la o cola- 
borare didactică şi teologico-științifică!?. 

Într-un studiu publicat în limba germană, Pompiliu Teodor a depășit 
concepţiile istoriografice tributare unor anumite viziuni ideologice, 
reuşind să schiţeze o interpretare echilibrată a liniilor generale care 
au caracterizat raporturile româno-săseşti pe durata secolelor XVII- 
XIX, arătând că epoca modernă, dar mai ales provocările şi noile 
realităţi social-politice şi cultural-religioase ale secolului al XIX-lea 
au relansat, de fapt, relaţiile româno-săsești, aducându-i pe liderii celor 
două naţiuni pe poziţii mai apropiate decât fuseseră vreodată. Pompiliu 
Teodor atinge momentele cheie care au determinat relaţiile dintre cele 
două naţiuni confesionale, radiografia sa surpinde reformele iosefine, 
acţiunile petiționare ale episcopilor români în legătură cu situaţia juridică 
a românilor de pe Pământul Crăiesc, dar şi Revoluţia paşoptistă şi re- 
construcția politică a Transilvaniei din anii 1863—1864, care marchează 
perioada de desfăşurare a dietei de la Sibiu”. 


De la ocuparea principatului 
până la reformele lui Iosif al II-lea (1688—1781) 


Înglobarea Transilvaniei în Imperiul Habsburgilor a generat o serie 
de mutații confesionale serioase, deoarece Curtea de la Viena a fost o 
puternică susținătoare a Contrareformei și a restabilirii catolicismului. 
În Transilvania însă catolicismul era confesiunea cea mai slabă dintre 
cele patru recepte, iar curtea îşi luase angajamentul, prin Diploma 
leopoldină, să respecte statu-quo-ul politic şi religios al principatului. 
Recâștigarea protestanților la catolicism a fost nesemnificativă demografic 
în decursul întregii stăpâniri habsburgice, excepții făcând o serie de 


19 loan I. Ică, Relaţii între ortodocși şi luterani din România, p. 65. 

20 Pompiliu Teodor, „Aspekte der rumânisch-săchsischen Beziehungen im 18. und 
19. Jahrhundert”, în Zsolt K. Lenyel, Ulrich A. Wien (ed), Siebenbiirgen in der 
Habsburgermonahie vom Leopoldinum bis zum Ausgleich, Böhlau Verlag, Köln- 
Weimar-Wien, 1999, pp. 271-279. 

familii nobiliare dornice să ocupe funcții în aparatul de stat și unele 
sate din secuime, saşii rămânând însă fideli confesiunii augustane, iar 
majoritatea ungurilor confesiunii helvetice. Atragerea românilor la 
catolicism a avut rezultatele cunoscute prin înființarea bisericii unite 
sau greco-catolice şi suprimarea celei ortodoxe până în anul 1759, când 
Maria Therezia a emis o Patentă de toleranţă și a aprobat numirea unui 
„administrator” sau „locţiitor de episcop” ortodox al Transilvaniei în 
persoana episcopului sârb de Buda, Dionisie Novacovici, instalat în 


171. Prin 


biserica Sf. Nicolae din Şcheii Braşovului în 4 septembrie 176 
urmare, din anul 1700 până în 1761, Ortodoxia nu a existat în Transilvania 
de jure decât prin comunităţile din Sibiu, Făgăraş, Braşov şi Ţara Bârsei, 
recunoscute de autorităţile de la Viena, restul românilor fiind consideraţi 
uniţi, în ciuda dovezilor contrare limpezi”. Păstoririle lui Dionisie 
Novacovici (1761-1767) şi a lui Sofronie Chirilovici (1770-1774) au 
stat sub semnul incertitudinii și al nesiguranţei, refacerea instituțio- 
nală a Bisericii Ortodoxe depinzând de mila Curţii imperiale, care le 
impusese amândurora o serie de 11, respectiv 13 restricţii prin care le 
era reglementată cu strictețe activitatea. Amândurora li s-a amintit că 
au fost numiţi „numai din graţie”, iar dacă vor abuza de puterea epis- 
copală, vor fi înlăturați „fără a mai avea succesori”, „fiindcă în Tran- 
silvania, după constituția țării, sunt numai 4 religiuni recunoscute (...), 


>23 


pe când clerul neunit este numai tolerat”. Accepţiunea termenului de 


” Mircea Păcurariu, Uniaţia în Transilvania în trecut şi astăzi, Editura Andreiana, 
Sibiu, 2010; Ernst Christoph Suttner, Unirea Bisericii în Transilvania, traducere din 
limba germană de Lorin Ghiman, Editura Galaxia Gutenberg, Târgu Lăpuş, 2010. 

Mihai Săsăujan, Politica bisericească a Curţii din Viena în Transilvania (1740- 
1761), Presa Universitară Clujeană, Cluj-Napoca, 2002; Idem, Habsburgii și Biserica 
Ortodoxă din Imperiul austriac (1740-1761). Documente, Presa Universitară Clu- 
jeană, Cluj-Napoca, 2003; Mircea-Gheorghe Abrudan, Ortodoxie și Luteranism în 
Transilvania între Revoluţia pașoptistă şi Marea Unire. Evoluție istorică şi relaţii 
confesionale, Editura Andreiana/Presa Universitară Clujeană, Sibiu/Cluj-Napoca, 
2015, pp. 119-131. 

% Vezi textul restricţiilor la Augustin Bunea, Episcopii Petru Paul Aron și Dionisiu 
Novacovici sau istoria românilor transilvăneni de la 1751 până la 1764, Tipografia 
Seminarului Archidiecesan, Blaj, 1902, pp. 244-249. 

„tolerat” sau „toleranță” din veacul al XVIII-lea nu este însă nici pe 
departe cel de astăzi, ci, după cum preciza împăratul Iosif al II-lea în 
jurnalul călătoriei sale prin Transilvania din 1773, înţelesul termenului 
era de „suferire”, deci o supravieţuire la marginea societăţii din mila 
naţiunilor dominante, a religiilor recepte și din graţia imperială”. Având 
acest statut, românii ortodocşi s-au aflat, practic, la marginea socie- 
tății, marea lor majoritate fiind ţărani iobagi, care locuiau pe teritoriul 
comitatens administrat de aristocrația maghiară, şi țărani liberi, în cazul 
celor ce locuiau pe Pământul Crăiesc alături de sași. 

Ce era însă acest Pământ Crăiesc numit şi Fundus regius sau 
Kânigsboden şi pe ce suprafaţă se întindea? Sintagma desemnează 
entitatea teritorială constituită prin „Diploma Andreană” (1224) care 
cuprindea zona geografică ardeleană delimitată la nord de râul Mureş, 
la sud de Olt, la est de localitatea Drăuşeni şi la vest de oraşul Orăştie. 
Pe acest teritoriu s-au stabilit coloniștii germani veniţi în Transilvania 
în cursul secolelor XII-XIII, fiind organizat ulterior potrivit unor struc- 
turi specifice. Acestea au fost 9 scaune (Orăștie, Sebeș, Sighişoara, Cincu, 
Mediaş, Nocrich, Sibiu, Miercurea şi Rupea) și 2 districte (Braşov şi 
Bistriţa). Teritoriul cuprindea așezări mai mari sau mai mici, unde 
locuiau români, saşi şi secui şi s-a bucurat de o largă autonomie, însă 
dreptul de cetăţenie l-au avut doar sașii, respectiv adepţii confesiunii 
evanghelice. Zona s-a aflat sub administrarea legală a Universităţii 
Săseşti, cu sediul la Sibiu, care a funcționat ca for politic şi administra- 
tiv, avându-l în fruntea sa pe comesul săsesc, până în anul 1876, când 
autoritățile de la Budapesta au desființat-o prin restructurarea adminis- 


trativă a Transilvaniei pe comitate, după modelul ungar tradițional”. 


* Ileana Bozac, Teodor Pavel, Călătoria Împăratului Iosif al II-lea în Transilvania 
la 1773. Die Reise Kaiser Josephs II. durch Siebenbürgen im Jahre 1773, volumul/ 
Band I, ediţia a Il-a/Zweite Ausgabe, Academia Română/Rumânische Akademie, 
Centrul de Studii Transilvane/Zentrum für Siebenbirgische Studien, Cluj-Napoca/ 
Klausenburg, 2007, p. 91. 

* Walter MyB (ed.), Lexikon der Siebenbiirger Sachsen, Wort und Welt Verlag, Thaur 
bei Innsbruck, 1993, p. 424. Despre organizarea administrativ-teritorială a Transil- 

În aceste regiuni, care înglobează astăzi, în mare, judeţele Alba, Sibiu, 
Braşov, Mureș şi Bistriţa, românii şi saşii au conviețuit din Evul Mediu 
până în contemporaneitate, când marea majoritate a sașilor a plecat 
odată cu retragerea armatelor germane în 1944 şi până după căderea 
regimului comunist. Spre deosebire de mediul rural, unde conviețuiau 
fie în localităţi mixte, fie în aşezări separate, în mediul urban cei ce nu 
făceau parte din națiunea săsească, deci românii, ungurii și ceilalți, nu 
au avut dreptul să se sedentarizeze, nici să cumpere proprietăți, această 
situaţie de drept permanentizându-se până la edictul de concivilitate 
emis de Iosif al II-lea, în 4 iulie 1781. 

Despre situaţia românilor ardeleni din a doua jumătate a secolului 
al XVIII-lea şi raporturile lor cu nobilimea maghiară şi cu saşii aflăm 
informaţii prețioase din raportul final al împăratului Iosif al II-lea, 
privitor la călătoria acestuia în Transilvania”. În acest document, re- 
dactat la Sibiu între 1 şi 10 iulie 1773, împăratul menţiona că multe 
familii de români au emigrat în Moldova sau Țara Românească din 
cauza: foametei, a inflaţiei — care a provocat scumpiri masive —, a 
„robotelor nelimitate”, a „comportamentului îngrozitor al stăpânilor 
nobili” şi, pe alocuri, a „fanatismului religios”. Atât nobilimea maghiară, 
cât şi patriciatul săsesc, menţiona coregentul, „sunt grijulii să-şi păstreze 
privilegiile, să nu fie lezate în propriile venituri şi să se poată comporta 
după bunul plac cu supușii”. Exploatarea românilor era generată, în 
opinia lui Iosif al II-lea, nu de sasul de rând — „ţăran sau meseriaş casnic 
din oraşe”, care era descris drept „cel mai bun gospodar şi cel mai bun 
lucrător, şi, deşi un pic fricos”, era un supus credincios al dinastiei de 


vaniei în secolele XVIII-XIX vezi: loan-Aurel Pop, Thomas Năgler, Magyari András 
(coord), Istoria Transilvaniei, Vol. III, pp. 13-46, 373—384. 

% Raportul original a fost publicat în Ileana Bozac, Teodor Pavel, Călătoria Împă- 
ratului Iosif al II-lea în Transilvania la 1773 vol. I, pp. 713—762, iar traducerea 
românească în Ileana Bozac, Teodor Pavel, Călătoria Împăratului Iosif al II-lea în 
Transilvania la 1773. Die Reise Kaiser Josephs II. durch Siebenbürgen im Jahre 
1773, Volumul/Band II, Academia Română/Rumânische Akademie, Centrul de Studii 
Transilvane/Zentrum für Siebenbiirgische Studien, Cluj-Napoca/Klausenburg, 2011, 
pp. 67-105. 

Habsburg —, ci de 60 sau 70 de familii ale patriciatului săsesc „toți 
membri ai magistratelor şi funcționari”, a căror „lăcomie de avere şi 
unele privilegii şi câștiguri le satisfac din dispunerea arbitrară şi asu- 
prirea nestingherită a comunităților, a orășenilor saşi şi a țăranilor români 
pe care îi administrează”, astfel că împăratul îi caracteriza pe scurt 
drept „lipitori”. După ce preciza sursele sale de informaţie, dialogul 
direct cu țăranii și plângerile primite de la aceştia, Iosif menţiona că 
ei sunt supuși unei „brutalizări legalizate peste tot”, coregentul expri- 
mându-și indignarea când a ajuns să discute despre români, căci „felul 
cum saşii îi tratează pe români, ce s-au aşezat şi locuiesc printre ei”, 
era, în opinia sa, pur şi simplu „de necrezut”, pentru că saşii „îi socot 
localnici şi îi tolerează numai până când vreun membru al magistra- 
tului sau vreun alt sas râvnesc acel pământ. Atunci ei îi alungă sau îi 
chinuiesc şi îi şicanează până când ei singuri se văd siliți să fugă. 
Aceşti bieţi supuşi români, care fără îndoială sunt cei mai vechi şi cei 
mai numeroşi locuitori ai Transilvaniei, sunt în aşa fel chinuiţi şi cople- 
şiți cu nedreptăţi de către fiecare, fie unguri ori saşi, încât într-adevăr 
soarta lor, dacă o cercetezi, este cu adevărat vrednică de milă; şi totuşi 
e încă de mirare că atâţia dintre aceşti oameni mai sunt încă aici şi că 
nu au emigrat încă cu toții”. Notele şi concluziile lui Iosif al II-lea sunt 
cât se poate de elocvente pentru a ne contura o părere despre statutul 
românilor şi a modului în care aceștia erau trataţi de către nobilimea 
maghiară şi patriciatul săsesc. De altfel, acest tratament abuziv la 
care erau supuşi românii reiese și din alte izvoare interne și externe, 
din relatările unor călători străini prin Transilvania şi din istoriografia 
săsească a secolului al XIX-lea”. 


?7 Raportul final al împăratului Iosif al II-lea, Sibiu, 1-10 iulie 1773, în Ibidem, p. 92. 

% Vezi în acest sens lucrarea lui Klaus Heitmann, Imaginea Românilor în spațiul 
lingvistic german 1775-1918. Un studiu imagologic, în româneşte de Dumitru Hâncu, 
Editura Univers, Bucureşti, 1995; Nicolau Togan, „Material istoric privitor la alun- 
garea Românilor din satele săsesci ale Scaunului Sibiului la 1776. Comunicări inedite 
ale magistratului Sibiului”, în Transilvania, anul XXXII, nr. 3/1901, pp. 81-101. 

Cu toate acestea, în ceea ce privește situația confesională a româ- 
nilor ortodocși, chiar dacă poate părea ciudat, pe teritoriul Pământului 
Crăiesc, dominaţia sașilor a avut efecte pozitive, deoarece „saşii şi marea 
majoritate a ungurilor de religie reformată sunt uniți întotdeauna într-un 
cuget (...), dar mai ales când vine vorba de a se opune şi a zădărnici pe 
toate căile posibile răspândirii religiei catolice”, după cum îi raporta 
contele Lacy, preşedintele Consiliului Aulic de Război, împărătesei 
Maria Therezia în 12 septembrie 1773”. În anul următor, pe adresa 
Curţii de la Viena a ajuns o notă a guberniului ardelean referitor la 
catolicii din scaunele săsești, în care se vorbeşte despre tratamentul 
discreţionar al autorităţilor săsești la adresa lor şi despre nevoia impu- 
nerii de către Curte a unei egalități sau parități confesionale în ceea ce 
priveşte ocuparea posturilor administrative și funcționărești, ceea ce 
arată încă o dată rezistența dârză a saşilor faţă de politica Vienei”. 
Desigur, opoziţia anticatolică a saşilor a avut o dublă motivație. Pe de 
o parte, era generată de nevoia apărării propriei confesiuni luterane, 
expusă prozelitismului catolic promovat de Curtea imperială, dar pe de 
altă parte avea un real motiv pragmatic de ordin social-politic, anume 
opoziţia faţă de emanciparea politică, socială şi religioasă a românilor de 
pe Pământul Crăiesc. În acest sens, trebuie amintit faptul că toţi țăranii 
de pe Pământul Crăiesc, indiferent de etnie sau confesiune, erau obligați 
de legislația medievală transilvăneană să plătească parohilor sași luterani 
aşa-numita decimă sau zeciuiala din toate veniturile obținute din agri- 
cultură, din creșterea albinelor şi din oierit, taxă care a rămas în vigoare 
până în anul 1848". Această decimă a fost plătită de românii ortodocşi 
din scaunele și districtele săsești parohului sas luteran fără excepţie, 
din Evul Mediu până la Revoluţia de la 1848, uneori fiind obligat să 


? Sinteza preşedintelui Consiliului de război, Viena, 12 septembrie 1773, în Ileana 
Bozac, Teodor Pavel, Călătoria Împăratului Iosif al II-lea în Transilvania la 1773. 
Vol. II, p. 206. 

3 Document reprodus în Ibidem, pp. 299-302. 

31 Georg Daniel Teutsch, Das Zehntrecht der evangelischen Landeskirche A.B. in 
Siebenbürgen. Eine Rechtsgeschichtliche Abhandlung, in Commission bei C.J. 
Habersang, Schăssburg, 1858. 

o plătească inclusiv preotul ortodox. Odată cu reformele tereziene, 
decima nu a mai fost plătită şi de către catolici, care o achitau prin 
intermediul fiscului imperial episcopului romano-catolic de la Alba Iulia. 
O trecere la catolicism a ortodocșilor ar fi dus, așadar, la o scădere 
drastică a veniturilor clerului luteran şi a Bisericii Evanghelice din 
Transilvania, ceea ce motivează într-o mare măsură opoziţia lor față 
de trecerile la catolicism şi, implicit, insuccesul răspândirii greco- 
catolicismului între românii de pe Pământul Crăiesc, mai ales din zona 
sudului şi sud-estului Transilvaniei”, unde Biserica Ortodoxă a în- 
registrat pe întregul parcurs al secolelor XVIII-XIX cea mai mare 
densitate demografică”. Însă chiar şi prin trecerea la greco-catolicism, 
românii de pe Pământul Crăiesc nu au fost scutiți automat de sub 
incidenţa legislației medievale. Tendinţa lor de emancipare socială pe 
cale religioasă a declanșat anumite incidente de-a dreptul tragice între 
români şi saşi — precum s-a petrecut bunăoară în Vermeş, Tonciu, 
Petriş, Sângeorzul Săsesc, Dumitriţa și în alte sate din zona Bistriţei — 
din cauza anumitor obligaţii și constrângeri medievale impuse românilor 
de pe Pământul Crăiesc, precum ţinerea sărbătorilor sașilor, interdicția 
construirii de biserici, exercitarea liberă a religiei, obținerea acordului 
de stabilire în comunități, prestarea dărilor, desemnarea locurilor pentru 
cimitire, ridicarea caselor parohiale şi scutirile acordate preoţilor uniţi. 
Elocvente pentru ilustrarea atitudinii sașilor faţă de românii uniți 
şi, prin extensie, faţă de ortodocşi sunt conflictele acerbe înregistrate 
cu cetatea Bistriţei și cu saşii din localitățile învecinate pe întreaga 
durată a secolului al XVIII-lea. În pofida ordinului imperial din 1743, 
reînnoit ulterior de mai multe ori, autorităţile săsești nu au respectat 
drepturile preoților uniți la porţiuni canonice din pământul comunal, la 
case parohiale sau biserici şi nu le-au permis să-şi încaseze contribuţiile 


32 Cf. Nicolae Togan, Istoria Protopopiatului greco-catolic al Sibiului, ediţie îngrijită 
de Bianca Magdău, Petru Magdău, Presa Universitară Clujeană, Cluj-Napoca, 2010. 
33 Simion Retegan, „Aspecte ale biconfesionalităţii românilor din Transilvania la mijlocul 


secolului al XIX-lea”, în Anuarul Institutului de Istorie din Cluj, XXXV, Cluj-Napoca, 
1996, pp.177-183. 

sau veniturile stolare de la propriii credincioşi”. Mai ales scutirea de 
impozite şi chestiunea decimii au revenit mereu în memoriile trimise 
de clerul unit Curţii de la Viena; într-un asemenea memoriu, din iunie 
1773, clerul unit cerea literal ca „sfertul de decimă plătit de valahi să 
se plătească de aci înainte pentru clerul unit”. 

Referitor la obligaţia tinerii de către români a sărbătorilor religi- 
oase şăseşti, trebuie precizat că Sinodul Bisericii Evanghelice săsești 
din anul 1649 a decis că românii nu trebuie să fie obligați să ia parte 
la aceste sărbători bisericești săsești, pe care însă erau îndatorați toți 
locuitorii Pământului Crăiesc să le respecte, deoarece prin constrângere, 
românii ar fi încurajați să plece de pe fundus regius, ceea ce ar fi spre 
dauna economică a parohului sas şi a locuitorilor saşi. În anul 1708, 
sinodul revenea asupra chestiunii, dispunând ca obligativitatea parti- 
cipării „valahilor la sărbătorile săsești” să fie mărginită la cazurile în 
care neparticiparea lor ar dăuna zilelor de sărbătoare. Respectarea acestor 
sărbători de către români prevedea, de fapt, nedesfășurarea unor munci 
agricole sau a altor activităţi gospodăreşti care puteau deranja liniştea 
localităților și buna desfășurare a slujbelor religioase evanghelice. Măsura, 
care va fi produs însă multă consternaţie printre români, pentru că inter- 
fera profund în evlavia populară ortodoxă, a fost decizia aceluiași sinod 
evanghelic din anul 1712 de a interzice „edificarea crucilor pe Pământul 
Crăiesc”*. Nu ştim în ce măsură s-a şi aplicat această decizie în rea- 
litate, însă e puţin probabil ca ea să fi produs efecte vizibile după resta- 
bilirea autorităţii preacatolicei Case de Habsburg asupra Transilvaniei 


* Pentru amănunte despre confictele româno-săsești din zona Bistriţei vezi: Remus 
Câmpeanu, Elitele românești din Transilvania veacului al XVIII-lea, ediţia a 2-a, 
Presa Universitară Clujeană, Cluj-Napoca, 2008, pp. 236-252. 

35 Raportul Comisiei Religionare Transilvănene cu privire la Petiţia Clerului Român 
Unit din Transilvania, Viena, în Ileana Bozac, Teodor Pavel, Călătoria Împăratului 
Iosif al II-lea în Transilvania la 1773. Vol. II, p. 277. 

3 Richard Schuller, Der siebenbiirgisch-săchsische Pfarrer. Eine Kulturgeschichte. 
Nachdruck der Ausgabe Schăfburg 1930. Als Festgabe für Paul Philippi zum 80. 
Geburtstag im Auftrag des Arbeitskreises für Siebenbiirgische Landeskunde heraus- 
gegeben und mit einer Einführung sowie Registern versehen von Ulrich A. Wien, 
Böhlau Verlag, Köln-Weimar-Wien, 2003, p. 372. 

în urma înfrângerii mişcării curuților. Hotărârea sinodului săsesc de 
a interzice ridicarea troițelor româneşti, atât de răspândite de altfel în 
toată Transilvania, poate indica însă că acest fenomen luase o amploare 
destul de mare, astfel că sinodul Bisericii Evanghelice se văzuse nevoit 
să intervină pentru a stopa avântul și fervoarea sentimentului religios 
al românilor, profund atașați de cultul Sfintei Cruci”. 

În ceea ce priveşte orașele săseşti, acestea au fost închise românilor 
ortodocşi până la decretul deja pomenit al lui Iosif al II-lea, ceea ce 
explică apariţia primelor locaşuri de cult ortodoxe şi unite în interi- 
orul sau în imediata apropiere a burgurilor săseşti abia după emiterea 
decretului de concivilitate din 1781. De pildă, în Bistriţa, oraş în care 
oficia chiar protopopul greco-catolic, înainte de anul 1781 uniţi nu au 
reușit să dobândească, în ciuda ordinelor imperiale și a dispoziţiilor 
guberniale, fosta mănăstire de maici din oraş, revendicată de protopop, 
ci au fost nevoiţi să desfăşoare slujbele într-un şopron. În același timp, 
în vremea mișcării sofroniene din 1759, magistratul bistriţean i-a sfătuit 
pe românii ortodocși care trăiau în mahalalele cetăţii să ceară un paroh 
ortodox, în persoana preotului ortodox Dumitru, şi a închis şopronul 
uniţilor pentru o scurtă perioadă“. 


De la Iosif al II-lea la Revoluţia de la 1848 


Odată cu moartea Mariei Therezia, la 29 noiembrie 1780, Iosif al 
II-lea a preluat puterea deplină în conducerea Monarhiei habsburgice. 
La scurt timp, a demarat iniţierea reformelor pe care le gândise de ani 
de zile şi care aveau menirea de a schimba fața monarhiei în spiritul 
iluminismului. Direcţiile erau centralismul, unificarea şi uniformizarea 
provinciilor, restructurarea aparatului administrativ, introducerea limbii 


37 Despre sentimentul religios al românilor în trecut vezi: Doru Radosav, Sentimentul 
religios la români, perspectivă istorică (sec. XVII-XX), Editura Dacia, Cluj-Napoca, 
1997. 

38 Remus Câmpeanu, Elitele românești din Transilvania, p. 242. 


87 


ARHIVELE BISTRIȚEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


germane ca limbă oficială în aparatul de stat, îndreptarea raporturilor 
sociale, prin reglementarea clară a sarcinilor iobăgimii și limitarea 
abuzurilor aristocrației, mărginirea puterii clerului catolic care trebuia 
subordonat intereselor statului, nu suveranului pontif, desființarea ordi- 
nelor monastice contemplative şi secularizarea averilor mănăstirești, 
transformarea clerului monahal în preoțime activă, preoțime care trebuia 
să devină, în opinia sa, nu numai educator religios şi moral, ci şi civic 
al poporului și un colaborator activ al statului”. În ceea ce priveşte 
statutul confesiunilor şi al națiunilor din Transilvania, acestea au intrat 
sub incidenţa reformelor lui Iosif al II-lea, care au avut un impact de 
rezonanță mai ales prin decretul de concivilitate din 4 iulie 1781, prin 
edictul de toleranţă din 8 noiembrie 1781, prin patenta de desființare a 
dependenţei personale (şerbia) din 22 august 1785 şi prin Norma regia, 
care reforma învățământul introducând obligativitatea acestuia la copii 
între 7 și 13 ani”. 

Prin decretul de concivilitate, împăratul a acordat tuturor supuşilor 
săi ardeleni, inclusiv românilor ortodocşi, dreptul de cetăţenie şi de pro- 
prietate în orașele și în satele săsești, astfel că românii au putut de acum 
înainte să-şi achiziționeze și să deţină proprietăţi în mediul rural și urban, 
spărgând atât monopolul proprietăţii săsești absolute, cât şi dreptul 
exclusiv săsesc al indigenatului pe Pământul Crăiesc. Prin această mă- 
sură, Iosif al II-lea a zguduit temelia administraţiei săsești, a precizat 
clar că toți locuitorii acestui teritoriu trebuie să fie socotiți liberi fără 
excepţie şi să beneficieze de drepturi egale, ceea ce le-a deschis româ- 
nilor calea spre emanciparea socială şi politică, prin posibilitatea intrării 


* David Prodan, Supplex Libellus Valachorum. Din istoria formării naţiunii române, ed. 
a 2-a, rev., Editura Enciclopedică, București, 2013, pp. 270-291. losefinismului i-au 
fost dedicate o serie întreagă de cercetări, astfel că astăzi există o literatură foarte 
bogată pe această temă. Pentru o problematizare recentă vezi: Helmut Reinalter (ed), 
Josephinismus als Aufgeklărter Absolutismus, Băhlau-Verlag, Wien-K5ln-Weimar, 2008. 

“0 Despre impactul reformelor lui Iosif al II-lea în Transilvania vezi: Angelica Schaser, 
Reformele iosefine în Transilvania și urmările lor în viaţa socială. Importanţa 
edictului de concivilitate pentru oraşul Sibiu, traducere de Monica Vlaicu, Editura 
Hora, Sibiu, 2000. 

în bresle, în sistemul şcolar săsesc, în aparatul administrativ şi prin con- 
stituirea unei proprietăți româneşti. 

A doua măsură care a dus la emanciparea ortodocşilor a fost edictul 
de toleranţă din 8 noiembrie 1781, prin care era asigurat liberul exercițiu 
al confesiunilor protestante şi a celei ortodoxe în întreaga monarhie și 
în Transilvania, fără excepţie. Principiile generale ale edictului asigu- 
rau dreptul credincioşilor ortodocşi şi protestanți de a-și profesa liber 
cultul privat şi de a-și construi biserici şi case parohiale fără aprobarea 
prealabilă a Curţii, acolo unde existau cel puţin o sută de familii şi se 
găseau mijloacele materiale pentru aceasta, fără împovărarea excesivă 
a poporului. De asemenea, nimeni nu mai era obligat să se convertească 
la religia catolică, iar nicio persoană nu mai putea fi pedepsită pe viitor 
cu amenzi băneşti sau pedepse corporale din pricina religiei ei, în 
schimb fiecare individ trebuia să se ferească a adresa cuvinte jignitoare 
sau injurioase la adresa altei religii. Preoţii catolici nu mai aveau dreptul 
să-i asiste în mod unilateral pe muribunzii altor confesiuni sau pe cei 
condamnaţi la moarte, clericilor celorlalte confesiuni fiindu-le deschisă 
calea către aceste persoane, iar accesul la funcțiile publice nu mai 
depindea în mod exclusiv de apartenența la confesiunea catolică, ci 
de capacitatea şi meritele personale. În cazul căsătoriilor mixte, fetele 
urmau să fie botezate şi educate în confesiunea mamei, iar băieţii în 
cea a tatălui, cu excepţia situaţiei în care, dacă tatăl aparţinea uneia 
dintre religiile recepte, iar mama religiei ortodoxe tolerate, atunci copiii, 
indiferent de sex, trebuiau să primească religia tatălui. 

Prin prevederile edictului, a fost proclamată o toleranță generală 
în imperiu, care a inclus Biserica Ortodoxă, mai ales în Transilvania, 
unde avea un statut destul de şubred, însă fără ca această biserică să 
fie pusă pe picior de egalitate cu celelalte patru confesiuni recepte. 
Publicat cu unele reţineri de către autoritățile transilvănene, edictul de 
toleranță a dus la şubrezirea catolicismului, episcopul romano-catolic 
fiind confruntat, în decurs de 8 săptămâni, cu pierderea a 168 de cre- 
dincioși și a unei parohii, iar cel greco-catolic cu o părăsire în masă a 
Unirii cu Roma. Această mişcare s-a manifestat în toate colţurile Tran- 

silvaniei, chiar și în zona graniţei militare, unde ofițeri şi preoţi uniți 
au preluat rolul de conducători ai populaţiei în renegarea uniatismului. 
Aceste „apostazii” au necesitat intervenţia împăratului, care a emis la 
22 mai 1782 un decret prin care reglementa părăsirea Biserici romano- 
catolice şi unite. Astfel, cei ce doreau să renunţe la catolicism trebuiau 
să urmeze o instrucţie de şase săptămâni sub supravegherea unui preot 
catolic, „în spiritul carităţii creștine” şi certificată de un atestat eliberat 
celui pregătit; fără un asemenea certificat, nimeni nu putea fi primit 
în sânul altei biserici. Efectele negative ale toleranţei asupra Bisericii 
Greco-catolice l-au determinat pe Iosif al II-lea să emită, la 28 august 
1782, un decret special, în zece puncte, destinat românilor, prin care 
interzicea propaganda ostilă unirii cu Roma, dar îi avertiza totodată pe 
episcopul şi clerul unit să se abţină de la silnicii şi invective la adresa 
„neuniţilor””!. 

Cele două decrete ale lui Iosif al II-lea au dezlănţuit o veritabilă ridi- 
care socială și bisericească a românilor de pe Pământul Crăiesc, ceea ce 
se vede mai ales din sutele de biserici ortodoxe de piatră — unele dintre 
ele veritabile monumente de arhitectură şi artă veche românească — 
care au fost zidite în ultimele două decenii ale secolului al XVIII-lea 
în toată Transilvania, dar mai ales în Mărginimea Sibiului, în Țara 
Făgărașului şi în Ţara Bârsei, precum şi a lăcaşurilor de cult ortodoxe ce 
au fost înălțate în interiorul zidurilor burgurilor săseşti sau pe teritoriul 
acestora: biserica Sf. Treime din Braşov, numită grecească (1786-1787); 
biserica Bunavestire, numită din groapă, în Sibiul iosefin (1788-1789); 
biserica Sf. Ev. Luca din Maierii Sibiului (1791), ctitoria episcopului 
Gherasim Adamovici; capela ortodoxă Schimbarea la față a companiei 
greceşti din Sibiu (1790-1799), demolată în 1902, când s-a început con- 


41 Ibidem, pp. 48-87. Pe larg despre edictul de toleranță iosefin vezi: Daniel Dumitran, 
Un timp al reformelor. Biserica Greco-Catolică din Transilvania sub conducerea 
episcopului loan Bob (1782-1830), ediţia a Il-a, Editura Argonaut, Cluj-Napoca, 
2007, pp. 53-75; Joseph Karniel, Die Toleranzpolitik Kaiser Josephs II (Schriftenreihe 
des Instituts fiir Deutsche Geschichte der Universităt Tel Aviv Bd. 9), Gerlingen- 
Bleicher, Stuttgart, 1986. 

struirea actualei catedrale mitropolitane din Sibiu; precum şi prima 
biserică ortodoxă din Cluj, biserica Sf. Treime (1795-1796), iar exem- 
plele ar putea continua”. 

În anii următori, Iosif al II-lea a continuat opera politică de ridicare 
a statutului Bisericii Ortodoxe. Astfel, în 1781 a hotărât, printr-un ordin 
imperial remis autorităţilor civile şi ecleziastice ardelene, înlocuirea ter- 
menelor de „schismatic” şi „biserică schismatică”, uzitat până atunci 
de autorităţi, dar considerat batjocoritor şi înjositor de ortodocşi, cu 
termenul de „non unitus”*, românii ortodocşi fiind numiţi de atunci 
înainte şi până în anul 1864 în mod oficial credincioşi neuniţi, iar bise- 
rica lor, biserică neunită“”. Următorul pas făcut spre instituționalizarea 
ortodoxiei a fost realizat în 1783, când împăratul a decis restabilirea de 
jure şi de facto a instituţiei episcopale ortodoxe în Transilvania, nu- 
mindu-l ca „episcop plin” pe Ghedeon Nichitici (1783—1788), instalat 
oficial de către guvernatorul Samuel von Brukenthal la Sibiu, în 12 iulie 
1784, şi încorporând Episcopia Ardealului în jurisdicţia Mitropoliei 
Carloviţului, relaţie care va dura până în anul 1864%. 

Această măsură se înscrie în cadrul reformelor iosefine care au vizat, 
între altele, centralizarea statului şi controlul asupra bisericii, care trebuia 
să servească intereselor acestuia. În ceea ce priveşte Ortodoxia austriacă, 


“ Mircea Păcurariu, Istoria Bisericii românești din Transilvania, Banat, Crişana și 
Maramureş pînă în 1918, Cluj-Napoca, 1992, pp. 266-274; Valeriu Literat, Biserici 
vechi românești din Ţara Oltului, postfață, ediţie îngrijită şi indice de Nicolae Sabău, 
Editura Dacia, Cluj-Napoca, 1996. 

Mathias Bernath, Habsburgii şi începuturile formării națiunii române, traducere 
de Marionela Wolf, prefață de Pompiliu Teodor, Editura Dacia, Cluj-Napoca, 
1994, p. 256, nota 278. 

Mircea-Gheorghe Abrudan, „Titulatura, jurisdicţia şi ordinea în diptice a Eparhiei 
Ortodoxe a Transilvaniei şi a ierarhilor ei între păstorirea lui Dionisie Novacovici 
şi vicariatul lui Andrei Șaguna (1761-1848)”, în Tabor, Revistă de cultură şi spiri- 
tualitate românească, anul IX, Nr. 12, Cluj-Napoca, 2015, pp. 18-31; Idem, „De la 
«Biserica grecească neunită» la «Biserica greco-orientală» — itinerarul redenumirii 
Bisericii Ortodoxe din Austria între paşoptism şi dualism”, în Academica. Revistă 
editată de Academia Română, anul XXV, nr. 8-9, august-septembrie 2015, pp. 43-48. 
Ilarion Pușcariu, Metropolia românilor. ortodocși din Ungaria și Transilvania. Studiu 
istoric despre reînființarea metropoliei. Dimpreună cu o colecțiune de acte, Tiparul 
Tipografiei Archidiecesane, Sibiiu, 1900. 


4 


le) 


4 


F 


45 


91 


ARHIVELE BISTRIȚEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


măsurile sale au vizat unificarea jurisdicțională a tuturor eparhiilor orto- 
doxe în cadrul Mitropoliei Carloviţului şi reglementarea reorganizării 
acesteia, prin emiterea unor regulamente“. Pe baza acestor prevederi 
legislative, a fost rearondată şi regularizată şi episcopia ardeleană, astfel 
că, la sfârşitul anului 1786, aceasta era structurată în 31 de protopopiate 
şi 981 de parohii care însumau un număr de 120.552 de familii ortodoxe. 
Totodată, a fost stabilit și numărul preoţilor în așa fel încât să existe 
un slujitor la 130 de familii, doi la 250 şi trei la mai multe. Printr-un 
decret special, emis la 3 septembrie 1783, Iosif al II-lea a stabilit şi 
salariul episcopului la 4000 florini, încasați din impozitul bisericesc 
anual, numit taxa sidoxială, pe care trebuia să-l plătească fiecare familie 
ortodoxă“. Sedentarizarea reședinței episcopale ortodoxe la Sibiu s-a 
petrecut în vremea lui Ghedeon Nichitici care, beneficiind de prevederile 
edictului de concivilitate, a locuit în oraş cu chirie, neizbutind să achi- 
ziţioneze o clădire proprie pentru biserică. În 1786 a consolidat statutul 
Sibiului de centru episcopal ortodox, prin deschiderea în acest burg 
a primei școli ortodoxe pentru pregătirea învăţătorilor și a preoţilor 
ortodocşi români, al cărei prim director a fost cărturarul brașovean 
Dimitrie Eustatievici (1786-1796), succedat în funcţie de Radu Tempea 
(1796-1808). 

Deschizând drumul emancipării bisericeşti şi sociale a românilor 
ortodocși, Iosif al II-lea a intrat în memoria colectivă a contemporani- 
lor şi a generațiilor următoare drept „bunul împărat”, persoana sa fiind 
cântată în poeme, cinstită prin stihuri de laudă, fericită prin ode, redactate 


4 Este vorba despre „Rescriptum Declaratorium Illyricae Nationis” din 16 iulie 1779 
şi „Systema consistoriale” din 17 iunie 1782, care au stabilit cadrele juridice ale 
organizării Bisericii Ortodoxe din Austria şi au rămas în vigoare o parte până în anul 
1867, celelalte până la prăbuşirea Monarhiei danubiene. Cele două documente au 
fost republicate recent în: loan-Vasile Leb, Gabriel-Viorel Gârdan, Marius Eppel, 
Pavel Vesa, Instituţii Ecleziastice. Compendiu de Legislaţie Bisericească (Secolul 
al XIX-lea), Presa Universitară Clujeană, Cluj-Napoca, 2010, pp. 37-83. 

47 Paul Brusonowski, „Situaţia juridică și dotaţia Bisericii Ortodoxe din Ardeal între 
1761-1810. Fondul Sidoxial. Asemănări şi deosebiri față de celelalte confesiuni din 
Monarhia habsburgică”, în Revista Teologică, anul XVII (89), nr.1, Sibiu, 2007, 
pp. 150-162. 

de preoţi“ şi de ţărani simpli, care nu numai că i-au permanentizat 
astfel o pioasă memorie, ci au dat naştere unui veritabil mit al bunu- 
lui împărat”. Dimpotrivă, în cazul saşilor, contemporanii împăratului 
Iosif al II-lea au defilat la moartea sa în „haine cernite, dar nu cu feţe 
triste”, istoriografia săsească portretizându-l într-o lumină negativă şi 
înregistrând faptul că, la moartea sa, o „bucurie imensă cuprinsese 
națiunea”. 

Din ansamblul reformelor iozefine, cele două decrete au rămas în 
vigoare şi după moartea împăratului, când atât Curtea, cât şi stările 
politice ale Transilvaniei au urmărit „dărâmarea regimului iozefin”, 
cum a arătat pe larg David Prodan în monumentala sa lucrare dedicată 
Supplexului”!. În esență, stările transilvănene au acționat împotriva 
emancipării românilor, susținând simplu că „puterile, libertăţile, daniile 
impuse ilegal, împotriva firii legilor noastre pentru așa-numiții episcopi 
români, popi și religia lor să fie revocate şi potrivite vechilor noastre 
legi. Cum românii schismatici, neuniţi, armenii, ţiganii şi alți oameni 
de jos nu pot avea drepturi naționale, tot aşa nici românii uniți să nu 


48 Protopopul Săliştei din 1782, Moise Moga, scria în anul 1782 următoarele versuri de 
laudă despre împărat: „Stihuri de laudă şi de mulțămire/ Lui Iosif împărat cu bună 
fericire,/ De aceasta Românii-i mulțămesc/ Şi pe Iosif Împăratul Romanilor fericesc,/ 
Căci el ca un îndurat s-a milostivit/ Pe Români într'a sa voință i-a îngăduit,/ Biserici, 
preoți, dascăli a ridica îngăduieşte/ De aceasta tot poporul foarte-i mulțămeşte./ 
Acestea zicând şi cu mare căldură grăind:/ O dulce losife împărate şi cu totul luminate./ 
Cea neîncetată lui Dumnezeu mulțumită înălțăm/ Şi pre dânsul pentru împărăţia ta 
îl rugăm/ Și încă şi noi de-a pururea şi totdeauna vom sta/ Picătura de sânge cea mai 
de pre urmă/ Pentru împărăţia ta vom vărsa. Vezi: loan Lupaș, Istoria bisericească 
a românilor ardeleni, introducere, note și comentarii de Doru Radosav, ediţia a 
III-a, Editura Dacia XXI, Cluj-Napoca, 2011, p. 153. 

Alexandru-Bogdan Bud, Limitele loialității dinastice: Iosif al II-lea și românii din 
Transilvania în Epoca Modernă, Academia Română, Centrul de Studii Transilvane, 
Cluj-Napoca, 2015; Petre Din, Mitul bunului împărat în sensibilitatea colectivă a 
românilor din Transilvania în secolul al XVIII-lea, Editura Napoca Star, Cluj-Napoca, 
2003; Mirela Andrei, „Românii ardeleni şi împăratul austriac. Avatarurile mitului 
”bunului împărat” de la sfârşitul secolului al XVIII-lea la perioada postpaşoptistă”, 
în Revista Bistriței, XV, 2001, pp. 215-223. 

50 David Prodan, Supplex Libellus Valachorum, p. 50. 

51 Ibidem, pp. 25-53. 

le poată avea, oameni de aceștia să fie excluşi din orice funcţii ale ţării, 
dacă nu se dovedesc drept nobili adevăraţi, legali și buni patrioţi”"?. 

În ceea ce privește Pământul Crăiesc, sașii au dorit restituirea consti- 
tuţiei lor privilegiate, clamând Curţii revocarea concivilității şi agitându- 
se în direcţia deposedării românilor de proprietăţile dobândite sub 
regimul iozefin, în unele localități preluând pământurile şi păşunile 
românilor cu forța. Desigur, românii au ripostat acestor tendinţe, înain- 
tând, la rândul lor, Curţii renumitul Supplex Libellus Valachorum, urmat 
de alte petiţii şi memorii, de o deplasare a celor doi episcopi, loan Bob 
şi Gherasim Adamovici, la Viena, o serie de agitaţii ţărăneşti şi riposte 
la adresa legislaţiei dietei din 1790-1791 şi inițiind o polemică, ce a 
durat până în 1848, cu elita săsească în ceea ce priveşte drepturile 
egale ale tuturor locuitorilor de pe Pământul Crăiesc. 

Curtea a intervenit în legislația dietei, temperând tendințele stărilor. 
În ceea ce-i priveşte pe ortodocși, aceştia au obţinut confirmarea libe- 
rului exerciţiu al confesiunii lor, fiind eliminată, totodată, pretenţia 
stărilor de a supraveghea numărul preoților şi clădirile de biserici, 
Viena dispunând totodată ca acestora să li se permită accesul la funcţii 
dacă au calităţile cerute“. Polemicile româno-săseşti care i-au urmat 
Supplexului arată nu numai că atmosfera era destul de încordată, ci 
mai ales că sașii priveau spre viitor dintr-o perspectivă eminamente 
istoricistă, ce-și trăgea seva din privilegiile medievale, iar românii 
erau ancoraţi în realitatea existentă atunci pe Pământul Crăiesc, ne- 
scăpând însă din vedere și argumentaţia istorică. Egalitatea românilor 
cu saşii era legitimată în argumentaţia românească atât de la preve- 
derile diplomei andreiane, cât şi de numărul mare al românilor, care-i 
întreceau demografic pe saşi în cinci din cele nouă scaune săsești și în 
ambele districte, doar în patru scaune densitatea românilor fiind infe- 
rioară sașilor". Elita săsească din cele nouă scaune şi două districte a 


2 Ibidem, p. 43. 
55 Ibidem, pp. 14-85, 93. 
54 Ibidem, p. 88. 


94 


MIRCEA-GHEORGHE ABRUDAN e Relaţiile confesionale dintre românii ortodocși şi saşii luterani ... 


adoptat în general aceeaşi atitudine față de concivilitate, nuanțele fiind 
formale. Surprinde soluţia dată în 1791 de Mihael Heydendorf şi de 
Andreas Schuster, juzii oraşului şi scaunului Mediaş, emancipării 
românilor, o soluţie care va fi ulterior reluată de elitele săsești până în 
paşoptism. Cei doi lansau propunerea ca românilor să li se ofere posi- 
bilitatea de a cumpăra pământuri și case pe Pământul Crăiesc, dar numai 
în măsura în care nu păgubesc pe saşi. Drept de cetăţenie să li se acorde 
numai prin frecventarea școlilor săseşti şi dacă prin convieţuire înde- 
lungată îşi vor însuşi moravurile, obiceiurile, limba, religia, modul de 
viață şi îmbrăcămintea saşilor, cu alte cuvinte prin deznaționalizare şi 
trecerea la luteranism”. 

Curtea şi dieta au menţinut prevederile decretului de concivilitate, 
permițându-le românilor ortodocși o serie de progrese mici, dar sigure, 
în ciuda șicanelor şi opoziţiei saşilor. Din punct de vedere religios, cel 
mai important progres al românilor ortodocşi l-a constituit continuarea 
construirii de biserici și transformarea Sibiului în centru stabil şi de 
durată al episcopiei ortodoxe în vremea episcopului Vasile Moga. 
Instalat în biserica ortodoxă din Cluj, episcopul Moga s-a mutat la 
Sibiu pentru a fi mai aproape de majoritatea păstoriţilor săi şi a în- 
cercat cumpărarea unei case potrivite pentru a o transforma în reședință 
eparhială. Eforturile sale în acest sens au fost încununate de succes 
abia după scurgerea unui deceniu, în urma intervenţiei directe a Curții 
la magistratul Sibiului în favoarea soluționării pozitive a contractului 
de vânzare-cumpărare, încheiat de episcop cu guvernatorul Gheorghe 
Banffy, în 1819. Episcopia ortodoxă, cârmuită de Vasile Moga, a de- 
venit astfel proprietara unei clădiri din centrul oraşului Sibiu în anul 
1821, casă în care ierarhul a mutat reşedinţa, consistoriul şi seminarul“€. 

Atmosfera româno-săsească în perioada episcopatului mogaian a 
fost una destul de agitată. Elita românească, patriciatul săsesc şi aristo- 


55 Ibidem, p. 101, pe larg despre polemica româno-săsească în Ibidem, pp. 94-111. 
56 Sebastian Stanca, Viaţa și activitatea Episcopului Vasile Moga 1774-1845, Tipografia 
Eparhiei ort. rom., Cluj, 1938. 

crația maghiară s-au aflat într-o continuă polemică referitoare la dolean- 
tele mișcării de emancipare româneşti, ce privea şi chestiunea statutului 
românilor de pe Pământul Crăiesc. Tensiunile fuseseră generate de ac- 
țiunile petiţionare ale episcopilor români către dieta Transilvaniei şi 
Curtea imperială, iniţiate odată cu publicarea Supplexului şi continuate 
prin memoriile episcopului Vasile Moga, expediate autorităților în anii 
1835, 1836, 1837 şi 1842. În esenţă, aceste doleanţe cereau recunoaș- 
terea românilor ca naţiune politică şi extinderea tuturor drepturilor 
cetăţeneşti asupra populației românești, cu toate beneficiile de ordin 
social, economic, politic şi bisericesc ce decurgeau din această măsură. 
Erau vizate participarea românilor, în conformitate cu proporţia lor nu- 
merică, la alegerea deputaților dietali, la sesiunile Universității Săseşti 
şi la elaborarea instrucţiunilor acesteia, la desemnarea dregătorilor, 
de la autoritățile locale, la funcţionarii jurisdicționali şi cei mai înalți 
demnitari, apoi înlăturarea piedicilor în calea accesului absolvenților 
români la practicarea meseriilor învăţate, primirea românilor în bresle, 
acordarea de ajutoare din casele alodiale ale comunităţilor pentru tinerii 
români aflaţi la studii, pentru învățătorii şi școlile româneşti din cu- 
prinsul Pământului Crăiesc. În ceea ce priveşte dimensiunea religioasă 
a cererilor, acestea pot fi sintetizate în următoarele puncte: scutirea 
clerului de taxe și a credincioșilor ortodocşi de dijma plătită clerului 
săsesc, al cărui cuantum să-l vireze propriilor preoţi; înlăturarea abu- 
zurilor şi a amestecului autorităţilor civile în administrarea veniturilor 
ecleziastice, în acordarea autorizaţiilor de căsătorie şi în numirea cura- 
torilor bisericeşti; dotarea parohiilor româneşti cu terenuri din proprietățile 
publice; desființarea obligativităţii ţinerii sărbătorilor altor confesiuni 
şi, implicit, recunoaşterea Bisericii Ortodoxe între religiile recepte”. 
Petiţia episcopului Moga din 1837 a declanșat o dezbatere aprinsă 
în sânul societăţii transilvănene, Universitatea exprimându-și opinia 


57 Chestiunea prezentată pe larg la David Prodan, Supplex Libellus Valachorum, pp. 438- 
490; şi la Ladislau Gyémánt, Mișcarea națională a românilor din Transilvania între 
anii 1790 şi 1848, Editura Ştiinţifică şi Enciclopedică, Bucureşti, 1986, pp. 238-283. 

în mod oficial prin publicarea, în anul 1844, a două lucrări, la Sibiu, 
sub semnătura istoricului și etnologului Johann Karl Schuller“, și la 
Brașov, semnată de istoricul și filologul Josef Trausch*”, care demontau 
argumentele ierarhului şi apărau statu-quo-ul, prin contestarea teme- 
iurilor românești, sintetizate în vechimea, numărul şi sarcinile popu- 
laţiei „valahe”. De altfel, această tactică de respingere a impulsurilor 
reformatoare, venite fie dinspre Curtea de la Viena, fie dinspre elita 
românească, a fost mereu refuzată de politica săsească, prin apelul la 
privilegiile seculare ale națiunii săsești sau, după cum aprecia Friedrich 
Teutsch, cererile românilor „erau într-o hotărâtă opoziție faţă de dreptul 
de stat şi bisericesc al Transilvaniei de atunci, încât o satisfacere a lor 
presupunea o dizolvare a acestora. Nimeni nu era de acord s-o facă în 
1837. Şi nimeni nu le-o poate lua în nume de rău sașilor pentru faptul 
că nu erau înclinați să zdrobească în ruine constituţia lor pentru a pregăti 
românilor o soartă mai bună pe teritoriul saşilor, unde, în comparaţie 
cu cea din comitate, erau domni, adică aveau libertate personală, aveau 
dreptul la proprietatea lor, în comunele exclusiv româneşti erau membri 
ai conducerii şi comunităţii, acolo având şi dreptul liber de a dispune 
de mijloacele comunale”. Acelaşi istoric și episcop al Bisericii Evan- 
ghelice încerca să explice politica protecţionistă săsească, arătând că 
„problema putea fi rezolvată numai pentru întreaga ţară, şi nu în felul 
de a pretinde numai de la sași o situare mai bună a acestei religii şi 
naţiuni tolerate pe spatele lor”. Astfel, dietele ardelene s-au mulţumit 
să ia act de cererile românilor şi să amâne „sine die” discutarea şi 


5% Johann Karl Schuller, Beleuchtung der Klagschrift gegen die Sächsische Nation, 
welche die beiden walachischen H.H. Bischöfe auf dem Landtage von 1841-1843 
den Ständen des Grossfiirstenthums Siebenbürgen überreicht haben, Druck von 
Hochmeister Erbin, Hermannstadt, 1844. 

* J Johann] Tr.[ausch], Bemerkungen über die vom siebenbiirgischen griechisch-nicht- 
unierten Bischof Herrn Basilius Moga im Jahre 1837 zu Hermannstadt versammelten 
Landesständen unterlegte Bittschrift, Druck und Verlag von Johann Gött, Kronstadt, 
1844. 

% Friedrich Teutsch, Geschichte der Siebenbürgen Sachsen für das sächsische Volk. 
Band III, Von der Zeit der Regulationen bis zur Einführung des Dualismus (1816— 
1868), Druck und Verlag von W. Krafft, Hermannstadt, 1910, pp. 97—98. 

rezolvarea punctuală a acestora, care vor găsi o soluţionare abia în 
dieta din primăvara anului 1848. 

Din punct de vedere religios, este foarte important de amintit că, 
în cursul acestor dezbateri, purtate în rândurile elitelor societății tran- 
silvane şi în presa locală din principat, s-a vehiculat ideea acordării 
drepturilor cerute de români, cu condiția ca aceştia să adopte confe- 
siunea luterană, juristul J. Söllner pledând în mod deschis pentru o 
asimilare a românilor de către saşi prin limbă şi religie“. Astfel, era 
evidențiată în mod cât se poate de limpede paradigma gândirii gene- 
raţiei respective, care concepea o interdependenţă explicită a problemei 
politice de cea bisericească și, implicit, identificarea naţiunii cu confe- 
siunea, atât în ceea ce-i priveşte pe saşi, cât și pe români. Dar, având în 
vedere dimensiunea demografică românească de pe Pământul Crăiesc, 
care înregistra creșteri, în timp ce populaţia săsească scădea procentual, 
Stephan Ludwig Roth și alți lideri saşi au adus în discuţie întărirea 
poziţiilor săsești şi primenirea confesiunii luterane, prin încurajarea 
venirii de noi colonişti din spațiul german şi restricționarea vânzărilor 
de pământ către români”. 


Între Revoluţia paşoptistă şi Marea Unire ® 


Proclamarea „uniunii” Transilvaniei cu Ungaria de către dieta de 
la Cluj în data de 18/30 mai 1848, prin adoptarea legii I, a dus la o 
coalizare a intereselor româno-săseşti care au respins actul, chiar dacă 
nu în mod unilateral şi prin invocarea aceloraşi motive. Vocile care 
semnaseră unirea au fost, în cazul românilor, episcopul Lemeni, iar 


6! Ladislau Gyémánt, Mișcarea națională, p. 269. 

© Ladislau Gyémánt, Mișcarea națională, pp. 272-273. Friedrich Teutsch susține că 
în urma apelului lui Roth au sosit în Transilvania, între 1843 şi 1846, din landul 
Wiirttenberg, 407 familii care numărau 1886 de persoane. Friedrich Teutsch, Geschichte 
der Siebenbürgen Sachsen für das sächsische Volk III, pp. 175-176. 

& Acest subcapitol constituie un rezumat al prezentării din Mircea-Gheorghe Abrudan, 
Ortodoxie şi Luteranism în Transilvania, pp. 271-324. 

în al saşilor, reprezentanţii Sighișoarei, ai Sebeșului și ai Brașovului. 
Aceeaşi dietă votase însă pe 6 iunie şi un articol de lege, care a produs 
complicații şi un puternic val de instabilitate în relațiile și aşa fragile de 
cooperare ale Comitetului Naţional românesc cu reprezentanţii Univer- 
sității săsești, decizie care va avea apoi reverberaţii pe întreaga durată a 
deceniului neoabsolutist, fiind alături de noua „Constituţie bisericească”, 
cea mai arzătoare problemă a Bisericii Evanghelice din Transilvania. Era 
vorba despre măsura desființării decimei ecleziastice. Ştergerea acestui 
privilegiu medieval deţinut de clerul săsesc a fost, de altfel, cerut şi prin 
„Petiţia Naţională” blăjeană, în cuprinsul căreia la punctul 3, alături de 
desființarea iobăgiei, era cerută şi aceea a decimelor. Controversa a 
izbucnit în momentul în care comitele Salmen şi unele administrații 
locale de pe Pământul Crăiesc au cerut românilor plata decimei pentru 
anul 1848 şi au refuzat să aplice prevederile hotărârii Universităţii din 
3 aprilie, ceea ce a dus la o serie de abuzuri din partea sașilor, care 
i-au exclus pe români în majoritate de la dreptul de vot, ceea ce de- 
monstrează că nu erau consideraţi cetățeni egali ai celor dintâi. Deși aflat 
la Pesta, Andrei Șaguna era informat permanent de către protopopi în 
legătură cu derularea evenimentelor din Transilvania, chestiunea abu- 
zurilor politice înregistrate în timpul alegerilor deputaţilor dietali, în 
urma cărora „românii au eșit cu buzele umflate, batjocoriţi, cu trăpădii 
(osteneală n.n.), cheltuiala şi cu pierderea vremii”, dar şi tema scutirii 
dijmelor, neluată în seamă de unele autorităţi de pe Pământul Crăiesc 
care, urmărind constrângerea românilor în vederea plății acesteia şi pe 
anul 1848, au permis înregistrarea unor abuzuri în mai multe comune 
româneşti sau mixte, fiind comunicate episcopului de către protopopul 
Miercurei şi asesorul consistorial, Petru Bădilă, prin mai multe epistole 
expediate în iulie 1848. 

Erodarea, apoi ruperea relaţiilor Curţii cu Pesta și creșterea vio- 
lenţelor în Transilvania l-au determinat pe episcopul Șaguna să trimită 
românilor alte circulare, îndemnându-i să-şi păstreze calmul, să nu facă 
uz de violenţă, nici să încerce să-şi facă singuri dreptate, ci „să trăim 
în pace şi în dragoste cu celelalte popoare dimprejurul nostru, dacă 

dorim a ne bucura de îmbunătățirile care se fac [...] să ascultăm de 
toate deregătoriile împărăteşti”, încheind cu apelul: „să trăim în pace 
şi dragoste cu toţi concetăţenii noștri”. Filosofia sa politică se baza, 
așadar, pe o serie de principii morale şi pe spiritul legii, două coor- 
donate care-i definesc, de fapt, întreaga activitate. 

Declanşarea războiului civil şi avansul rapid al trupelor revolu- 
ționare maghiare, conduse de generalul Bem, au dus la necesitatea 
unei colaborări strânse între Comitetul Naţional Român și cel săsesc 
pentru a încerca salvarea Sibiului din mâinile „rebelilor maghiari”. 
La 30 decembrie 1848, Şaguna şi Salmen, comesul saşilor, i-au înaintat 
comandantului general al trupelor imperiale din Transilvania, Anton 
Puchner, o petiție, făcând un apel deschis pentru aprobarea unei inter- 
venţii în „numele umanităţii suferinde”, care să fie trimisă către trupele 
țariste. În ziua următoare, cele două comitete i-au mandatat pe episcopul 
Andrei Şaguna şi pe profesorul Gottfried Müller, directorul Academiei 
de Drept din Sibiu, pentru a transmite apelul celor două naţiuni către 
trupele rusești, cantonate în Ţara Românească, de a veni în ajutorul 
populaţiei ardelene. Generalul Puchner le-a comunicat acestora în aceeași 
zi că, neputând asigura protecţia populaţiei civile în faţa rebelilor un- 
guri, deoarece nu dispune de unități militare suficiente, aprobă cererea 
comitetelor naționale, pe care o va aduce la cunoştinţa guvernului şi 
a împăratului. Acordul formal dat de Puchner lui Șaguna şi Miller nu 
era rezultatul unui aranjament oficial venit din partea guvernului, ci 
pornea dintr-o necesitate militară practică a contextului transilvan. În 
consecință, cei doi reprezentanţi ai românilor și ai saşilor nu acționau 
în numele statului, ci a celor două naţiuni, fapt ce reiese şi din adresa 
înmânată de „împuterniciţii naţiunii săsești și române în Transilvania” 
către comandantul armatelor ţariste de la București, generalul Alexander 
Liiders, pe 25 decembrie 1848/6 ianuarie 1849. 


% Gheorghe Tulbure, Mitropolitul Șaguna. Opera literară. Scrisori Pastorale. Circulări 
școlare. Diverse, Tipografia Arhidiecezană, Sibiu, 1938, pp. 140-142. 


100 


MIRCEA-GHEORGHE ABRUDAN e Relaţiile confesionale dintre românii ortodocși şi saşii luterani ... 


Poziţia sașilor în anii revoluţiei a fost una defensivă, axată în jurul 
protejării privilegiilor colective, care produceau însă, în lumina noilor 
idei liberale și naţionale, o instabilitate latentă, germinată de inechităţile 
sociale, politice sau naţionale. Loialitatea lor față de Casa de Habsburg 
reprezenta, de fapt, orientarea politică conjuncturală și pragmatică, prin 
care sperau să salveze ce se mai putea salva din vechiul lor statut de 
naţiune politică privilegiată. Colaborarea cu Comitetul Naţional Român, 
după cum a observat Silviu Dragomir, a fost ocazionată de radicaliza- 
rea politică a guvernului maghiar kossuthist, solidaritatea din toamna 
anului 1848 — primăvara anului 1849 fiind bazată nu atât pe senti- 
mente nobile față de români, ci pe frica de „imperialismul unguresc şi 
agresiunea sângeroasă a secuilor”%5. 

Odată înlăturat acest pericol, și fragila alianță româno-săsească s-a 
prăbușit sub lansarea unor acuze şi atacuri reciproce, care au avut drept 
mobil modalitatea și felul în care se va produce reaşezarea politică a 
răvășitului principat. Or, tocmai față de acest subiect, cele două tabere 
aveau păreri unilateral opuse. Pe de o parte, elita săsească încerca o 
revenire la situaţia antepașoptistă şi crearea unui domeiu de coroană 
autonom, care să ofere cadrele propice şi garanţia pentru dezvoltarea 
viitoare a „săsimii”, protejate politic de posibilele pericole venite mai 
ales dinspre populaţia românească, într-o continuă creştere demogra- 
fică, iar pe de cealaltă parte, personalităţile românești au sperat într-o 
reconstrucţie care să respecte „egala îndreptățire” politică, naţională, 
socială şi bisericească a populaţiei majoritare a principatului cu celelalte 
naţiuni“. Divergenţa era reprezentată, aşadar, de statutul diferențiat al 
celor două popoare în arealul geografic al Pământului Crăiesc. Viena 
însă a încercat să mențină un echilibru care să evite redinamitarea 


% Silviu Dragomir, Studii și documente privitoare la Revoluţia românilor din Transil- 
vania în anii 1848-49, vol. I, Tipografia Cartea Românească din Cluj, Sibiu, 1944, 
pp. XXXIII-XXXIX. 

% Amănunte despre politica sașilor în perioada paşoptistă şi neoabsolutistă la Loránd 
Mâdly, De la privilegiu la uniformizare. Sașii transilvăneni şi autorităţile austriece 
în deceniul neoabsolutist (1849-1860), Presa Universitară Clujeană, Cluj-Napoca, 
2008, pp. 15-200. 

forţelor centrifuge social-naţionale atât de violent manifestate în cursul 
războiului civil, astfel că a implementat o politică de uniformizare ale 
cărei efecte s-au resimțit prin divizarea principatului în zece jurisdicții 
administrative, subîmpărţite în alte şaptezeci și nouă de districte și șase 
departamente urbane, care nu respectau vechile tradiţii ardelene, având 
menirea de-a marca ruperea cu trecutul. În acţiunea petiţionară către 
Curtea imperială, saşii au recurs pentru a-şi atinge scopurile şi pentru 
a sensibiliza guvernul austriac față de justeţea acțiunii lor, pe lângă 
scoaterea în evidență a caracterului lor germanic, a serviciilor aduse 
pentru tron conform devizei medievale „spre apărarea coroanei”, şi a 
loialității lor nezdruncinate, și la un alt argument care lovea direct în 
foştii lor colaboratori, anume pericolul „Dacoromanismului””. Sașii 
au încercat să crediteze această idee ca fiind una subversivă şi peri- 
culoasă la adresa monarhiei, cu toate că acest concept politic a fost 
înaintat în mod oficial şi direct cancelariei imperiale de către deputăţia 
românească la Viena, în 25 februarie 1849, şi nu era un plan nou, el 
fiind vehiculat cu un an înainte chiar în rândurile sașilor, dar nu era 
complet străin nici de membrii guvernului imperial vienez, care luaseră 
în discuţie această idee în iunie 1848. 

Discutând chestiunea memoriilor româneşti la Viena, Ilarion Puşcariu 
nota „că saşii fură cei dintâi, cari pe calea jurnalisticei se încercară a 
slăbi și a perhoresca cererile Românilor susținând că consolidându-se 
în Austria o Românie nouă se oblesc şi cărările între ea şi țările române 
de sub Turci și astfel se va ridica un imperiu puternic daco-român dela 
Nistru până la Dunărea de jos și dela Tisa până la Prut şi Marea Neagră”®’. 

În strânsă legătură cu pericolul reprezentat de planul unificării po- 
litice a românilor din statele Austriei, a fost percepută de către elitele 
săseşti şi cea de-a doua idee majoră a proiectului: unificarea bisericească 
prin întemeierea unei mitropolii ortodoxe care să-i cuprindă în jurisdicția 


” Detalii la: Aurelia Florescu, Dacoromânia. Idealul Naţional al tuturor românilor 
în Revoluţia de la 1848, cu o prefaţă de Virgil Joița, Editura Oltenia, Craiova, 1992. 
6 Ilarion Puşcariu, Metropolia românilor, p. 58. 

ei pe toţi ortodocşii români din Banat, Bucovina, Ungaria şi Transilva- 
nia, al cărei centru şi reşedinţă să fie „în inima Pământului Crăiesc”*. 
Înspăimântaţi de ideea naşterii acestui centru eclezistic românesc în 
Sibiu, prin ridicarea episcopului Şaguna, aflat pe un ascendent de popu- 
laritate crescândă, la demnitatea de mitropolit, o parte a elitei săsești 
s-a raliat poziției sârbești faţă de mitropolia română, punând sub semnul 
întrebării, prin recursul la argumentele de natură istorică, veridicitatea 
restaurării acestui scaun mitropolitan, precum susţinea proiectul pro- 
movat cu insistență de Andrei Şaguna, secondat mai ales de elita laică 
românească din Banat şi din Bucovina. Arena de „luptă” unde s-a des- 
făşurat întreaga polemică a fost găzduită de presa pestană și vieneză, 
unde în cursul anilor 1849-1852 au fost publicate mai multe articole 
care dezbăteau acest subiect, declarându-se fie împotriva, fie în favoarea 
cauzei românești. 

Corespondenţa lui August Treboniu Laurian cu diferiți corifei ai 
mișcării naţionale românești dezvăluie conflictul de interese dintre ro- 
mâni și saşi, alături de chestiunile social-politice şi naţionale figurând 
şi problema bisericească. În acest sens el îl atenţiona pe George Barițiu, 
în ianuarie 1850, că „saşii lucră tare aici (Viena n.n.) în contra lui Şaguna”, 
pe care „ar vrea să-l depărteze din Transilvania”, fapt pentru care era 
convins că toţi românii trebuie să înlăture din sânul naţiunii orice intrigă 
împotriva lui”. Trei luni mai târziu, același Laurian sublinia, într-o 
altă epistolă, că una din intențiile principale ale membriilor deputăției 
săsești, ce acționează prin gazete în „contra românilor”, are drept ţel 


% Jakob Rannicher către Georg Daniel Teutsch, Wien, 16. Mai 1850, în Jakob Rannicher 
im Zeichen seiner Zeit. Briefe und Reden (1846-1874) 1. Teil, Herausgegeben von 
Monica Vlaicu. Mit einer Einleitung von Thomas Nägler, Honterus Verlag, Sibiu- 
Hermannstadt, 2008, pp. 202-203. 

7 August Treboniu Laurian către George Barițiu, Viena, 25 ianuarie 1850, în Simion 
Retegan (coord.), Mișcarea Naţională a românilor din Transilvania între 1849-1919. 
Documente vol. I (8 august 1849 — 31 decembrie 1851), Centrul de Studii Transilvane, 
Fundaţia Culturală Română, Cluj-Napoca, 1996, p. 273. 

tăgăduirea „dreptului de mitropolie” şi evidențierea pericolului repre- 
zentat de un viitor „metropolit român”! 

Şaguna însuşi avea să sesizeze că cererea sa de restaurare a mi- 
tropoliei, care avea drept scop „încetarea abnormității bisericesci, în 
care ne-a adus pe noi vitregia timpurilor”, a fost compromisă de cei 
ce „se nevoiesc a-i da şi colore politică”. Replica românească a fost 
publicată anonim în forma unei broșuri, apărute spre sfârşitul anului 
1850 la Viena. Intitulată sugestiv „Drepturile naţiunii române împotriva 
atacurilor saşilor”, aceasta dezbătea și problema instituției mitropolitane, 
răspunzând „sofismelor”, „invectivelor şi îndoielilor” exprimate „de un 
preacinstit domn sas” faţă de ideile șaguniene, prin contraargumente 
citate din vechi documente şi hrisoave bisericeşti, pe care le reproduce 
în traducere germană și originalul românesc”. Concluzia pledoariei 
exprimă ca justificată și îndreptățită, din punctul de vedere al dreptului 
istoric şi al spiritului timpului, restaurarea „mitropoliei române” atât 
pentru ortodocşi, cât şi pentru uniţi, a căror reunificare ar fi de dorit. 
Această pledoarie finală, încoronată prin sintagma „mitropolie română 
independentă”, apoi minimalizarea diferenţelor dogmatice dintre or- 
todocşi şi uniți şi susţinerea nevoii refacerii unităţii în scopul slujirii 
cauzei naționale trădează faptul că autorul provenea din rândurile 
laicatului ardelean care participase la formularea petiţiei naţionale 
de la Blaj, al cărei punct secund pretindea „ca Biserica română fără 
distincțiune de confesiune să fie şi să rămână liberă, independentă de 
oricare altă Biserică”. Episcopul Andrei Șaguna nu a rămas însă indi- 
ferent în faţa acestor acţiuni care contestau justeţea doleanţelor sale 


ecleziastice, atât prin memoriul trimis guvernului imperial austriac în 


HI August Treboniu Laurian către Simion Bărnuţiu, Viena, 11 mai 1850, în Ibidem, 
pp. 381-382. 

> Șaguna către Gozsdu, Viena 11 martie 1862, în Ilarion Pușcariu, Metropolia românilor, 
p. 59, nota 2. 

75 Die Rechte der romanischen Nation gegen die Angriffe der Sachsen, vertheidigt von 
einem Romanen, Gedruckt bei I.P. Sollingers Witwe, Wien, 1850, pp. 11-17. 

iulie 1850”, cât mai ales prin cele trei broşuri publicate la Viena şi la 
Sibiu în română și în germană, în cursul anilor 1849-1851, motivând cu 
argumente clare cererile sale. Unul din cei mai apropiaţi colaboratori 
şi amici ai săi, loan cavaler de Pușcariu, participant la Marea Adunare 
Naţională de la Blaj și apoi la toate momentele politice importante din 
cursul celei de a doua jumătăţi a secolului XIX, dezvăluie în memo- 
riile sale modul în care anturajul șagunian a perceput atitudinea sașilor 
faţă de români în perioada postrevoluţionară, caracterizându-o „perfidă” 
şi „denigratoare””. 

Deceniul neoabsolutist şi perioada liberală (1850-1867) este mar- 
cat în relațiile româno-săseșşti de personalitatea episcopului Andrei 
Șaguna. În urma unei sondări adânci a evenimentelor, se poate însă 
observa că persoana sa a fost percepută diferit, suferind o raportare 
duplicitară din partea saşilor. Pe de o parte, a fost privită prin prisma 
funcţiei episcopale pe care o deţinea în fruntea ortodocșilor ardeleni, 
nebucurându-se în acest sens de o stimă deosebită și un tratament echi- 
tabil din partea autorităţilor centrale și locale săseşti, iar pe de altă parte, 
cărturarul cu formaţie academică, Andrei baron de Şaguna, a fost per- 
ceput ca un intelectual de vază al cetății de către mediul cultural sibian, 
în cercurile căruia s-a bucurat de un respect sincer. 

Andrei Şaguna s-a străduit să cultive relaţii amicale cu elita săsească 
din Sibiu ceea ce se observă din legăturile sale de curtoazie întreţi- 
nute cu profesorii Academiei de Drept din Sibiu, cu alţi cărturari saşi, 
dar şi cu conducerea Bisericii Evanghelice săsești, o relaţie de prietenie 
adevărată având cu juristul şi omul politic Jakob Rannicher'“. Cu toate 
acestea, ierarhul român s-a lovit de înverşunarea primăriei Sibiului în 
a acorda românilor șansa de a primi gratuit din partea municipalității 


74 Andrei Șaguna către guvernul austriac, Sibiu, 22 iulie 1850, în Simion Retegan 
(coord), Mișcarea națională a românilor din Transilvania între 1849-1850, I, pp. 
411-417. 

75 loan Cavaler de Pușcariu, Notiţe despre întâmplările contemporane, Tiparul Tipo- 
grafiei Arhidiecezane, Sibiu, 1913, pp. 31-32. 

76 Amănunte la Mircea-Gheorghe Abrudan, Ortodoxie și Luteranism în Transilvania, 
pp. 305-435. 

şi chiar de a cumpăra noi proprietăţi şi imobile. În ciuda ascendentului 
său politic, a prestigiului dobândit în perioada pașoptistă, a recunoașterii 
oficiale din partea împăratului Franz Joseph și a guvernului vienez, 
prin decorarea și înnobilarea sa, momente care au avut un ecou puternic 
în opinia publică săsească, atitudinea sașilor nu a devenit mai binevoi- 
toare față de biserica la cârma căreia se afla. Mentalul colectiv românesc 
nu a înregistrat însă decât prima schimbare de raportare a sașilor, cea 
față de baronul Andrei Șaguna, nu şi cea față de „episcopul românilor 
neuniți în Ardeal”. Protopopul Agnitei, Ioachim Munteanu, care se 
aflase în perioada studiilor teologice în preajma mitropolitului, menționa 
triumfător la omagierea a jumătate de secol de la moartea mentorului 
său: „La venirea sa în Ardeal saşii din Sibiu dedaţi cu antecesorul 
său Vasile Moga, la început îl priveau preste umăr, ca pe un simplu 
«walachischer Bischof» (episcop valah n.n.). S-au convins însă în 
curând că se aflau în rătăcire. Distincţiunea cu care a fost întâmpinat de 
tânărul împărat Francisc Iosif în vara anului 1852, când a venit întâiaș 
dată la Sibiu, i-a scos din buimăceală și le-a însuflat respect”. 
Respectul dobândit de Şaguna nu s-a transmis implicit şi instituţiei 
pe care o conducea, ceea ce se desprinde din încercările autorităţilor 
locale sibiene de a zădărnici toate planurile de extindere edilitară ale 
ierarhului, dar mai ales din opoziţia față de iniţiativa șaguniană de 
construire a unei catedrale ortodoxe în Sibiu. Iniţiat în 1851, proiectul 
catedralei a fost reluat în 1852, 1856, 1857 şi 1858, însă construcţia ei 
s-a realizat abia în primul deceniu al secolului XX. Amânarea aceasta 
s-a datorat opoziţiei saşilor sibieni care nu numai că nu i-au acordat 
lui Șaguna ajutoare financiare din fondurile primăriei, ci au respins 
categoric cererile sale adresate consiliului municipal al Sibiului de acor- 
dare a terenului viran numit Zoldiș, astăzi parcul Astra, pentru zidirea 
catedralei. Oferindu-i-se un teren în suburbii, Șaguna a refuzat, insistând 
asupra necesităţii ridicării catedralei ortodoxe între vechile ziduri ale 


7 Ioachim Munteanu, „Amintiri din vieața Mitropolitului Şaguna”, în Revista 
Teologică, anul XII, nr. 6-7, Sibiu, 1923, p. 249. 

oraşului, tocmai pentru a transpune în arhitectura urbană sibiană noul 
statut de egal-îndreptățiți a românilor și a Bisericii Ortodoxe, problema 
catedralei fiind pentru Andrei Şaguna o chestiune de demnitate biseri- 
cească şi românească. Insistenţele și rugăminţile episcopului Andrei 
Şaguna pe lângă autorităţi au fost sortite eşecului, lovindu-se de rigidi- 
tatea sașilor care nu au putut concepe și accepta ca în incinta burgului 
lor să fie ridicată o măreaţă catedrală „greco-orientală românească”. 
Neîmplinirea dorinței lui Şaguna de a construi o Catedrală în Sibiu 
trădează însă o stare de fapt care a caracterizat convieţuirea româno- 
săsească din Transilvania în a doua jumătate a secolului al XIX-lea, 
anume închistarea și dorinţa sașilor de a nu face românilor decât con- 
cesiile minimale impuse de noul spirit al timpului, compromisuri care 
să menţină însă poziţia socială şi economică superioară a celor dintâi, 
față de ceilalți. Pe de altă parte, se observă că încă la două decenii şi 
jumătate de la ridicarea barierelor legale care încătușaseră orice pro- 
gres major al ortodocșilor români din Transilvania, cu toate că aveau 
în frunte o personalitate de prim rang a vieţii politice şi bisericeşti din 
Monarhia austriacă, marea masă a credincioşilor acestei biserici se 
găsea încă în zonele rurale, nereușind să pătrundă în mod semnificativ 
în cele șapte burguri săsești, Sibiul rămânând pentru români în conti- 
nuare unul din cele mai restrictive centre urbane din Transilvania”. 
Un factor permanent de instabilitate în relația clerului ortodox de 
pe Pământul Crăiesc cu oficialitățile săsești din prima jumătate a păs- 
toririi lui Şaguna a fost reprezentat de „tărăgănarea” punerii în aplicare 
a hotărârii Universităţii din 3 aprilie 1848, care prevedea acordarea 
din suprafaţa proprietăţilor comunale a unei „porţiuni canonice pentru 


7% Conform datelor statistice din anul 1869 românii constituiau în aria celor 9 scaune 
şi 2 districte săseşti 49,9%, sașii 41,4% şi maghiarii 7,9% din populaţie. Însă în 
principalele oraşe românii aveau o majoritate absolută doar în Sebeş (61,6%), iar una 
relativă în Orăştie (44,7%), în celelalte fiind minoritari: Braşov (34,6%), Mediaş 
(33,1%), Sighişoara (27,9%), Bistriţa (21,6%) şi în Sibiu, care avea o populaţie de 
18.998 locuitori, românii numărau doar 21,2%, 2898 ortodocşi şi 1086 uniţi. 
Amănunte la Simion Retegan, Reconstrucția politică a Transilvaniei în anii 1861— 
1863, Presa Universitară Clujeană, Cluj-Napoca, 2004, pp. 131-136. 

fiecare biserică materă greco-orientală”, în lipsa unei asemenea suprafeţe 
urmând a se stabili „pentru îmbunătățirea subsistenţei parohului o leafă 
corespunzătoare din competinta casă alodială”. În ciuda tuturor apelu- 
rilor episcopului de a se pune în aplicare această dispoziţie, autorităţile 
guvernamentale și transilvănene nu au putut fi sensibilizate să adopte 
o prevedere legislativă pașoptistă. 

Imediat după dezgeţul politic din anii 1859-1860, Şaguna a re- 
lansat ofensiva petiționară pe acest subiect, prima acţiune fiind repre- 
zentată de adresa înaintată Magistratului Sibiului, în 11 august 1860, 
prin care Consistoriul ortodox cerea autorității locale săseşti acordarea 
unei „porțiuni canonice” pentru cele două parohii ortodoxe românești 
din Sibiu. Răspunsul pozitiv al magistratului a venit abia în 22 martie 
1861, conducerea comunei menţionând că este „deschisă” spre discu- 
tarea cererii, invitând astfel parohiile să facă o propunere în acest sens. 
Chestiunea a fost dezbătută în şedinţa consistorială din 1 iunie 1861, 
fiind formulată o nouă adresă către magistrat. Din ciorna rezultată în 
urma acestei întrevederi reiese viziunea pe care conducerea episcopiei 
o avea despre modul în care se putea rezolva întregul proces pe cale 
amiabilă şi satisfăcătoare pentru comunităţile şi clerul ortodox. Un 
impuls decisiv spre rezolvarea generală a acestei probleme a venit 
prin decretul imperial nr. 3375, din 31 octombrie 1861, care sancţiona 
hotărârea Universităţii săseşti din 1848 şi solicita punerea în aplicare 
a acesteia. Importanţa chestiunii dotării clerului reiese şi din promptitu- 
dinea de care consistoriul ortodox a dat dovadă expediind Universităţii 
un memoriu prin care solicita aplicarea hotărârii din 3 aprilie 1848 şi 
prezenta viziunea sa despre modul în care această decizie poate fi 
pusă în practică, astfel încât să satisfacă doleanţele clerului ortodox. 
Nerezolvarea imediată a problemei în sesiunile Universităţii a preci- 
pitat spiritele nerăbdătoare ale ortodocșilor, care au expediat pe adresa 
forului național săsesc alte două petiții, semnate de consistoriu, în 29 
martie 1862, și de deputatul loan Tincu, în 16 aprilie 1862, prin care 
cereau urgentarea implementării „sancţiunii maiestatice”. Totodată, 
prin publicarea celor două petiţii în „Telegraful Român”, Șaguna a 

dorit nu numai să-şi informeze clerul și credincioşii despre situaţia 
sensibilei chestiuni financiare, dar a ţintit mai ales punerea membrilor 
Universităţii sub presiunea opiniei publice şi așa destul de precipitate 
din cauza transformărilor politice aflate în desfăşurare”. Tactica abor- 
dată a avut succes, deoarece la scurt timp, pe 22 mai, Universitatea a 
răspuns acestor cereri, trimițând o circulară către „toate dregătoriile 
cercuale din pământul săsesc”? prin care ordona, în virtutea hotărâ- 
rilor ei din 1848 şi a deciziei imperiale din octombrie 1861, acordarea 
de porțiuni canonice tuturor parohilor greco-orientali din jurisdicția 
Pământului Crăiesc, sperând ca în urma acestui pas, „soarta preoțimei 
române greco-orientale să se îmbunătăţească prin simțul ecvității şi 
dreptății” fiecărei comune în parte. Textul circularei nu specifica însă 
nici mărimea suprafeței porțiunii canonice ce trebuia pusă la dispoziția 
parohilor ortodocşi, nici cuantumul sumei anuale pe care aceştia erau 
îndreptățiți să o primească în eventualitatea imposibilității împroprietă- 
ririi parohiei. Episcopul Andrei Şaguna a sesizat acest deficit al actului 
Universității, îndemnând preoțimea din Pământul Crăiesc, prin circulara 
emisă în 24 mai 1862, să supravegheze punerea în aplicare a deciziei, 
încurajându-i să ceară „împlinirea hotărârii des pomenite” printr-o 
„dotare” care să corespundă egalei îndreptățiri confesionale transpuse 
în practică prin acordarea unor porţiuni canonice sau a unor salarii 
anuale similare preoţilor luterani. 

Circumspect, ierarhul le-a cerut preoților să-l informeze prin inter- 
mediul protopopilor despre modul în care se va implementa măsura în 
fiecare parohie în parte, atrăgându-le totodată atenţia să dea dovadă 
de demnitate şi „bunăvoinţă” față de comisiile care vor „rândui treaba 
aceasta”. Comentând aplicarea în teritoriu a hotărârii Universităţii, loan 
Lupaș scria că numărul comunelor care au îndeplinit această cerință a 
fost mic, în cele mai multe părți lucrurile rămânând neschimbate, „încât 
chestiunea ameliorării situației materiale a preoţilor români a rămas şi 


12 Telegraful Român, anul X, Nr. 32, Sibiu, 22 aprilie 1862, p. 123; Idem, anul X, 
Nr. 38, Sibiu, 13 mai 1862, p. 150. 
5 Idem, anul X, Nr. 40, Sibiu, 20 mai 1862, p. 155. 

mai târziu, încă multă vreme, una dintre problemele însemnate, a cărei 
soluţie era cam anevoie de dat”*!. Atât formularea, cât și nota de subsol 
pe care-și argumenta ideea trădează însă faptul că Lupaş a confundat 
chestiunea împroprietăririi sau remunerării preoţimii ortodoxe de pe 
Pământul Crăiesc cu problema generală a dotaţiei clerului ortodox din 
întreaga Eparhie a Ardealului, subiect aflat ulterior în atenţia Sinoadelor 
arhidiecezane și a Congreselor naţionale bisericeşti până la izbucnirea 
Primului Război Mondial. Punctual însă, se pare că întreaga procedură, 
cu toate că a suferit amânări sau analize mai îndelungate în teritoriu”, 
a fost, în cele din urmă, implementată în mod acceptabil pentru preo- 
țimea ortodoxă, lui Andrei Șaguna nedându-i-se prilejul de-a interveni 
prin proteste sau memorii care să fi lăsat urme vizibile în presa vremii 
sau în istoriografie. Un indiciu în acest sens este oferit de petiția celor 
cinci parohii matere ortodoxe din Braşov, care în martie 1863 i-au 
prezentat magistratului doleanţele lor, referitoare la cuantumul dotației 
pe care se considerau îndreptăţite a o primi. În antetul documentului, 
cei şapte parohi semnatari menționau că dregătoriile comunale sătești 
din districtul Braşov „ar fi dat mai în toate locurile oareşicare porţiune 
canonică parohilor de ritul răsăritean ortodox”, ceea ce-i motiva în plus 
să deschidă negocieri în acest sens cu magistratul'”. Neivirea unor 
plângeri, adresate mitropolitului Şaguna pe acest subiect, în corespon- 
denţa sa cu cele trei protopopiate braşovene arată, de asemenea, că 
problema îşi găsise o rezolvare amiabilă. 

Un moment tensionat al relațiilor şaguniene cu elita politică săsească 
l-a reprezentat schimbul dur de replici al ierarhului cu comesul săsesc 
Franz Salmen, în vara anului 1861. Contextul politic al episodului este 


51 Mitropolitul Andreiu baron de Șaguna. Scriere comemorativă la serbarea centenară 
a nașterii lui, Editura Consistoriului mitropolitan, Sibiiu, 1909, p. 306. 

52 Încă ceva despre portiunea canonica, în Telegraful Român, anul X, Nr. 100, Sibiu, 
16 decembrie 1862, p. 395. 

5 Parohii ortodocși din Braşov către magistratul orașului, Braşov, 14/26 martie 1863, 
în Dumitru Suciu (coord), Mișcarea națională a românilor din Transilvania între 
1849-1918, VI (25 septembrie 1862-13 iulie 1863), Editura Academiei Române, 
Bucureşti, 2011, pp. 266-267. 

reprezentat de debutul epocii liberale, survenită după emiterea de către 
împărat a două documente fundamentale — diploma din octombrie 1860 
şi patenta din februarie 1861 — care schiţau cadrul politic şi legislativ 
al desfăşurării vieţii constituționale din întreaga Monarhie austriacă. 
Una din cele mai importante prevederi ale celor două acte ale suvera- 
nului stipula restabilirea autonomiei țărilor şi provinciilor istorice ale 
Imperiului, ceea ce a însemnat, în cazul Transilvaniei, recunoaşterea 
autonomiei Marelui Principat și reorganizarea sa administrativă. În 
acest nou context, eforturile liderilor români s-au concentrat, în spe- 
cial, asupra necesităţii respectării egalității naționale şi confesionale 
între etniile şi confesiunile ardelene, care să le garanteze românilor 
egala-ndreptățire politică şi religioasă şi, implicit, participarea activă 
şi proporțională la reconstrucția politică a Transilvaniei. 

Unul din cele mai sensibile puncte ale programului politic liberal 
a generat însă dezbateri aprinse, proteste şi agitații politice între români, 
sași și maghiari, care au înţeles în mod diferit restaurarea autonomiei 
Principatului și noul puls spre o viață constituţională modernă. Dacă 
maghiarii au promovat restaurarea legislației dietei clujene de la 1848, 
care prevedea uniunea cu Ungaria, iar saşii doreau restabilirea auto- 
nomiei „Sachsenlandului”, românii, în schimb, deşi au cochetat cu 
crearea unui „teritoriu naţional”, după modelul celui săsesc, au cerut cu 
vehemență instituirea unei noi administrații care să reflecte proporţio- 
nalitatea demografică a populaţiei Transilvaniei. Presa vremii reflectă 
într-o mare măsură starea de spirit agitată din principat, „Telegraful 
Român” remarcând, în diferite ediţii din august 1861, că reorganizarea 
politico-administrativă a țării a produs un ecou puternic în rândul 
opiniei publice transilvane, care este definită de un aer de nesiguranţă, 
concurenţa naţiunilor şi polemica elitelor“. La nivel local, organizarea 
şi rezistența românească era constituită în jurul nucleului format de 
preoţii ortodocşi şi uniţi, alături de o serie de intelectuali laici. 


se Telegraful Român, anul IX, Nr. 32, Sibiu, 10 august 1861, p. 123; şi Idem, anul IX, 
Nr. 34, Sibiu, 24 august 1861, p. 132. 

Speriate de amploarea pe care mişcarea românească de protest ar 
fi putut-o lua și instigate de rapoartele oficialităților maghiare, care-i 
acuzau pe preoţii români „de încurajare la nesupunere civilă” a cre- 
dincioșilor lor, autoritățile guberniale au emis o dispoziţie aulică, prin 
care se interzicea clericilor orice fel de amestec în problemele politice”. 
Adresa a fost urmată de două scrisori către episcopul Şaguna, sem- 
nate de guvernatorul Imre Mik6 și de comitele sașilor Franz Salmen. 
Ambele epistole acuzau clerul ortodox și „intelighenţia română” de 
„agitaţie împotriva ordinii publice şi nesupunere faţă de autorități” și- 
i cereau ierarhului să restricţioneze pe viitor amestecul acestora în 
„treburile politice”. În spiritu-i caracteristic, episcopul Andrei Şaguna 
a răspuns cu promptitudine acestor acuzaţii, pe care le-a declarat ne- 
fondate şi imposibil de pus în practică, deoarece, îi scria contelui Mik6, 
„n-am nici puterea, nici căderea să interzic preoțimii mele drepturile 
constituționale ale întrunirii și petiționării, deoarece aş fi eu însumi 
anticonstituţional, cu atât mai mult cu cât nu se poate exclude din viața 
publică, ca în anii absolutismului, o întreagă categorie socială pentru 
eventualele abateri ale unor persoane izolate, care singure trebuie să 
răspundă în faţa legii”. În final, episcopul îi atrăgea atenţia guver- 
natorului că singura cale pentru curmarea rezistenţei față de noile 
autorităţi locale este cea a respectului drepturilor legitime ale tuturor 
locuitorilor“. În ceea ce priveşte răspunsul către comitele Salmen, 
episcopul folosea un ton mai dur şi deosebit de tranșant, întrebându- 
se retoric dacă poate cineva să-i acuze pe preoții români de instigări 
împotriva ordinii publice, când tocmai loialității dinastice a acestora 
se datorează menţinearea liniştii ţării, în împrejurările politice atât de 
grave. Îi atrăgea atenţia, în continuare, comitelui că „ne aflăm astăzi 
într-un stat constituțional unde însăși constituțiunea cheamă pre toți 
fii patriei, prin urmare şi pe preoțime, fără deosebire de confesiune, la 
acţiune şi viață constituţională!”, ceea ce însemna că şi preoțimea ortodoxă 


55 Simion Retegan, Reconstrucția politică a Transilvaniei, p. 129. 
5 Andrei Șaguna către Imre Mikó, Sibiu, 26 mai 1861, în Simion Retegan, Reconstrucția 
politică a Transilvaniei, pp. 149-150. 

deţine acest drept, la fel ca şi clerul celorlalte confesiuni. Trecând la 
acuzele explicite, Şaguna arăta că vina, de fapt, a tuturor tulburărilor o 
poartă „numai acele organe ale guvernului, care sunt membrii națiunilor 
privilegiate din timpii nainte de 48, care fiind educați şi îmbătrâniţi în 
şcoala postmarţială”, nu vor să se adapteze noilor prevederi constitu- 
tionale ale spiritului diplomelor imperiale. Șaguna își încheia expozeul 
rugându-l pe comite să nu arunce acuzaţii generale, ci să binevoiască 
„a-mi împărtăşi date speciale” referitoare la identitatea, locul, timpul 
şi culpa celor vizați, pentru a putea întreprinde măsurile care se impun, 
atenționându-l ca până în momentul respectiv să pună capăt tuturor 
calomniilor la adresa clerului și națiunii române, „al cărui fiu şi membru 
sunt şi eu” pentru că altminteri, „cu toată energia mă voi vedea constrâns 
a combate și a nimici orice arătări nedrepte”*”. Salmen i-a trimis lui 
Şaguna un răspuns conciliator, în forma unei epistole „neoficiale”, 
disculpându-se că informaţiile primite de la Magistratul Sibiului au 
fost dobândite pe cale orală, astfel că rugămintea sa a avut menirea de-a 
încerca liniștirea apelor şi potolirea spiritelor înainte de a se produce 
tulburări neprevăzute, fapt pentru care nici nu era capabil să-i ofere 
ierarhului datele exacte cerute. Comesul încheia asigurându-l pe epis- 
cop de „înalta sa stimă” și îi prezenta poziţia sa conciliantă, publicată 
în forma unui comunicat în gazeta săsească sibiană din 14 septembrie“. 
În replica șaguniană, episcopul s-a menţinut pe aceeaşi poziţie ofesivă, 
atrăgându-i atenţia comesului încă din prima frază că răspunsul „nu 
m-au mulțumit nici în privinţa formei, nici a cuprinsului lui”, simţin- 
du-şi vătămată şi diminuată autoritatea bisericească față de cea repre- 
zentată de comite prin primirea acestei scrisori private și nu oficiale din 
partea sa, fapt pentru care îi reamintește doleanța anterioară”. Vigilent, 


57 Andrei Şaguna către Franz Salmen, Sibiu, 15 august 1861, în Telegraful Român, 
anul IX, Sibiu, Nr. 35, 31 august 1861, pp. 135-136. 

5 Franz Salmen către Andrei Șaguna, Sibiu, 11 septembrie 1861, în Telegraful Român, 
anul IX, Nr. 36, Sibiu, 7 septembrie 1861, pp. 139-140. 

5 Andrei Șaguna către Franz Salmen, Sibiu, 13 septembrie 1861, în Telegraful Român, 
anul IX, Nr. 37, Sibiu, 14 septembrie 1861, p. 144. 

„Telegraful Român” semnala în cursul mai multor ediţii din toamna 
aceluiași an o serie de atacuri însoţite de „calomnii şi neadevăruri” la 
adresa românilor din „Sachsenland”, îndemnându-și cititorii să prive- 
gheze şi să lucreze pentru reprezentarea celor două naţiuni în con- 
formitate cu statisticile demografice şi pe bazele noii legislații”. 

Polemica celor doi lideri reliefează nu numai atmosfera tensionată 
din Pământul Crăiesc, ci mai ales curajul şi îndrăzneala episcopului 
Şaguna de a-şi apăra preoțimea şi națiunea în faţa calomniilor săsești, 
prin ridicarea la ordinea zilei a unor chestiuni principiale legate în 
mod direct de spiritul noii legislații constituționale. Prin publicarea 
corespondenței în presa vremii, românești şi săsești, se poate constata 
că în spatele celor doi lideri se găseau două corpuri naţionale infor- 
mate şi conștiente de transformările politice prin care trecea monarhia, 
fiecare încercând fie să apere, fie să cucerească cât mai mult teren în 
fața celeilalte. Privit în lumina evoluţiilor ulterioare, episodul trădează 
o altă stare de fapt existentă la nivelul elitelor româneşti şi săsești pe 
întreaga durată dintre pașoptism şi Primul Război Mondial, eviden- 
țiată în mod expres de cuprinsul unui memoriu, adresat Universității 
Săsești în 26 februarie 1863 de cei patru membri români ai forului, 
care preciza cu claritate că românii nu au deloc încredere în națiunea 
săsească, stare neînregistrată doar atunci pe moment, ci „de când se 
află aceste două popoare eterogene conlocuitoare pe Fundul Regesc”. 
Documentul inventaria în mod sistematic toate abuzurile, calomniile 
şi nedreptățile suferite de națiunea română din partea instituțiilor săsești 
de pe Pământul regesc din perioada pre- şi postpaşoptistă până în pri- 
măvara anului 1863, dovedindu-se a fi o bună radiografie a modului 
în care elitele celor două entități național-politice se raportau una la 
cealaltă”. 


AT elegraful Român, anul IX, Nr. 46, Sibiu, 16 noiembrie, pp. 179-180; Idem, anul IX, 
Nr. 51, Sibiu, 21 decembrie 1861, p. 201. 

°l Textul petiţiei a fost făcut public în epocă prin tipărirea lui în Telegraful Român, 
anul XI, Nr. 27, Sibiu, 4 aprilie 1863, p. 106; şi Idem, anul XI, Nr. 29, 10 aprilie 
1863, pp. 115-116. 

Boicotarea noului sistem constituţional de către aristocrația ma- 
ghiară, politica echilibrului național a guvernului vienez și necesitatea 
convocării dietei au dus la depăşirea antagonismelor și a fricțiunilor 
româno-săseşti, cele două naţiuni regăsindu-se mai ales în ideea auto- 
nomiei Marelui Principat, ceea ce i-a determinat pe liderii acestora să-și 
acorde o serie de concesii reciproce şi să stabilească un dialog politic. 
Primele semne ale noii direcţii politice au fost reprezentate de hotă- 
rârile Universității de a recunoaşte egalitatea populaţiei românești cu 
națiunea săsească de pe Pământul Crăiesc, în 29 martie 1862, şi ordinul 
înzestrării economice a clerului ortodox, emis în 22 mai acelaşi an. 
Acești paşi au fost salutați de partea românească, care a acceptat în cele 
două scaune unde reprezenta o majoritate absolută, Sebeş şi Miercurea, 
să trimită o reprezentare paritară în forul colectiv sibian”. Chiar dacă 
în cursul lunii iunie 1863 spiritele par a se fi precipitat din nou datorită 
modului în care s-a desfăşurat alegerea comesului Konrad Schmidt, 
românii sibieni” şi braşoveni” protestând în adunările orăşeneşti şi 
districtuale pentru că nu li s-a permis o cooperare echitabilă în procesul 
electiv, relaţiile româno-săseşti nu vor suferi o degradare iremediabilă, 
ci vor cunoaște o relansare în cadrul lucrărilor Dietei de la Sibiu, 
deschisă oficial în 3/15 iulie 1863 în sala mare de la hotelul Împăratul 
Romanilor. Desfăşurarea, programul dezbaterilor şi legislaţia acestei 
diete sunt îndeobşte cunoscute”. Trebuie, totuși, menţionat că un rol 
esenţial în medierea raporturilor româno-săseşti l-a jucat episcopul 
Andrei Șaguna. Încă din luna mai 1863, acesta îi mărturisea consilie- 
rului aulic Dimitrie Moldovan despre întâlnirile şi discuţiile avute cu 
diverşi fruntaşi ai saşilor sibieni referitor la viitoarea dietă, încheind 


2 Detalii la Simion Retegan, Reconstrucția politică a Transilvaniei, pp. 179-207. 

% Protestul românilor din Răşinari, Poplaca, Mociu, Bungard și Gurarâului către 
Adunarea scăunală, Sibiu, 12 iunie 1863, în Dumitru Suciu (coord), Mișcarea 
națională a românilor din Transilvania între 1849-1918, VI, pp. 441—448. 

” Protestul românilor braşoveni către adunarea cetății Braşovului, Braşov, 13 iunie 
1863, în Ibidem, p. 449. 

” Simion Retegan, Dieta Românească a Transilvaniei (1863-1864), Editura Dacia, 
Cluj-Napoca, 1979. 

cu preţioasa mărturisire că „mă voi sili ca toate să meargă în ordine 
bună”, chiar dacă nu era sigur de rezultatul scontat”. 

Episcopul Şaguna a participat cu mare autoritate la prima sesiunea 
a dietei, promovând cu fermitate principiul cerut de spiritul secolului: 
egalitatea. În şedinţa a VII-a, el afirma în acest sens că „problema noastră 
e a revifica constituțiunea cea veche, a reînnoi și repara edificiul consti- 
tuţional al patriei noastre [...] ca toate popoarele să încapă într-ânsul”””. 
Alte intervenții semnificative ale ierarhului au vizat chestiunea limbii, 
„factorul principal al unei legislaţiuni constituţionale”, recomandând ca 
studierea celor trei limbi ale patriei — româna, maghiara şi germana — 
să fie obligatorie pentru toţi „amploianţii””5. În luna septembrie, dieta 
a votat cele două proiecte arzătoare pentru români, egala îndreptăţire a 
naţiunii române şi a celor două confesiuni ale ei cu celelalte trei naţiuni 
şi patru religii recepte, astfel că Şaguna şi-a văzut planul încununat 
cu succes, ceea ce l-a determinat să nu mai participe la ședințele din a 
doua sesiune dietală, invocând motive de sănătate, nevoia de odihnă şi 
tratament medical. Opinia publică românească şi săsească, oglindită 
în presa vremii şi în memorialistica participanţilor la sesiunile acestei 
diete, au sesizat nu numai importanţa lucrărilor ei, ci şi personalităţile 
de frunte ale celor două comunităţi care au dominat şedinţele dietei. 
Din partea sașilor, e relevantă mărturia notată de Friedrich Teutsch, cel 
ce consemna în biografia tatălui său, redactată în mare parte pe baza 
jurnalului şi a corespondenței acestuia, că cei mai importanţi bărbați 
ai saşilor au fost Konrad Schmidt, Joseph Andreas Zimmermann, Jakob 
Rannicher şi Georg Daniel Teutsch, iar ai românilor, fără-ndoială, „atot- 
puternicul principe bisericesc, episcopul, mai târziu arhiepiscopul Șaguna, 
la al cărui semn reacţionau în sala dietei majoritatea deputaților români, 
pe care era de-ajuns să-i aţintească cu privirea sau să-i mustre verbal 


% Andrei Șaguna către Dimitrie Moldovan, Sibiu, 4/16 mai 1863, în Dumitru Suciu 
(coord), Mișcarea naţională a românilor din Transilvania între 1849-1918, VI, p. 387. 

97 Teodor Păcăţian, Cartea de Aur, Volumul NI, Tipografia lui Iosif Marschall, Sibiu, 
1905, pp. 69-70. 

% Ibidem, pp. 278-281. 

prin scurta afirmaţie «taci» şi respectivul se aşeza””. De altfel, autori- 
tatea nemărginită pe care o deţinea episcopul Andrei Şaguna în rândurile 
românilor în perioada anilor 1863—1864 este certificată mai ales de către 
corespondența oficialităților aulice ale Marelui Principat, cancelarul 
aulic al Transilvaniei, Ferenc Nádasy atrăgându-i atenţia vicecancela- 
rului său, Franz Reichenstein, aflat la Sibiu pentru pregătirea inaugurării 
dietei, să aibă grijă cum se comportă cu Șaguna, pentru că acesta este 
„capul românilor”!%. 

O altă sursă memorialistică, de această dată românească, care 
ilustrează un tablou al vieţii cotidiene sud-transilvănene, în general, şi 
a ierarhului Andrei, în special, facilitând o mai bună percepție a faptelor 
petrecute acum un secol şi jumătate, prin pătrunderea în mentalul 
personal şi colectiv al oamenilor din epocă, o reprezintă autobiografia 
protopopului ortodox Ioachim Munteanu. Notiţele biografice ale sacer- 
dotului român reflectă modul în care mitropolitul Şaguna era perceput 
de către contemporani. Referitor la mediul social sibian, Munteanu 
relatează: „Când parcurgea în preumblare străzile principale, urmat în 
depărtare de doi trei paşi de camerierul său, de asemenea corpolent şi 
în mare ținută, publicul se resfria cu respect înaintea lui, golind tro- 
tuarul. lar când se ivea în piaţa cea mare (prin strade mici sau dosnice 
nu umbla), sentinela de la reşedinţa comandantului da signalul general 
de «Gewehr heraus!» (prezentaţi arma n.n.) și soldățimea de pază se 
punea sub arme. Când îl zărea primarul oraşului, corpolent şi el, sau 
vreun general, alergau la el făcând din mare depărtare cele mai profunde 
şi respectuoase complimente (...). În anii 1867 şi 1868, locuiam ca 
student sextan și septiman în Piaţa cea mare la un colonel, Edler von 
Mosing, familie cu mare vază în cercurile mai înalte, ca instructor. 
Într-o zi îmi arătă un bilet de vizită, format mare, cu care era invitat 


” Friedrich Teutsch, Georg Daniel Teutsch. Geschichte seines Lebens, Druck und 
Verlag von W. Kraft, Hermannstadt, 1909, pp. 206-207. 

1% Ferenc Nádasy către Franz Reichenstein, Wien, 19 Mai 1863, în Österreichisches 
Staatsarchiv, Haus-Hof und Staatsarchiv, Kabinettsarchiv, Kabinettskanzlei, Nachlass 
Reichenstein, Ķarton1b II, fila 73. 

de marele Arhiereu la masă. Printre cuvintele de laudă, cu care-l glo- 
rifică, îmi zise: «Voi, Românii, după moartea lui trebue să-l puneţi pe 
Șaguna între sfinți»!”""!. Din mărturia preotului Munteanu se observă 
atât respectul și recunoaşterea de care se bucura mitropolitul Şaguna 
în rândul contemporanilor, ataşamentul acestora față de personalitatea 
lui, cât mai ales o pietate care începuse să se contureze în jurul persoanei 
răposatului arhiereu în rândul românilor ardeleni. Respectul pe care şi 
l-a câştigat mitroplitul Andrei Şaguna în rândul opiniei publice săsești 
reise mai ales din decizia primăriei Sibiului din 1909, de a reboteza 
„Uliţa Morii” în „Uliţa Şaguna”, decizia fiind deosebit de important 
dacă avem în vedere faptul că până la Marea Unire din 1918, această 
stradă a fost singura din Sibiu care a purtat numele unei personalități 
românești”. 

După adoptarea pactului dualist şi nașterea Monarhiei austro-ungare, 
chiar dacă guvernele de la Budapesta au dus o politică de maghiari- 
zare care lovea în autonomia ambelor biserici, ortodoxă şi luterană, a 
românilor şi saşilor din Transilvania, conducerile celor două naţiuni 
şi a celor două biserici nu au întreprins nicio acţiune politică comună. 
Omul politic sas braşovean Lutz Korodi explica în cartea sa, „Rapsodii 
maghiare”, publicată la Miinchen în 1905, motivul acestei necolabo- 
rări, subliniind că, în ciuda intereselor politice comune şi a dușmanului 
comun — „şovinismul maghiar” —, românii şi sașii nu pot colabora atât 
datorită situaţiei şi a divergenţelor ce mocnesc pe Pământul Crăiesc, 
cât şi datorită intrigilor guvernelor maghiare, care încercaseră în mod 
repetat să-i învrăjbească pe români și pe saşi'%. Volumul lui Korodi 
arată aşadar că disputele din pașoptism şi din epoca lui Şaguna nu își 
găsiseră o rezolvare satisfăcătoare pentru ambele părți, şi în consecință 
divergenţele nu se estompaseră. 


19! Joachim Munteanu, Amintiri din vieața Mitropolitului Șaguna, p. 249. 

192 Detalii la Mircea-Gheorghe Abrudan, Ortodoxie și Luteranism în Transilvania, pp. 
435—442. 

10 Lutz Korodi, Ungarische Rapsodien, politische und minder politische, J.F. Lehmanns 
Verlag, München, 1905, pp. 23-27. 

O altă dimensiune a relaţiilor naţionale și confesionale româno- 
săseşti o reprezintă contactele umane de la nivelul comunităţilor locale. 
Istoriografia'%, cercetările etnografice'%, studiile de statistică şi de 
demografie istorică'% şi monografiile riguros întocmite ale unor loca- 
lităţi din aria geografică a fostului Pământ Crăiesc!"” descoperă că 
mariajele mixte, româno-săseşti, aproape că lipsesc cu desăvârşire în 
întreaga perioadă a secolului al XIX-lea, cele întâlnite fiind sporadice, 
acest trend continuându-se şi în perioada interbelică. Această constatare 
indică limpede faptul că coexistența celor două naţiuni și confesiuni a 
fost una paralelă, fiecare formând vecinătăţi sau societăţi de sine stă- 
tătoare, ai căror reprezentanţi nu au interferat, deşi au convieţuit unii 
lângă alţii, puţinele escapade amoroase care au avut o finalitate matri- 
monială legiuită fiind proscrise și respinse atât de saşi, cât şi de români. 


194 Toader Nicoară, Transilvania la începuturile timpurilor moderne (1680-1800). 
Societate rurală și mentalități colective, Presa Universitară Clujeană, Cluj-Napoca, 
1997, pp. 137-188; Sorin Mitu, Transilvania mea: istorii, mentalități, identități, 
Editura Polirom, Iaşi, 2013, pp.305—318. 

105 Simeon Florea Marian, Nunta la români. Studiu istorico-comparativ etnografic, 
2 vol., ediţie îngrijită, introducere, bibliografie şi glosar de Iordan Datcu, Editura 
Saeculum Vizual, Bucureşti, 2009. 

106 Oskar Meltzl, „Statistik der sächsischen Landbevlkerung in Siebenbürgen”, în Arhiv 
des Vereins für Siebenbiirgische Landeskunde, Neue Folge, Band 20, Hermannstadt, 
1886, pp. 215-510; Bogdan Crăciun, „Comunitatea săsească din Saeş (jud. Mureş) 
în secolul al XIX-lea. Contribuţii de demografie istorică”, în loan Bolovan (coord.), 
Transilvania în epocile modernă şi contemporană. Studii de demografie istorică, 
Presa Universitară Clujeană, Cluj-Napoca, 2002, pp. 70-85; Idem, „Familia săsească 
între ideologie şi demografie”, în Caiete de Antropologie Istorică, II, Cluj-Napoca, 
2003, pp. 69-88; Idem, „Dinamica populației săseşti din Transilvania în a doua 
jumătate a secolului al XIX-lea şi la începutul secolului al XX-lea. Evoluţii demo- 
grafice locale”, în Sorina Paula Bolovan, Ioan Bolovan, Corneliu Pădureanu (coord.), 
Transilvania în secolele XIX-XX. Studii de demografie istorică. Omagiu profesorului 
Liviu Maior, Presa Universitară Clujeană, Cluj-Napoca, 2005, pp. 13-87. 

107 Georg und Renate Weber, Zendersch. Fine siebenbiirgische Gemeinde im Wandel, 
Depl Verlag, München, 1985; Thomas Năgler, Marktor und Bischofssitz Birthălm 
in Siebenbürgen, Verlag der Siebenbiirgisch-Săchsischen Stiftung, München, 2004; 
Martin Bottesch, Ulrich A. Wien, Grosspold ein Dorf in Siebenbiirgen, Veralg Janos 
Stekovics, Dößel, 2011; Mariana Borcoman, Așezări transilvane: Rupea, Academia 
Română/Centrul de Studii Transilvane, Cluj-Napoca, 2010. 

Cu toate acestea, o serie de surse din epocă dau mărturie şi des- 
pre altfel de contacte religioase între preoţii români ortodocși şi saşii 
evanghelici. Este vorba despre apelul unor saşi şi săsoaice la serviciile 
liturgice ale preoţilor ortodocşi, în special la săvârşirea Tainei Sfântului 
Maslu, a unor pomeniri liturgice şi slujbe de exorcizare, nepermise însă 
din punct de vedere canonic. În acest sens, vicarul loan Popovici de la 
Sibiu trimitea, în noiembrie 1800, o adresă pastorală protopopilor din 
Pământul Crăiesc, înştiințându-i să-şi anunţe preoţii din subordine că 
„a face ceva slujbă la oameni bolnavi de altă lege nici decum să nu 
îndrăznească”, consistoriul ortodox de la Sibiu primind din această 
cauză o „jalbă asupra parohului neunit de la Toprila, în scaunul Cincului 
mare”, deoarece acesta săvârşise „oareş-care rugăciune la o fămee bol- 


navă de sas” "°S 


. Din motive similare, episcopul Vasile Moga era nevoit 
să-l certe pe preotul Climente Popovici pentru că săvârşise exorcisme 
asupra unor saşi şi atrăsese astfel mânia clerului luteran care-l recla- 
mase la episcopie. Despre un alt caz, de o amploare mult mai mare, 
însă bine tăinuit, petrecut de această dată tocmai în oraşul Braşov, îi is- 
torisea George Barițiu lui Bogdan Petriceicu Hasdeu, scriind: „În Braşov 
era între anii 1833—1842 paroh în cetate Vasile Greceanu, socrul ne- 
uitatului nostru poet Andrei Mureșianu. Șase ani, cât am locuit cu acel 
venerabil preot în aceeași casă, aveam destule ocaziuni de a vedea 
cum veneau la el saşi şi mai ales săsoaice, chiar din burghezie, ca să-i 
vindece prin rugăciuni, pe ei sau pe vreun membru al familiei, căci 
nici un medic nu le poate ajuta, boala fiind de la diavolul. Aceiaşi saşi 
sau săsoaice da şi liturghii; unii cereau să li se facă şi maslu cu 5 sau 


5 e EET. sy 109 
7 popi; fireşte pe ascuns, ca să nu afle preoții săsești” -. 


108 Valer Simion Cosma, „Preotul, tămăduirea şi cartea în lumea ţărănească din Tran- 
silvania secolului al XIX-lea”, în Idem, Edit Szegedi (ed), Carte — Cunoaștere — 
Identitate. Studii Culturale, Conferinţele de Vară de la Telciu, ediţia a Il-a, Editura 
Eikon, Cluj-Napoca, 2014, pp. 107-108. 

1% Bogdan Petriceicu Hasdeu, Cuvente den bătrâni, tom II. Cărţile poporane ale româ- 
nilor în secolul XVI în legătură cu literatura poporană cea nescrisă studiu de filologie 
comparativă, Editura Didactică şi Pedagogică, Bucureşti, 1984, pp. 142-144. Apud 

În ciuda mustrărilor canonice primite de la ierarhi şi a secreto- 
maniei în care se desfăşurau, cazurile semnalate nu au fost izolate, ci 
dimpotrivă, se pare să fi fost destul de răspândite, din moment ce 
scriitorul lon Agârbiceanu menţiona în nuvela „Păscălierul” un caz 
similar de la mijlocul secolului XIX, care-l avea drept protagonist pe 
preotul ortodox Constandin Pleşa din satul româno-săsesc Curmătura 
din Țara Făgăraşului. Faima de „vindecător” şi „ghicitor” a părintelui 
Pleşa se răspândise în întreaga Transilvanie, depășind barierele etnice 
şi confesionale, Ion Agârbiceanu precizând că la rugăciunile pr. Pleșa 
au apelat mai întâi saşii din Curmătura, apoi „sași de pe la Bistriţa şi 
secui din secuime. Veneau şi domni şi cucoane mari şi, de dincolo, 
unguroaice se apropiară de cartea minunată a popii Constandin şi lă- 
sau mult bănet în palma popii. Drept că se întorceau mângâiate. Popa 
Constandin ajunsese în vremea asta la mare cunoaştere de oameni și la 
mare înțelepciune”! !?. Fenomenului îi pot fi găsite, desigur, mai multe 
explicaţii, una însă e certă: lipsa preoţiei sacramentale la saşii ardeleni, 
concentrarea clerului luteran pe catehizarea și educaţia religioasă a 
credincioşilor a dus ca, în anumite cazuri limită, care nu își putuseră 
afla o rezolvare medicală sau pur rațională, saşii să apeleze la acei preoţi 
ortodocși români recunoscuţi în popor pentru puterea rugăciunilor lor 
şi efectele pozitive ale slujbelor săvârşite. 


Concluzii 


Convieţuirea românilor ortodocși şi a sașilor luterani din Tran- 
silvania în vremea stăpânirii habsburgice a fost marcată de statutul 
juridic diferit al celor două naţiuni şi confesiuni. Cu toate că toți 


Valer Simion Cosma, Preotul, tămăduirea și cartea în lumea țărănească din Tran- 
silvania, p. 108. 

110 Valer Simion Cosma, „Preotul ca «păscălien» în lumea țărănească din Transilvania 
secolului al XIX-lea. Studiu de caz: nuvela «Păscălierul» de Ion Agârbiceanu”, în 
Anuarul Școlii Doctorale „Istorie. Civilizație. Cultură” VI, Editura Accent, Cluj- 
Napoca, 2012, p. 140. 

locuitorii de pe așa-numitul Pământ Crăiesc erau liberi de jure, situaţia 
lor socială, economică, politică şi bisericească a fost diferită, românii 
ortodocși fiind cetăţeni de rang secund până la reformele iosefine din 
anul 1781, când au primit dreptul de cetăţenie și de proprietate şi au 
început să se bucure de libertatea manifestării cultului lor bisericesc, 
asemenea saşilor luterani. Cu toate acestea, va mai trece multă vreme 
până în a doua jumătate a secolului XIX, când diferenţele, generate de 
privilegiile medievale, vor fi în totalitate înlăturate din punct de vedere 
juridic, ceea ce nu a dus însă în mod automat la o echitate socială, 
românii având nevoie de timp pentru a recupera distanţa înregistrată 
între ei şi concetăţenii lor saşi la nivel economic, educațional-cultural 
şi social-politic. 

Statutul Bisericii Ortodoxe a fost unul deosebit de precar până la 
decretul de toleranță iosefin din 1781, când credincioșilor și clericilor 
ei li s-a permis exercițiul liber al cultului și, implicit, construcția de 
locașuri fără controlul şi aprobarea specială a autorităţilor. Spre deo- 
sebire de clerul luteran săsesc, ce beneficia de o serie de privilegii, 
între care veniturile încasate din decima ecleziastică datorată de toți 
locuitorii Pământului Crăiesc, indiferent de confesiune, care a fost cel 
mai avantajos, cel românesc ortodox a avut o situaţie economică, edu- 
cațională și socială mult mai precară, fiind lipsit până în anul 1861 de 
un ajutor economic din partea autorităților și fiind în consecinţă obligat 
să-şi câştige existenţa prin sudoarea feţei, aidoma tuturor credincioşilor 
ortodocși, care au fost îndatoraţi până în 1848 să le plătească zeciuială 
clericilor luterani. Deşi pe Pământul Crăiesc Unirea cu Biserica Romei 
s-a lovit de opoziţia dârză a autorităților săsești, înregistrând rezultate 
slabe pe întreaga perioadă de timp avută în vedere, explicaţia nu rezidă 
în respectul sau aprecierea pe care saşii le-au nutrit față de confesiunea 
ortodoxă a românilor, ci din nevoia pragmatică de a bara emanciparea 
socială și politică a lor pe filieră religioasă, prin accederea la religia 
Casei imperiale habsburgice, pe de o parte, şi din reflexul anticatolic 
de plano al luteranilor sași, pe de altă parte. 

DACIAN BUT-CĂPUŞAN” 


După Marea Schismă de la 1054, al doilea eveniment major în istoria 
bisericească, o schimbare care a însemnat o piatră de hotar în cursul ei, 
însemnând încă un pas important spre dezbinarea Bisericii a fost Reforma 
Protestantă (sec. al XVI-lea). Aceasta, prin ruperea de Roma a unei părți 
masive a populaţiei, a distrus unitatea creştinătăţii vest-europene, aducând 
cu sine și o revoluţie socială. Percepută ca o mişcare complexă, „departe 
de a fi constituit un fenomen de ordin exclusiv religios, Reforma a fost 
rezultat al unei lungi evoluţii, evenimentul dominant al primei jumătăţi 
a secolului al XVI-lea şi cu substanţiale implicaţii, conexiuni, consecinţe 
în multiple planuri ale culturii şi civilizaţiei”. 

Desprinse de creştinismul catolic apusean în secolul al XVI-lea, 
în urma mişcărilor inițiate de Martin Luther (1483-1546) în Germania 
şi Jean Calvin (1509-1564) în Elveția, iau naştere luteranismul și calvi- 
nismul, cele două mari ramuri ale Protestantismului. Bisericile luterană 
şi reformată au rămas întotdeauna distincte, în ciuda tuturor eforturilor 
de a ajunge la consens şi unire. 


* Dacian But-Căpuşan, Institutul de Studii Ecumenice și Inter-religioase, Universitatea 
Babeş-Bolyai, Cluj-Napoca, e-mail: dbutcapusan@yahoo.ro 

Ovidiu Drimba, Istoria culturii şi civilizației, vol. 10, Ed. Saeculum I. O.; Vestala, 
Bucureşti, 1999, p. 6. A se vedea şi loan Rămureanu, Milan Şesan, Teodor Bodogae, 
Istoria bisericească universală, vol. II, Ed. Institutului Biblic şi de Misiune al Bise- 
ricii Ortodoxe Române, București, 1993, cap. Situația generală a Bisericii Apusene, 
Cauzele Reformei protestante, pp. 200-205. 

Interimul de la Augsburg, 25 septembrie 1555, Cujus regio, ejus 
religio, consacră principiul teritorial protestant asupra imperiului teo- 
cratic medieval. Luteranismul s-a răspândit cu rapiditate în Europa şi la 
sașii din Transilvania. Pe de altă parte, învățătura calvină s-a răspân- 
dit relativ repede în Elveţia, Germania, Țările de Jos, Scoţia, Ungaria și 
Transilvania, printre unguri şi secui, încă din Epoca Reformei. 

Protestantismul francez a apărut înaintea celui german, chiar cu 
un deceniu, dar avea un caracter popular, laic. Jean Calvin, al doilea 
patriarh al Reformei, este cel care îi conferă un crez, o organizare. 

Reforma, atât sub aspect luteran, cât şi calvin şi-a făcut apariţia 
chiar de la început în Transilvania, ideile ei fiind aduse de negustori 
saşi, care aveau legătură cu marile centre comerciale şi meșteșugărești 
din Europa centrală şi apuseană şi de tinerii saşi care, reîntorcându-se 
de la studii din Germania, răspândeau ideile Reformei”, această pere- 
grinatio academica fiind valabilă şi pentru maghiari. 

Ungurii au îmbrățișat atât de repede protestantismul, probabil şi 
datorită dependenţei de turci, după transformarea țării în paşalâc, în 
urma dezastrului de la Mohács (1526). Sultanul Soliman I Magnificul 
(1520-1566) a preferat această nouă orientare religioasă care îi separa, 
religios, de marile puteri ale Apusului catolic. 

Calvinismul a fost preferat de maghiari datorită câtorva motive bine 
întemeiate: „Întâi este vorba despre atitudinea lui Luther, care se vedea 
pe sine un reprezentant al lumii germane, prea puţin interesat de 
aspectele universaliste ale Bisericii create. Maghiarii, în marea lor 
majoritate, au avut sentimente antigermane din cauza politicii duse de 
Casa de Austria, percepută ca reprezentant al lumii germane. În al doilea 
rând, calvinismul, prin organizarea sa instituțională, promova dreptul de 
ius risidendi, factor foarte atractiv, mai ales pentru nobilimea maghiară, 
care suprapune opțiunii politice una confesională. Calvinismul este in- 
ternaționalist, dar asigură autonomia congregaţiei, implicând întreaga 


? Petre Filimon, Protestantismul şi românii din Ardeal. Combaterea unei teorii uniate, 
Arad, 1938, p. 21. 

comunitate în problemele religioase. De asemenea, gândirea lui Luther 
era mult mai medievală, înclinată spre misticism..., în vreme ce, în 
Ungaria, cei ce aveau rolul de a disemina ideile novatoare erau mai 
degrabă raționalişti’”. 

Sub aspect politic, după moartea lui loan Zapolya (1540), turcii l-au 
recunoscut ca rege al Ungariei pe fiul său, care datorită lui Ferdinand 
de Habsburg (1526-1564), a trebuit să se mulțumească doar cu Prin- 
cipatul Transilvaniei și în acest context, din dorinţa de a nu mai avea 
de a face cu nimic ce provine din Germania, inclusiv luteranismul, a 
acceptat și sprijinit calvinismul. 

Răspândit la început în orașul Debrecen și în împrejurimi, calvi- 
nismul, ocrotit pentru un timp de sârbul Petru Petrovici — comite de 
Timiş și ban de Lugoj-Caransebeş, se extinde curând şi în Transil- 
vania, câștigând nobilimea luterană şi populaţia maghiară”. 

Dacă luteranismul în Transilvania îi datorează mult misionarului 
umanist Johannes Honterus, părintele calvinismului în Ungaria și Tran- 
silvania poate fi considerat Heltai Gáspár (+1574), un sas din Cisnădie 
maghiarizat. Centrul calvinisimului de aici devine oraşul Cluj, Dávid 
Ferenc (1510-1579) îmbrăţişează în 1559 calvinismul şi devine episcop 
în anul 1564. În anii 40 ai secolului al XVI-lea, teritoriul superintendenței 
reformate din Transilvania se contura pe teritoriul episcopiei romano- 
catolice de Alba Iulia”, cu reședința în acest oraş, apoi din 1782 la Aiud, 
iar din 1854 la Cluj. 


Adrian Magina, De la excludere la coabitare. Biserici tradiționale, Reformă și islam 
în Banat (1500-1700), Academia Română, Centrul de Studii Transilvane, Cluj- 
Napoca, 2011, pp. 60-61. 

Adrian Carebia, Jean Calvin și triumful Reformei, Ed. Universităţii din Oradea, 
Ed. Canonica, Cluj-Napoca, 2009, p. 197. A se vedea şi Dorinel Dani, „Începuturile 
calvinismului în Transilvania”, în rev. „Ortodoxia maramureşeană”, nr. 6/2001, 
pp. 195-204 şi Vigh Bela, „Răspândirea calvinismului în Transilvania secolului al 
XVI-lea”, în rev. „Angvstia”, seria istorie-sociologie, nr. 10/2006, pp. 9-20. 

Olga Lukács, „Date privind istoria episcopiei reformate din Translivania în secolele 
XVI-XVII”, în vol. Evoluția instituțiilor episcopale în Bisericile din Transilvania, 
Partea I — De la începuturi până la 1740 (ed. Nicolae Bocşan, Dieter Brandes, Olga 

La 1 noiembrie 1559, are loc la Târgu Mureş primul sinod reformat 
maghiar, care îşi exprima clar punctul de vedere despre apartenența la 
Reforma helvetică, iar în anul următor, maghiarii de orientare calvină 
îl câştigă de partea lor pe principele loan Sigismund Zápolya (1540- 
1571). Dieta de la Aiud, 4-11 iunie 1564, recunoaște calvinsimul ca 
religio recepta. 

În secolul al XVII-lea, principatul Transilvaniei devine un adevărat 
bastion protestant în Europa, adoptând calvinismul ca religie de stat, 
încercând să-i atragă şi pe români. Scopul ultim era maghiarizarea cre- 
dincioşilor români, ungurii calvini reprezentând autoritatea care guverna. 

Au fost inițiate mai multe acțiuni: numirea de episcopi (superin- 
tendenți) româno-calvini, convocarea de sinoade calvine, tipărirea de 
cărți cu conţinut calvinizant pentru români“. Prin toate acestea, auto- 
ritatea princiară pretindea că intenţionează să elimine din Biserica româ- 
nească superstițiile şi să promoveze valorile evanghelice (reformate), 
restricţii la instalarea mitropoliţilor şi înlăturări din scaun (vezi cazurile 
lui Ilie Iorest (1640-1643) şi Sava Brancovici (1656-1680), punerea 
mitropolitului ortodox sub ascultarea superintendentului (episcopului) 
calvin maghiar, punerea unor parohii ortodoxe sub controlul pastorilor 
sau protopopilor reformaţi maghiari, biserici româneşti luate cu forța 
de către calvini, trimiterea de pastori români calvini în satele româneşti. 

Dieta de la Turda (1568) recunoaşte unitarianismul — inițiat de 
Dávid Ferenc — ca religio recepta, proclamând principiul libertății reli- 
gioase, dar românii nu erau recunoscuţi ca naţiune, nici Ortodoxia drept 
confesiune, rămânând cu un statut de toleraţi, „aparţinătorii de secta 
valahă sau grecească, care pentru un timp sunt tolerați, până când îi 
va conveni principelui şi locuitorilor țării”. 


Lukács), Presa Universitară Clujeană, Cluj-Napoca, 2010, p. 100, întregul studiu între 
pp. 99-119. 
Alexandru Grama, Institutiunile calvinesci din Biserica românească din Ardelu, fasele 
lor în trecut şi valorea lor în presente. Studiu istorico-canonicu, Blaşiu, 1895, p. 53. 
Constituţiile Aprobate ale Transilvaniei (1653), traducere, studiu introductiv şi note 
de Alexandru Herlea, Valeriu Șotropa, Romul Pop, Iuliu Nasta, loan N. Floca, Ed. 
Dacia, Cluj-Napoca, 1997, p. 48. 

Calvinii reuşesc să-l convertească pe preotul Gheorghe din Sângeorz 
(Toroczkoszentgyârgy, azi Colţeşti, jud. Alba, + 1568), pe care îl numesc 
episcop pentru românii calvini. Dieta de la Sibiu, din 30 noiembrie 
1566, a hotărât ca „erezia ortodoxă” să fie înlăturată dintre români, 
iar episcopii, preoţii şi credincioşii care nu vor trece la „religia cea 
adevărată”, adică la calvinism, să fie expulzați“. Cu toate aceste măsuri, 
poporul a rămas neclintit, hotărârile nu au avut vreun rezultat vizibil. 

A urmat superintendentul Pavel din Turdaș (Tordăsi Pál), care a 
convocat adunarea de la Aiud, din 16 octombrie 1569, care a adoptat 
şase măsuri cu privire la reformarea cultului ortodox”. 

În anul 1577, a fost confirmat de Dietă Mihail din Turdaş (Tordási 
Mihály, rudă, poate chiar fiul lui Pavel din Turdaș), „deoarece şi între 
români sunt de aceia cari luminaţi de Dumnezeu au părăsit religiunea 
grecească (ortodoxă) şi ascultă cuvântului lui Dumnezeu (au trecut la 
calvinism)... să-și poată alege alt superintendent”. 

În perioada 1566-1582, când sunt amintiți superintendenţii români, 
niciun fel de dislocare serioasă nu s-a produs în blocul ortodox. Fără 
justificare, din punctul de vedere al reuşitei diseminării adevărului 
evanghelic, instituţia episcopală a evoluat spre disoluţie..., instituție 
cu existenţă efemeră şi rezultate mai mult decât derizorii. Singurele 
contribuţii cu adevărat importante au fost promovarea limbii române 
în biserică şi producţia de carte religioasă!!. 


8 Mircea Păcurariu, Istoria Bisericii românești din Transilvania, Banat şi Maramureș, 

Cluj-Napoca, 1992, p. 125. „Românii care nu vor asculta de porunca principelui 
care l-a trimis pe superintendentul Gheorghe să le predice din Biblie şi să-i aducă 
pe calea adevărului să fie expulzați, iar cei ce nu i se vor supune, indiferent că sunt 
episcopi, preoți sau călugări, să fie pedepsiţi ca necredincioşi”. 
Ibidem, p. 126. Înlăturarea învățăturilor ortodoxe care nu aveau temeiuri biblice 
(Sf. Tradiţie), înlăturarea cultului sfinților şi a rugăciunilor pentru cei morţi, obligati- 
vitatea catehizării credincioșilor după învățătura calvină şi a săvârşirii slujbelor în 
româneşte; preoții care refuzau trebuiau înlăturați din slujbă, pentru preoți se admitea 
căsătoria a II-a (Hurmuzaki-lorga, Documente XV, 1, p. 635, doc. 1186). 

10 Monumenta Comitialia Transylvaniae, II, Budapest, 1876, p. 118 apud Ştefan Meteș, 
Istoria Bisericii şi a vieții religioase a românilor din Transilvania și Ungaria, vol. I, 
ed a Il-a, Sibiu, 1935, p. 86. 

1l Adrian Magina, op. cit., p. 82. 

Anexarea comitatelor din Partium, în anul 1541, la Principatul Tran- 
silvaniei a facilitat desfăşurarea unei intense acțiuni prozelitiste calvine 
printre români. În anul 1641, principele Gheorghe Rákoczi I (1630-1648) 
îl numește pe Avram din Burda (Burdanfalvi) episcop româno-calvin 
în Bihor, acesta având îndatorirea să predice în limba română, încât 
„bieţii valahi să-şi poată câştiga zilnic hrana sufletească spre a fi scoşi 
din întunericul rătăcirilor superstiţioase şi conduşi spre lumină”"?. În 
1643, s-a înfiinţat şi un protopopiat româno-calvin pentru comitatul 
Zarand, cu sediul în satul Ciuci, fiind cunoscut un protopop cu numele 
Petru. Prozelitismul calvin în Bihor a încetat în 1660, când comitatele 
Solnocul de Mijloc, Crasna, Bihor, Zarand, Arad şi Caraş intră în com- 
ponenţa Pașalâcului de Oradea. 

În perioada cercetată, „Ţara Făgărașului, cu cele patru protopo- 
piate ale sale subordonate consistoriului reformat, nu a înregistrat o 
difuzare în masă a dogmelor calvine, ci aceasta s-a desfășurat doar atât 
cât au permis limitele — cronologice și sociale — între care a funcționat 
şcoala românească întemeiată de principesa Suzana Lorântffy. Bihorul, 
Banatul, Ţara Hațegului şi Hunedoara prezintă o situaţie deosebit de 
interesantă: izvoarele atestă comunități şi preoţi români calvini având 
relaţii strânse cu protopopiatele maghiare, unele dintre ele întreținând 
însă, paralel, raporturi de subordonare față de ierarhia bălgrădeană..., 
oricum o Biserică românească reformată de sine-stătătoare la nivel 
episcopal nu a existat oficial în secolul XVIP”. 

Este cunoscut faptul că „Haţegul și Hunedoara reprezintă, geografic 
vorbind, zonele în care reforma a avut cei mai asidui și mai numeroşi 
adepți..., adoptarea integrală a calvinismului rămânând o opţiune elitară, 
chiar dacă în acest spaţiu s-au manifestat, probabil, primele tentative de 
agregare a unei Biserici româneşti reformate. Un fapt cu o semnificaţie 


12 Nicolae Dobrescu, Fragmente privitoare la istoria Bisericii române, Bucureşti, 
1905, pp. 26-28. 

13 Ana Dumitran, Gudor Botond, Nicolae Dănilă, Relaţii interconfesionale româno- 
maghiare în Transilvania (mijlocul secolului XVI — primele decenii ale secolului 
XVIII), Alba Iulia, 2000, pp. 57-58. 

aparte îl reprezintă folosirea în comun a numeroase biserici, nu numai 
de către românii şi maghiarii reformați, ci şi de către aceştia în ansamblu 
şi românii ortodocşi”!*. 

În timpul principilor din familia Báthory, au fost sistate o bună 
parte din măsurile represive împotriva Bisericii Ortodoxe, căci acțiunea 
prozelitistă calvină nu convenea nici catolicilor, dar aceasta va fi reluată 
în aşa-numitul secol al principilor calvini (1605-1690). Astfel, Gabriel 
Bethlen (1613—1629), cel care în 23 iulie 1629 a înnobilat pe toţi pre- 
dicatorii calvini, îi scrie Patriarhului ecumenic Chiril Lukaris (1620-— 
1623; 1623-1633; 1633—1634; 1634-1635; 1637-1638), cerându-i con- 
simțământul pentru trecerea românilor din Transilvania la calvinism: 
Patriarhul îi răspunde prin scrisoarea din 2 septembrie 1629: „Credinţa 
calvină este greșită, iar a avea o credință greșită este ca și cum nu ai avea 
nici una”!5, afirmând „legătura de sânge și de simţire care zvâcneşte, 
în taină, dar cu atât mai puternic, între românii din ţara Transilvaniei 
şi locuitorii din țările Munteniei și Moldovei”!€. 

Încă din timpul lui Bethlen s-au impus mitropolitului 5 condiţii 
pe care să le respecte şi să se considere subordonat superintendentului 
ortodox ungur (calvin)'”. 

Mitropolitul Ilie lorest a fost obligat să semneze o listă cu 24 de 
condiții pe care trebuia să le respecte. O simplă lectură a acestora 


arată că acceptarea lor ar fi dus la o completă calvinizare a Bisericii 


14 Ibidem, pp. 121-122. 

15 Milan Şesan, „Comemorarea morţii patriarhului Chiril Lukaris”, în rev. „Mitropolia 
Ardealului”, nr. 78/1958, p. 577. 

16 Niculae M. Popescu, „Chiril Lukaris şi ortodoxia română ardeleană”, în rev. „Biserica 
Ortodoxă Română”, nr. 79/1946, pp. 425-446. „După Lucaris care stătuse atât de 
mult timp printre români, calvinizarea era imposibilă, datorită originii comune a 
românilor (legătura de sânge) şi a sentimentului de unitate (legătura. ..de simțiri)... 
pentru omul Bisericii Răsăritului, omogenizarea confesională propusă de Bethlen 
era o chestiune politică, cu largi implicații, pe care ierarhul nu o putea aproba... Mai 
mult, el spune că va lupta prin rugăciune şi cuvânt contra planului de calvinizare 
a românilor, fiindcă alte arme nu are şi nici nu ar putea folosi metodele lumești, 
violenţa fiind condamnată de Biserică” (loan-Aurel Pop, „Patriarhul Chiril Lucaris 
şi românii din Transilvania”, în rev. „Magazin istoric”, nr. 5/2000, pp. 14-15). 

! Toan Lupaș, Documente istorice transilvane, vol. I, Cluj, 1940, p. 198. 

româneşti'5. Acest program reformator impunea o transformare sub- 
stanţială a Bisericii ortodoxe din Transilvania, din punct de vedere 
dogmatic şi canonic, urmărind corectarea vieţii şi evlaviei populare în 
spiritul reformei calvine'”. Mitropolitului Simion Ştefan (1643-1656) i 
s-au fixat, prin decretul de recunoaştere din 10 octombrie 1643, semnat 
de principele Gheorghe Rákoczi I, 15 puncte umilitoare”. Mitropoli- 
tului Sava Brancovici i s-au impus, în anul 1669, o serie de îndatoriri şi 
restricții, în mare parte identice, Mitropolitului Ghenadie (1659-1660), 
la confirmarea în scaun, 13 restricţii, iar urmașilor lui: Iosif Budai 
(1680-1682), Varlaam (1685-1692), Teofil (1692-1697), 19 restricţii. 
Ortodoxia trebuia controlată pornind de la integrarea ierarhiei în struc- 
turile deja consacrate ale Bisericii calvine”!. 

Pentru viața lor curată, lupta pentru apărarea Ortodoxiei şi păti- 
mirile lor, ierarhii Ilie lorest și Sava Brancovici au fost canonizaţi de 
Sfântul Sinod în anul 1950, fiind cinstiți ca sfinți mărturisitori din 


18 Ibidem, p. 203-213. 

19 Bogdan Ivanov, „Episcopatul ortodox din Transilvania de la Reformă la Pacea de la 
Karloviț’, în vol. Evoluția instituțiilor episcopale în Bisericile din Transilvania... 
p. 28. Redăm câteva dintre aceste condiții: la împărtăşanie să se dea separat pâinea 
şi separat vinul, iar nu amestecate, cum se face acum în bisericile românești. Pâinea 
să o dea credincioşilor care se împărtăşesc în mână, iar vinul din potir; să nu împăr- 
tăşească copii nevârtnici; Botezul să fie săvârşit fără lumânări, fără ungerea cu mir; 
să elimine liturhisirile, afumatul cu cădelnița; va elimina cultul sfinților şi al îngerilor; 
va interzice satelor proaste să aşeze lumânări pe morminte; va opri credincioşii să 
îngenuncheze, să se închine și să sărute crucile; va învăţa credincioșii să nu aştepte 
mântuirea de la post, să nu postească; va elimina din biserică obiceiul de a se da 
mirilor miere la cununie; să facă pe credincioşi să înțeleagă folosul învățăturilor pe care 
le pot primi de la calvini; va depinde de episcopul calvinesc (pp. 28-29, nota 53). 
Ibidem, p. 30, nota 55: cuvântul lui Dumnzeu va fi propovăduit numai după textul 
Bibliei; va fi impusă tineretului învăţarea catehismului tipărit în 1640; Botezul va fi 
administrat cu apă simplă, deci nu cu apă sfințită şi fără ungere cu mir şi celelalte 
ceremonii obişnuite în biserica românească; Împărtășania va fi dată numai adulților, 
Crucilor şi icoanelor din biserici nu li se va da un cult religios; cununia va fi făcută 
cu jurământ; aceia dintre români, preoți sau mireni care, luminaţi de Sfântul Duh, vor 
dori să îmbrățişeze credința calvină şi să treacă sub jurisdicția superintendentului 
calvin, vor fi liberi să o facă; protopopii vor fi aleşi cu votul unanim al consistoriului 
şi cu aprobarea superintendentului ş. a. 

21 Adrian Magina, op. cit., pp. 93—94. 

1955, cu data de prăznuire 24 aprilie. În anul 2011, a fost canonizat și 
Mitropolitul Simion Ștefan. 

Mitropolia ortodoxă română de la Feleac a fost obligată de autori- 
tățile maghiare reformate să-și încheie activitatea în jurul anului 1550 
şi să-și mute sediul la mănăstirea Prislop, apoi la Geoagiu, Lancrăm 
şi Alba Iulia. 

Episcopia Vadului, înființată pentru parohiile aparținătoare feudelor 
primite de domnii moldoveni, a existat până în anul 1627, când a fost 
contopită cu Mitropolia de la Alba Iulia, probabil la cererea principelui 
Bethlen, căci vlădicii de aici, veniţi din Moldova, constituiau un obstacol 
în calea prozelitismului calvin”. 

Activitatea tipografică românească din Transilvania, în secolele 
al XVI-lea — al XVII-lea, influenţată de Reformă, s-a concretizat în 
apariția câtorva publicaţii: Tâlcul Evangheliilor, Braşov, 1567-1568, cu 
anexa Molitewnic românesc; Catehismul calvinesc, 1642 şi 1648; Scutul 
Catihizmuşului cu răspuns den Scriptura Svântă, împotriva Răspunsului 
a doao ţări fără Scriptura Svântă, Alba-Iulia, 1656; Cinul și învățătură 
pre scurt de Sfintele Taine cu care trăiesc creștinii în besearici, să se ştie 
cum vor trăi cu iale bine, după Scriptură sfântă, numai despre Botez, 
despre Cina Domnului şi despre Sfântă Căsătorie şi despre despărțeniile 
cu ocă direaptă și de alte lucrure carele-s de lipsă creștinilor, 1656. 

Acestea au fost răspândite în toate provinciile româneşti şi au 
determinat — împreună cu întregul fenomen al Reformei — întrunirea 
Sinoadelor de la Iași, din 1642 şi 1645, şi publicarea de cărți cu caracter 
dogmatic şi simbolic, menite să sprijine şi să întărească credinţa orto- 
doxă: Carte românească de învăţătură, 1643; Șapte Taine ale Bisericii, 
1644; Răspunsul împotriva Catehismului calvinesc, 1645, tipărite de Sf. 
Mitropolit Varlaam al Moldovei; Mărturisirea Ortodoxă, 1642, a Sfân- 
tului Petru Movilă, Mitropolitul Kievului; Manual sau steaua Răsăritului 
strălucind în Occident, 1667, scris de Nicolae Milescu Spătarul. 


Mircea Păcurariu, Istoria Bisericii românești din Transilvania, Banat şi Maramureş, 
p. 169. 

Paralel cu tipărirea cărților cu conţinut calvin, au fost înfiinţate, în 
scop propagandistic, o serie de şcoli de factură protestantă în câteva 
centre urbane ale Transilvaniei: Sighișoara, Caransebeş, Haţeg, Turda, 
Făgăraș, tot cu scopul de a-i atrage pe românii din Transilvania și Banat 
la Reformă. 

În ansamblu, misionarismului calvin îi sunt specifice două etape 
distincte. „Dacă în secolul al XVI-lea, s-a încercat reunirea tuturor 
românilor într-o eparhie calvină proprie, în veacul următor prioritară 
a fost transformarea ierarhiei ortodoxe într-o simplă anexă a Episcopiei 
reformate maghiare. Forurile politico-administrative ale Principatului 
şi-au dat tot concursul. Dieta, ai cărei membri erau în majoritate cal- 
vini, a formulat şi a întărit prin dispoziţiile sale cadrul juridic al noii 
activităţi misionare protestante”. 

Experienţa Bisericii româneşti ardelene dovedește că, „în rapor- 
turile sale cu Reforma, nu a fost nici pe departe vorba de un monolog, 
în care singurul care şi-a impus cuvântul a fost prozelitismul calvin, 
ci a existat un dialog real, marcat inevitabil de dispute şi confruntări..., 
o experiență unică în istoria eclesiastică... a optat pentru păstrarea 
"1 Insuccesul Protestantismului la 
românii ortodocşi se datorează, probabil, şi dorinţei propagatorilor 


dogmei şi ritualurilor răsăritene 


acestuia de modificare a formelor exterioare ale cultului public: cultul 
Sf. Cruci, al sfinţilor, al icoanelor, al moaştelor, al morţilor, de care 
credincioşii erau profund legați, deşi cei mai mulţi erau ignoranţi cu 
privire la aspectele dogmatice. 


% Florin Dobrei, „Ortodoxie şi Reformă în Transilvania secolelor XVI-XVII”, în 
„Revista Teologică”, nr.1/2012, p. 129. 

Ana Dumitran, Gudor Botond, Nicolae Dănilă, Relaţii interconfesionale româno- 
maghiare..., p. 89-90. „După concepția ortodoxă, ecclesia semper reformanda, 
referindu-se la elementul uman din ea, nu la cel divin şi rămânând ferm în acelaşi 
adevăr al Evangheliei lui Hristos şi al Tradiţiei apostolice, ea nu va fi o nouă Biserică, 
ci ecclesia semper eadem, pentru că ea este ecclesia semper reformanda in eadem 
veritate seu in Christo "( loan I. Ică, „Martin Luther şi Reforma Bisericii din per- 
spectivă ortodoxă”, în rev. „Ortodoxia”, nr. 4/1983, p. 493). 


24 


132 


DACIAN BUT-CĂPUȘAN ° Relații interconfesionale între românii ortodocși și maghiarii reformaţi ... 


Istoriografia greco-catolică acuză Ortodoxia ardeleană că a fost 
adânc influenţată de calvinism, chiar ierarhia canonică a fost restabilită 
doar prin uniaţia salvatoare. Este semnificativă în acest sens declaraţia 
popii Ștefan din Molosig (azi Brăișoru, jud. Cluj), în cadrul anchetei 
efectuate în anul 1699 în comitatul Cojocnei: „Eu legea moştenită de 
la părinți nu mi-o schimb, şi religia, care o ţin muscalii și grecii, în 
aceea vreau să mor. Mai știu că până acum am fost uniţi cu preoții 
unguri calvini şi voiesc să rămânem tot așa, deoarece n-am suferit 
din pricina lor nici o tulburare în legea noastră”. 

Preotul academician loan Lupaș spunea: „Reformațiunea n-a putut 
deci să pătrundă în sufletul poporului român, după cum n-a putut stră- 
bate nici la alte popoare de viţă latină cum sunt: italienii, spaniolii, 
portughezii și francezii. Toată legătura ce s-a înjghebat în cursul vea- 
curilor XVI şi XVII între Biserica reformată calvină şi între cea româ- 
nească, a fost trecătoare şi s-a extins numai asupra lucrurilor privitoare 
la administraţia bisericească, iar nu și a celor atingătoare de temeiurile 
credinţei. Au ajuns o parte din români sub controlul superintendentului 
calvin, care avea însă numai dreptul să supravegheze, iar adevărata 
conducere bisericească, în cele sufleteşti, a rămas tot în mâna mitro- 
politului şi a episcopilor”. 

În această perioadă, s-au ținut soboare, cum este Sinodul general 
de la Alba, din 1675, când s-a hotărât săvârşirea slujbelor în limba 
română şi s-au tipărit cărți: Noul Testament de la Bălgrad, 1648 (pentru 
prima oară tradus în limba română), și Psaltirea, 1651 (tot în limba 
română), reeditate în deceniile trecute, 1988 şi 1998, respectiv 2001 
la editura Centrului eparhial din Alba Iulia. 


* Silviu Dragomir, Rominii din Transilvania şi unirea cu Biserica Romei. Documente 
apocrife privitoare la începuturile unirii cu catolicismul roman (1697-1701), Ed. 
Arhiepiscopiei Ortodoxe Române a Vadului, Feleacului şi Clujului, Cluj-Napoca, 
1990, p. 70. 

26 loan Lupaș, Istoria bisericească a românilor ardeleni, ed. a Il-a, ed. Dacia, Cluj- 
Napoca, 1995, p. 88. 

Transilvănenii au fost ajutaţi, sub felurite forme, de domnitorii, 
ierarhii și chiar de unii credincioși din Ţara Românească şi Moldova 
în faţa pericolului iminent al calvinizării şi maghiarizării. Se conso- 
lida astfel legătura tradiţională dintre românii de pe ambele versante 
ale Carpaţilor, dar era salvată însăşi Ortodoxia şi naționalitatea româ- 
nească din Transilvania”. 

Au existat preoţi şi comunități românești calvine în Țara Hațegului: 
Băieşti, Baru, Măţeşti, Haţeg, Livadia de Câmp, Păroş, Râul Alb, Râu 
Bărbat, Sălaşu de Jos, Sălaşu de Sus, Săcel, Subcetate. Surse istorice 
atestă faptul că, la începutul secolului al XVIII-lea, o parte a acestor 
localități găzduiau comunități calvine româneşti viguroase, formate 
din mica nobilime şi orășenime românească locală”. După anul 1700, 
aceste comunităţi au intrat în disoluţie. În concluzie, calvinismul „nu 
a avut nicio influenţă teologică durabilă, cât timp, în prezent, nu există 
o Biserică Reformată românească””. 

Un aspect demn de reţinut este că preotul Iov Țirca (Mitropolit al 
Ardealului între 1706-1707, în timpul războiului curuților, mai apoi 
episcop ortodox în Maramureş, pe la 1709), unul dintre corifeii rezis- 
tentei ortodoxe faţă de unirea cu Roma, scăpând din captivitate în toamna 
anului 1700, şi-a găsit adăpost într-o parohie românească calvină din 
Țara Hațegului, cu aprobarea Consistoriului Suprem Reformat". 

Dintre cele mai cunoascute figuri ale calvinismului românesc enu- 
merăm pe Mihail Halici fiul (1643-1712) şi Petru Pop din Orăştie, 
pastor al comunităţii reformate româneşti din Haţeg, la mijlocul seco- 
lului al XVII-lea. 


?7 Mircea Păcurariu, Istoria Bisericii românești din Transilvania, Banat şi Maramureş, 
p. 150. 

% Sipos Gábor, „Calvinismul la românii din Ţata Hațegului la începutul secolului al 
XVIII-lea”, în vol. Nobilimea românească din Transilvania (coord. Marius Diaco- 
nescu), Ed. Muzeului Sătmărean, Satu Mare, 1997, p. 209. 

George Hancock-Ștefan, Impactul Reformei asupra românilor între 1517-1645, 
Oradea, 2003, p. 173. 

30 Sipos Gábor, „Calvinismul la românii din Țata Haţegului...”, p. 213, apud Bethlen 
Miklós, Élete leirása magától, ed. V. Windisch Éva, Budapest, 1980, p. 882. 

Trăsăturile prea sofisticate, reci şi dispreţuitoare ale calvinismu- 
lui maghiar au condus la respingerea instinctivă a învățăturii străine 
deopotrivă de către preoţii români necultivați din punct de vedere 
teologic şi dogmatic, dar şi de către laici”. 

Sfârșitul propagandei calvine în Transilvania s-a făcut odată cu 
trecerea principatului în Imperiul habsburgic filocatolic, prin pacea 
de la Karlowitz (1699). Diploma Leopoldină a asigurat încă din 1690 
libertatea celor patru religii oficial recunoscute — religia romano-catolică, 
reformată, unitariană și evanghelică — și a garantat drepturile oficiale 
ale confesiunilor protestante. Majoritatea locuitorilor Transilvaniei, 
aparținând celor trei naţiuni (unguri, saşi și secui), erau protestanți, 
iar Guberniul era alcătuit în majoritate din reformaţi”. În secolul al 
XVIII-lea, catolicismul era considerat religie de stat în Ungaria și Tran- 
silvania, tot mai multe poziţii cheie erau ocupate de catolici. Edictul 
de toleranţă al lui Iosif II (1780-1790) din 1781 permitea protestanților 
şi ortodocșilor „practicarea religiei pe cale privată, în locurile în care 
nu există nici o practică religioasă pentru aceste culte”. La începutul 
secolului al XIX-lea, protestanții începeau să fie eliminaţi sistematic 
şi din funcțiile publice din Transilvania. 

În anul 1921, ia ființă a doua Eparhie Reformată din România, 
Episcopia de pe lângă Piatra Craiului (Kiralyhăgomelleki), cu sediul 
la Oradea, care cuprinde parohiile din Crişana, Banat, Maramureș, 
Sătmar şi Sălaj, care până atunci erau sub jurisdicția eparhiei de Dincolo 
de Tisa (Tiszántúli), cu reședința la Debrecen — una dintre cele patru 
eparhii reformate din Ungaria. 

În anul 1940, în urma diktatului de la Viena, partea de sud a Tran- 
silvaniei va rămâne în Regatul României, se va constitui la Aiud o 


31 Mathias Bernath, Habsburgii și începuturile formării naţiunii române, trad de Marionela 
Wolf, Ed. Dacia, Cluj-Napoca, 1994, p. 93. 

32 Olga Lukács, „Scurtă istorie a Bisericii Reformate din Ardeal”, în vol. Scurtă istorie 
a Bisericilor şi comunităților religioase din Transilvania, (ed. Dieter Brandes, Vasile 
Grăjdian, Olga Lukács), Presa Universitară Clujeană, Cluj-Napoca, 2008, pp. 112-113. 

3 Ibidem, p. 116. 

episcopie şi un Consiliu Dirigent Provizoriu şi va fi desemnat un locţiitor 
de episcop, protopopul Nagy Ferenc, structuri care vor funcţiona până 
în 1945. 

Cât priveşte pregătirea teologică a reformaţilor, în anul 1622, Bethlen 
a ridicat şcoala din Alba Iulia la nivel de Colegiu academic reformat 
(academia bethleniană), care va fi transferat la Aiud, în anul 1662. Din 
acesta se va desprinde, în 1895, Facultatea de Teologie Evanghelico- 
Reformată din Cluj, în timpul episcopului Szász Domokos. În anul 1948, 
s-a înființat Institutul Teologic Protestant Unic de Grad Universitar în 
temeiul Legii Cultelor, unind într-o instituţie comună formarea viitorilor 
preoți pentru cele patru Biserici protestante istorice din România: Biserica 
Reformată, Biserica Evanghelică C. A., Biserica Evanghelică S. P. şi 
Biserica Unitariană (aceasta avea o Academie Teologică la Cluj, din anul 
1568). În 1990, în cadrul Institutului funcționau: Facultatea de Teologie 
Reformată Didactică (din 1993, Facultatea de Teologie Reformată din 
cadrul Universităţii „Babeş-Bolyai”) şi Facultatea Reformată „Sulyok 
Istvân”, cu sediul la Oradea (din 1999, transferată la Universitatea Creştină 
Partium). Din anul 2006, secţia luterană a Institutului care funcţiona la 
Sibiu trece în componenţa Universităţii „Lucian Blaga”, ca Departament 
de Teologie Protestantă. 

Ierarhi şi profesori de Teologie ortodoxă au participat la diferite 
întruniri ecumeniste ce au avut loc la Institutul Teologic Protestant, 
precum şi la cele 50 de conferinţe teologice interconfesionale, ținute 
între 1964 şi 1987 — conferinţe ale cadrelor didactice de la Institutele 
Teologice Universitare Ortodoxe și Protestante din România, care se 
desfăşurau la București, Sibiu şi Cluj-Napoca. Prin intermediul acestora, 
„s-a realizat un real dialog teologic între Biserica Ortodoxă Română şi 
Bisericile Protestante din România**”. Unor ierarhi ai Bisericii Ortodoxe 
le-a fost conferit titlul de doctor honoris causa al Institutul Teologic 


3 Alexandru Moraru, Biserica Ortodoxă Română între anii 1885-2000. Dialog 
teologic şi ecumenic, vol. UI, tom. II, Ed. Institutului Biblic şi de Misiune al 
Bisericii Ortodoxe Române, București, 2006, p. 351. 

Protestant din Cluj-Napoca (Mitropolitului Nicolae Mladin al Ardealului, 
în 1969, şi Arhiepiscopului Teofil Herineanu al Vadului, Feleacului şi 
Clujului, în 1974). 

După anul 1948, au avut loc mai multe consfătuiri ale conducătorilor 
cultelor religioase din România, la care au participat reprezentanţi ai 
Bisericii Ortodoxe şi ai celei Reformate, acţiuni impuse de autoritățile 
timpului. 

Biserica Ortodoxă întreține un dialog cu Alianța Mondială a Bise- 
ricilor Reformate, întemeiată în 1875. Una dintre întâlnirile comisiei 
mixte pentru dialogul teologic oficial ortodox-reformat a avut loc în 
România, la mănăstirea Sâmbăta de Sus, în perioada 4-11 septembrie 
2003, cu tema Sfințenia în Biserică“. 

În momentul de față, Universitatea „Babeş-Bolyai” este unica insti- 
tuţie de învățământ superior din Europa care are în componență patru 
facultăți de Teologie (Ortodoxă, Greco-catolică, Romano-catolică şi 
Reformată), cadrele didactice şi cercetătorii acestora colaborează în 
numeroase proiecte, manifestări ştiinţifice și unităţi de cercetare, în 
special în cadrul Centrului de Studii Ecumenice și Interreligioase, în- 
fiinţat în anul 2006. Menţionăm aici şi interesul câtorva teologi orto- 
docşi, în special transilvăneni, pentru cunoașterea Protestantismului 
şi a istoriei Bisericii Reformate, concretizate în teze de doctorat și lucrări 
publicate în volume sau periodice (Prof. univ. dr. Nicolae Chiţescu, 
Pr. prof. univ. dr. loan I. Ică sr, Pr. prof. univ. dr. Ştefan Sandu, Pr. prof. 
univ. dr. Gheorghe Remete, Pr. prof. univ. dr. Constantin Pătuleanu, Pr. 


35 Alte întruniri: Leuenberg (Elveţia), 4—10 august 1988: Învățătura despre Sf. Treime; 
Minsk, 2-7 octombrie 1990: Sf. Treime în cultul Bisericii, Kappel-am-Albis (Elveţia), 
9-13 martie 1992: Doctrina despre Sf. Treime. Trăsături semnificative, Limasol, 
8-12 ianuarie 1994: Întruparea; Aberdeen (Scoţia), 10-14 iunie 1996: Identitatea 
și unitatea Bisericii; Zakynthos, 16-21 iunie 1998: Participarea la trupul lui Hristos; 
Pittsburgh, 3-7 aprilie 2000: Botezul, Mirungerea şi apostolicitatea Bisericii, Beirut, 
13-19 octombrie 2005: Universalitatea și misiunea în Biserică. Acestea au fost pre- 
cedate de cinci întâlniri pentru pregătirea dialogului teologic, între anii 1972-1983. 
Biserica Ortodoxă Română a avut reprezentanți la unele dintre aceste evenimente 
cu caracter ecumenic. 

prof. univ. dr. Daniel Benga, Pr. dr. Adrian Carebia, Dr. Dacian But- 
Căpuşan etc). 

Sperăm că în cadrul dialogului teologic început între cele două 
Biserici, ai căror credincioși şi păstori sufletești convieţuiesc în pace, 
bună înţelegere și respect, va continua procesul de apropiere şi cu- 
noaştere reciprocă, se vor discuta şi soluţiona problemele rămase încă 
deschise. Un pas hotărâtor spre plinirea idealului evanghelic „ca toţi să 
fie una” (loan 17, 22) va fi stabilirea unei eclesiologii creştine unice, 
pe temeiul celei biblice şi patristice. 

Consideraţii cu privire la evoluţia 
arhitecturii religioase din Transilvania 
(a doua jumătate a secolului XIX 
şi prima jumătate a secolului XX) 


BOGDAN ILIEŞ" 


Bisericile, prin prisma alcătuirii lor structurale şi arhitecturale, con- 
stituie o categorie specială de construcţii, iar o încercare de clasificare 
a acestor edificii, în funcţie de anumite criterii specifice, se dovedeşte 
a fi un demers deloc facil. Motivul acestei dificultăți este determinat, 
în special, de complexitatea factorilor, diferiţi și foarte importanţi în 
acelaşi timp, ce condiţionează construirea lor. Această gamă de factori 
distincți, pornind de la cei de ordin geografic, de mediul socio-cul- 
tural și până la cei ce ţin de momentul istoric al ridicării unei biserici! 
determină diversitatea zestrei de lăcaşuri de cult pe care o regăsim azi. 

Referindu-se la capacitatea de „a înțelege” un edificiu, arhitectul 
Grigore Ionescu lega această competenţă de măsura de a putea „simți 
şi de a realiza ” caracterul şi frumuseţea specifică unei construcţii. În 
cadrul acestui demers, reputatul istoric al arhitecturii românești socotea 
că a nu ţine cont de istoricul unui edificiu înseamnă a face o mare 
greşeală”. 

Prin rostul şi impactul lor social, bisericile parohiale au căpătat de- 
a lungul timpului o importantă conotație identitară, acest aspect fiind 


* 


Cosmin Bogdan Ilieş, Doctorand în cadrul Institutului de Istorie „George Barițiu” 

Cluj-Napoca, e-mail: bogdan_ilies(âyahoo.com 

! Grigore Ionescu, Istoria arhitecturii românești, din cele mai vechi timpuri până la 
1900, Tiparul „Cartea Românească”, Bucureşti, 1937, p. 7. 

2 Ibidem. 

şi mai evident în cazul societăților tradiționale, precum lumea țără- 
nească transilvăneană de până la începutul secolului al XX-lea. Privite 
din acest punct de vedere, de simbol al comunităţii, lăcașurile de cult 
s-au dovedit a fi un indicator just al ambițiilor şi al posibilităților 
materiale de care dispunea colectivitatea, de prestigiul de care aceasta 
se bucura, al filiației religioase a comunităţii, dar şi al rigorilor vre- 
murilor trăite. 

În lumina acestor considerente, prin intermediul prezentei lucrări, 
dorim să scoatem în evidență câteva dintre constrângerile și atitudinile 
comunităților transilvănene, dar și ale autorităţilor laice şi bisericeşti, 
cu scopul de a surprinde modalitatea acestora de implicare în procesul 
edificării unor noi biserici, cu directe consecinţe asupra evoluţiei arhi- 
tecturii sacrale, în contextul prefacerilor apărute în viaţa societăţii ro- 
mâneşti din Transilvania în anii celei de-a doua jumătăţi a secolului 
al XIX-lea şi în cei ai primei jumătăţi a secolului al XX-lea. 

Secolul al XVIII-lea avea să aducă schimbări importante pentru 
societatea transilvană din mai toate punctele de vedere, iar acestea 
aveau să se răsfrângă şi asupra edificărilor de biserici. Înființarea regi- 
mentelor grănicerești şi a graniței militare transilvănene sau reformele 
ecleziastice din a doua jumătate a acestui secol, începute de împărăteasa 
Maria Tereza şi continuate prin politica de toleranţă a lui Iosif al II-lea, 
au reprezentat, în cazul comunităților românești din Transilvania, factori 
determinanţi pentru apariția unui proces lent, dar inevitabil, de înlocuire 
a mai vechilor biserici de lemn cu altele noi, din zidărie. 

Concomitent, prin punerea în circulație a unor planuri tipizate de 
lăcașuri de cult, dar şi prin transmiterea unor directive precise referitoare 
la modul în care trebuia construită şi decorată o biserică, Curtea impe- 
rială şi-a manifestat interesul pentru reglementarea edificării bisericilor 
parohiale”. Astfel, au fost preferate formele arhitecturii clasice. Alte 


3 Maria Gabriela Rus, Arhitectura ecleziastică în episcopia greco-catolică de 
Oradea (1848-1860), (infra: Maria Gabriela Rus, Arhitectura ecleziastică...), teză 
de doctorat, Universitatea Babeş-Bolyai Cluj-Napoca, Facultatea de Istorie şi 
Filosofie, Cluj-Napoca, 2012, p. 50; 

reglementări, în speţă un decret regal emis în Ungaria în perioada 
1808-1809, impunea ca doar bisericile din oraşe sau din satele mari 
puteau să fie prevăzute cu boltă, în timp ce bisericile din satele mai 
mici puteau fi doar tăvănite”. Procesul de înnoire a bisericilor parohiale 
a fost continuat, într-o formă amplificată şi în prima parte a secolului 
al XIX-lea, când, datorită unor condiţii economice favorabile, deter- 
minate de războaiele napoleoniene, când preţul cerealelor și animalelor 
a crescut exorbitant, s-au construit o serie de biserici de zid, precum 
şi cele mai multe curii ale nobilimii mijlocii maghiare”. 

Între anii 1829-1831, avea să fie întocmită o statistică oficială a 
localităților din Marele Principat al Transilvaniei”. Printre informaţiile 
consemnate cu această ocazie, alături de alte aspecte precum numărul 
locuitorilor, denumirile localităţilor în diferitele limbi folosite în ţară 
sau tipul de habitat, a fost înregistrat şi numărul edificiilor de cult pentru 
fiecare confesiune în parte. Deşi încă din perioada apariţiei sale fusese 
remarcat faptul că aproximativ 400 de localități din diverse comitate, 
scaune, precum şi din zona graniței militare transilvănene nu fuseseră 
înregistrate, rezultatele obținute având astfel doar un caracter parţial, 
statistica oficială amintită s-a dovedit a fi un document important pentru 
cunoaşterea situației de ansamblu a bisericilor transilvănene în peri- 
oada prepaşoptistă. Astfel, la nivelul întregii Transilvanii, era surprinsă 
următoarea situaţie a lăcașurilor de cult pe confesiuni: 287 biserici 
romano-catolice, 794 reformate, 282 evanghelice, 120 unitariene, 1.327 
greco-catolice, 1.114 ortodoxe și 13 sinagogi”. Dincolo de aceste cifre 


Maria Gabriela Rus, Arhitectura ecleziastică..., pp. 50-51; 

Simion Retegan, „Prestigiu social și edificiu de cult. Construcţii de biserici în satele 
româneşti ale Transilvaniei la mijlocul secolului al XIX-lea (1850-1880)”, în Nicolae 
Bocşan, Nicolae Edroiu, Liviu Maior, Aurel Răduţiu, Pompiliu Teodor (coord.), David 
Prodan — Puterea modelului, (infra: Simion Retegan, Prestigiu social...), Centru de 
Studii Transilvane, Fundaţia Culturală Română, Cluj-Napoca, 1995, p. 204. 

Pentru mai multe detalii vezi: Bogdan Crăciun şi loan Bolovan, Consignatio statistico 
topographica singulorum in Magno Principatu Transylvaniae: (Transilvania la 
1829-1831), (infra: Bogdan Crăciun şi loan Bolovan, Consignatio...), Editura Presa 
Universitară Clujeană, Cluj-Napoca, 2003. 

Bogdan Crăciun şi loan Bolovan, Consignatio..., p. 8. 

seci, regăsim spre mijlocul secolului al XIX-lea o situaţie a edificiilor 
de cult de o mare diversitate constructivă: aproape toate bisericile co- 
munităților romano-catolice, reformate, evanghelice şi unitariene erau 
edificate din zidărie, unele ridicate încă din perioada medievală, altele 
de factură mai recentă, cu mici excepţii putându-se întâlni şi câte o 
biserică de lemn sau, în alte cazuri, biserici cu turnuri clopotniță de 
lemn. În același timp, comunităţile românești, ortodoxe și greco-catolice 
foloseau, de regulă, biserici din lemn, unele realizate din bârne aşezate 
orizontal şi închetorate, altele din nuiele, dar şi câteva construite din 
stâlpi verticali de lemn, cu scânduri aşezate între aceştia. Alături de această 
mare majoritate de edificii de cult din lemn, puteau fi găsite şi o serie de 
biserici de zid, din pământ sau din piatră sau chiar din cărămidă, edificate 
după regulile și proporţiile arhitecturii culte sau, dimpotrivă, biserici de 
zid ce preluau trăsăturile consacrate ale bisericilor de lemn. 

După începutul tumultuos al secolului al XIX-lea, regimurile politice 
ale Europei se vor confrunta, spre mijlocul aceluiaşi secol, cu o succe- 
siune de mișcări naţionale ce revendicau drepturi de natură politică şi 
socială. Culminând cu revoluțiile din anul 1848, aceste mișcări vor avea 
ca efect pe termen lung crearea statelor naționale în Europa. În cazul 
revoluţiei din Transilvania, esenţa solicitărilor se va concentra asupra 
libertăţilor cetăţeneşti şi asupra desființării iobăgiei“, aspecte cu atât 
mai importante, cu cât iobăgimea română constituia cea mai mare parte 
a iobăgimii din Transilvania”. 

În preajma revoluţiei paşoptiste, putea fi sesizată o anume dife- 
renţiere la nivelul Transilvaniei în ceea ce priveşte proporţia dintre 
bisericile de lemn şi bisericile de zid aflate în folosinţa comunităţilor 
româneşti. În acest fel, dacă partea de nord-vest a provinciei era do- 
minată de numeroasele biserici de lemn, specifice satelor iobăgești, în 
zona de sud a Transilvaniei şi în teritoriile regimentelor grănicerești 


5 David Prodan, Problema iobăgiei în Transilvania 1700-1848, Editura Ştiinţifică 
şi Enciclopedică, Bucureşti, 1989, p. 348. 
” Ibidem, p. 349. 

putea fi întâlnită o altă situaţie, bisericile de zid fiind aici, de regulă, 
nu neapărat majoritare, dar mult mai des întâlnite. Spre exemplu, în 
zid în prima parte a secolului al XIX-lea, completând o mai veche zestre 
de astfel de edificii. De o situaţie bună se bucurau şi satele românești 
din părţile Pământului Crăiesc sau cele din zona Hațegului. În vicariatul 
greco-catolic al Hațegului, în preajma anilor 1852-1853, proporţia dintre 
bisericile de lemn şi cele de zid se afla într-un aproximativ echilibru, 
înregistrându-se un număr de 43 biserici de lemn, cărora li se vor adăuga 
încă 3 în perioada 1853-1855 şi tot 43 de biserici din material solid, la 
care se vor mai adăuga încă 2 până în anul 1855". În schimb, în perioada 
anilor 1835-1836, în cele 163 de parohii şi 47 de filii ale vicariatului 
greco-catolic al Silvaniei"!, puteau fi găsite doar 24 de biserici de zid, 
iar în vicariatul greco-catolic al Rodnei, în anul 1867, erau înregistrate 
în cele 58 de parohii şi 16 filii următoarea situație: districtul Năsăud — 
21 biserici de lemn şi 10 de piatră, districtul Budacului — 8 biserici de 
lemn și 2 de piatră, respectiv districtul Bistriţei cu 19 biserici de lemn”. 

În vecinătatea Transilvaniei propriu-zise, în anul 1843, în Epis- 
copia greco-catolică de Oradea se găseau, în cele 175 de parohii ale 
sale, trei comunități fără biserică, 73 de biserici erau din lemn, 59 
erau din zidărie (fără a avea materialul precizat), una de piatră, una 
de cărămidă nearsă și încă 38 de edificii de cult pentru care nu era 
menţionat materialul din care erau făcute”. 

În zona Banatului, bisericile de lemn puteau fi găsite până în câmpia 
aflată în partea de vest a ținutului. Începând cu secolul al XVIII-lea, 
autorităţile habsburgice au început însă o serie de lucrări de îndiguiri 


19 Camelia Elena Vulea, Biserica Greco-Catolică din Vicariatul Hațegului (1850-1918), 
Editura Presa Universitară Clujeană, Cluj-Napoca, 2009, p. 224-227. 

1! Schematismus Venerabilis Cleri Graeci Ritus Catholicorum Dioceseos Fogarasiensis 
in Transilvania, pro anno a Christo nato MDCCCXXXV, Typis Seminarii Dioecesani, 
Blasii, 1835, p. 216. 

!2 Siematismulu Veneratului Cleru a Nou Infiintiatei Diecese Greco-Catolice a Gherlei 
pre anulu dela Christosu 1867, Tiparu Diecezanu, Gherla, 1867, pp. 87-106. 

15 Maria Gabriela Rus, Arhitectura ecleziastică... p. 9%. 

şi de desecări, la care, adăugându-se şi o utilizare nerațională a pă- 
durilor, s-a ajuns ca lemnul pentru construcții să fie greu de găsit și, 
implicit, scump. În partea Banatului suprapusă peste zona de sud şi est 
a actualului judeţ Caraş-Severin, unde după anul 1768 comunitățile 
românești au fost înglobate în graniţa militară a Imperiului Habsburgic, 
măsurile administrative au adus şi o serie de norme în domeniul con- 
strucţiilor, de la care nici lăcașurile de cult nu au fost exceptate. În 
zona de graniță, autoritățile militare interziceau cu desăvârşire utilizarea 
materialelor perisabile la clădirile publice’. După a doua jumătate a 
secolului al XVIII-lea, în zona Banatului poate fi observată o înviorare 
a economiei locale, concretizată şi printr-un spor demografic semnifi- 
cativ. În aceste condiții, comunitățile bănăţene renunță masiv la vechile 
biserici de lemn în favoarea unor noi edificii, mai trainice, de piatră 
sau cărămidă". În intervalul 1750-1810, la nivelul întregului Banat s-au 
edificat aproximativ 120 de biserici de zid!€. 

Implicaţiile revoluției de la 1848-1849 asupra colectivităţilor româ- 
neşti, multe dintre acestea recent deziobăgite, s-au dovedit a fi deosebit 
de importante pentru cursul evenimentelor ulterioare. Odată cu acestea, 
imaginea atât de caracteristică a satului tradițional avea să se schimbe 
încet, dar sigur. Manifestările amplelor transformări ce au urmat momen- 
tului revoluţionar 1848-1849 au fost multiple și au influenţat starea 
materială, relaţiile sociale și viața culturală a comunităţilor. Nu este de 
mirare de ce, în aceste condiţii de libertate socială proaspăt dobândită, 
tot mai multe sate au căutat să ducă la bun sfârşit intenţii colective de 
mare însemnătate pentru obște. Printre acestea, un loc fruntaş avea să 
îl ocupe înlocuirea mai vechii biserici cu una nouă, mai încăpătoare şi 


14 Liviu Groza, „Arhitectura caselor grănicerești”, în Sudii de Etnografie și Istorie, 
Caransebeş, 1977, pp. 50-57, apud. Nicolae Săcară, Bisericile de lemn ale Banatului, 
(infra: Nicolae Săcară, Bisericile de lemn...), Editura Excelsior, Timișoara, 2001, p. 12. 

15 Nicolae Săcară, Bisericile de lemn..., p. 12. 

16 Adriana Buzilă, „Pătrunderea stilului baroc în arhitectura tradițională românească 
a Banatului în secolul al XVIII-lea”, în Analele Banatului (seria Etnigrafie—Artă), 
Timişoara, 1984, pp. 209-231, apud. Nicolae Săcară, Bisericile de lemn..., p. 13. 

mai solidă, edificată într-un stil nou, comparabilă cu cele ale celorlalte 
confesiuni religioase conlocuitoare. 

Alături de asigurarea fondurilor necesare ridicării unei noi bise- 
rici, care nu de puţine ori presupunea sacrificii materiale importante 
din partea credincioșilor, întinse pe parcursul a mai multor ani, o altă 
problemă avută în vedere de către comunităţi era aceea de a găsi con- 
structorii potriviţi. Aceştia trebuiau să fie meseriaşi cu un bun renume, 
harnici, deținători ai cunoștințelor şi tehnicii necesare și care prezentau 
garanţia că sacrificiile făcute de întreaga colectivitate vor satisface toate 
aşteptările. 

Având în vedere că trăinicia şi calitatea noilor construcții biseri- 
ceşti, precum şi aspectul acestora depindea în bună măsură de price- 
perea celor ce întocmeau planurile şi făceau estimările cheltuielilor 
aferente, dar şi al celor ce ridicau efectiv clădirea, procesul edificării 
era atent urmărit şi de către reprezentanții Bisericii. Nu e deloc de mirare 
acest aspect atâta timp cât orice construcţie sau reparație importantă 
efectuată cu cheltuieli mai mari decât posibilitățile comunității putea 
crea stări conflictuale, în timp ce o bună organizare a activităţii de 
construcţie, împreună cu o estimare realistă a costurilor şi posibili- 
tăților materiale ale comunității, putea duce la evitarea de cheltuieli 
suplimentare. 

În acest sens, problema durabilităţii, dar și al aspectului lăcașu- 
rilor de cult construite în această perioadă aveau să facă subiectul mai 
multor dezbateri între membrii clerului celor două Biserici românești. 
Se va ţine tot mai mult cont ca noile biserici să fie „construite numai 


s17 


din piatră, într-un stil frumos”, „bogat de mari, ca să încapă în dânsele 


tot poporul”, să fie făcute „prin maeștri înţelepţi "5, cu gust estetic şi 


17 Serviciul Judeţean Cluj al Arhivelor Naţionale ale României, Fond Episcopia Greco- 
Catolică de Cluj-Gherla, nr. 1578, 1563, 1508, 1529, 1538 şi 1484 din anul 1858. 

1 Victor Bojor, Episcopii diecezei greco-catolice de Gherla, acum Cluj-Gherla (1856- 
1839), Editura Viaţa Creştină, Cluj-Napoca, 2000, p. 112. 

într-un stil nou'”, situate în locuri înalte, deschise, ferite de inundaţii, 
cu respectarea amplasării canonice a altarului spre răsărit şi în măsura 
în care se putea, poziţionate în zonele centrale, „îndemânatice și de 
vază ” ale localităților”. 

Îndeplinirea unui obiectiv atât de important, precum construirea 
unui nou lăcaș de cult, putea să se lovească însă de o serie de neajunsuri, 
dincolo de cele materiale. Pentru ridicarea unor biserici de piatră 
trebuiau urmate cu stricteţe unele reguli impuse atât de autorităţile 
laice, ce acordau licenţa de construire, dar şi de cele bisericeşti, care 
supravegheau îndeaproape procesul. În acest sens, se relevă a fi extrem 
de importante trei documente: planurile viitoarei biserici, preliminarul 
de cheltuieli şi contractul încheiat cu constructorul bisericii. Dat fiind 
faptul că pentru a putea întocmi aceste documente era necesară o 
anumită calificare profesională, cel puţin până spre sfârşitul secolului 
al XIX-lea, antreprenorii și inginerii/arhitecţii implicaţi în edificarea 
bisericilor româneşti erau, de cele mai multe ori, de altă etnie decât cea 
română. O altă barieră extrem de importantă pentru a putea accede la 
astfel de contracte era şi o anumită garanție materială absolut necesară, 
deloc neglijabilă ca valoare, pe care constructorii trebuiau să o dove- 
dească, drept garant al calității muncii prestate. 

În vederea unei mai bune gestionări a procesului constructiv, dar 
şi pentru a implementa mai ușor la nivelul comunităţilor parohiale 
programele stilistice propuse, în ultima parte a secolului al XIX-lea, 
printre funcționarii episcopiilor românești vor apărea şi pozițiile de 
inginer/arhitect diecezan. Acest post în cadrul funcționarilor eparhiali 
a apărut cel mai probabil în preajma anului 1880, când publicaţia 
„Observatoriul” anunţa faptul că, în urmă cu doar câteva luni, în cadrul 
corpului funcţionarilor de pe lângă Arhiepiscopia Greco-Catolică de Blaj 
fusese înființată poziţia de arhitect diecezan. Conform acestei publicaţii, 


19 Serviciul Judeţean Cluj al Arhivelor Naţionale ale României, Fond personal 
Alexandru Sterca-Șuluţiu, 1861, doc. 145, f. 3r. 
% Simion Retegan, Prestigiu social... pp. 211-212. 

printre atribuţiunile acestei funcţii se numărau, pe lângă întocmirea 
planurilor pentru viitoarele construcții, şi verificarea devizelor antre- 
prenorilor, precum şi a planurilor de biserici, şcoli, case parohiale şi a 
altor edificii din arhiepiscopie, înainte de începerea construirii lor. De 
asemenea, acesta se ocupa şi de recepţia diferitelor edificii parohiale. 
Fără să fie şi un titular numit la data publicării articolului, se reținea 
drept candidat probabil persoana lui Augusto Mazzuchi, arhitect în 
Blaj”. 

Ocuparea acestei poziţii de către arhitectul Mazzuchi avea să fie 
confirmată şi de Şematismele Arhiepiscopiei greco-catolice de Alba- 
Iulia şi Făgăraş pentru anul 1886, respectiv 1890, momente când îl 
regăsim printre funcţionarii eparhiali”. Ulterior însă, Șematismele pe 
anii 1896 şi 1900 ale aceleiaşi Arhiepiscopii indicau drept vacantă 
funcţia de arhitect diecezan”. Pentru Episcopia greco-catolică de Gherla şi 
mai pe urmă de Cluj-Gherla, funcţia de inginer diecezan apare pentru 
prima dată în Şematismul acestei episcopii din anul 1925”. În cadrul 
Consistoriului episcopal, regăsim poziția de „inginer diecezan”, ocupată 
la acel moment de Teodor Silaşi. 


21 „Observatoriul”, III, 1880, nr. 68, 23/4 septembrie 1880, p. 272. 

* Siematismul veneratului cler al Archidiecesei Metropolitane Greco-Catolice a Alba- 
Juliei şi Fagarasiului pre Anul 1890, Tipografia Seminariului gr.-cat., Blasiu, p. 12; 
Siematismul veneratului cler al Archidiecesei Metropolitane Greco-Catolice a Alba- 
Juliei și Fagarasiului pre Anul 1886, Tipografia Seminariului gr.-cat., Blasiu, p. 12. 

3 Siematismul veneratului cler al Archidiecesei Metropolitane Greco-Catolice a Alba- 
Juliei şi Fagarasiului pre Anul 1896, Tipografia Seminariului gr.-cat., Blasiu, p. 17. 
Șematismul veneratului cler al Arhidiecesei Metropolitane Greco-Catolice Române 
de Alba-lulia şi Făgăraş pre Anul Domnului 1900, Tipografia Seminariului Archi- 
diecesan, Blaş, p. 103. 

?4 Sematismul veneratului cler român unit al Diecezei de Gherla pe anul 1925, Tipo- 
grafia Diecezană, Gherla, 1925, p. 10. Se estimează că, în preajma anului 1930, 
funcţia de inginer diecezan al Episcopiei greco-catolice de Gherla fusese instituită 
deja de mai bine de 20 de ani, cf. Ina Oltita Vădeanu, Programul arhitectural al 
Bisericii Române Unite, episcopia de Gherla, și Cluj-Gherla (1853-1947). Tendinţe 
stilistice între Orient şi Occident, în conturarea propriei identități estetice, Şcoala 
Doctorală de Istorie, Facultatea de Istorie şi Filosofie din cadrul Universităţii Babeş- 
Bolyai, teză de doctorat susținută în anul 2014, p. 181. 


147 


ARHIVELE BISTRIŢEI e Anul II, Fasicula 2 - RELAȚIILE INTERCONFESIONALE ÎN TRANSILVANIA 


O funcţie cu atribuţiuni asemănătoare trebuie să fi existat şi în 
cadrul Mitropoliei ortodoxe de la Sibiu încă de dinainte de Primul 
Război Mondial, deoarece în anul 1912 aceasta era ocupată deja de 
arhitectul consistorial loan Pamfilie”. 

Sub aspect stilistic, multe din bisericile româneşti construite în a 
doua parte a secolului al XIX-lea respectă câteva trăsături principale: 
planul dreptunghiular, specific bisericilor navă, cu un turn așezat peste 
naos în planul fațadei principale sau adosat acesteia. De regulă, absida 
altarului era decroşată, poligonală sau semicirculară. Fațadele laterale 
conţineau ferestre, de obicei, înalte, uneori, tratate decorativ, cu mar- 
ginea superioară semicirculară sau ușor rotunjită. Spațiul interior era 
delimitat în principalele încăperi consacrate, absida altarului delimitată 
de naosul bisericii printr-un iconostas de zidărie sau lemn, acoperită de 
obişnuita calotă sferică. Spaţiul destinat naosului era, de regulă, boltit, 
iar pronoasul, tăvănit, era despărțit de naos într-un mod simbolic. De 
cele mai multe ori, simple şi sobre, bisericile aveau relativ puţine 
elemente decorative. Remarcate în special pe faţada bisericii sau la 
decorul turnului, acestea se încadrau din punct de vedere stilistic curen- 
telor eclectice neoclasic şi neogotic. 

Încă de la sfârșitul secolului al XIX-lea şi până în preajma Primului 
Război Mondial, în acord cu procesul mai larg al artei moderne şi, 
probabil, sub influenţa stilului neoromânesc”€, aveau să fie ridicate, cu 
precădere în zonele mărginașe ale Transilvaniei dinspre România”, 
câteva biserici cu trăsături neobizantine. 


*5 Serviciul Judeţean Sălaj al Arhivelor Naţionale ale României, Fond Protopopiatul 
Ortodox Românași, dos. 176 (1912-1939), f. 3r.; 

% Raluca Diana Jula (Băneasă), Arhitectura religioasă a românilor din Transilvania în 
perioada interbelică, (infra: Raluca Diana Jula (Băneasă), Arhitectura religioasă...), 
Editura Presa Universitară Clujeană, 2010, p. 51; 

”7 Este vorba de capela funerară din Brașov (1874), Biserica Adormirii Maicii Domnului 
din Braşov (1895-1896), Catedrala Ortodoxă din Sibiu (1902-1905), Biserica din 
Cacova, jud. Cluj, Catedrala din Baia Mare (1905-1911), Biserica greco-catolică din 
Gherla (1905-1907) sau Biserica ortodoxă din Stânceni, jud. Mureş (1911), cf. Raluca 
Diana Jula (Băneasă), Arhitectura religioasă... p. 51. 

Momentele favorabile din ultimii ani ai secolului XIX și din primii 
ani ai secolului XX aveau să se încheie brusc, odată cu începerea 
Primului Război Mondial. Ritmul de ridicare a unor noi lăcașuri de 
cult a fost considerabil încetinit de dificultăţile inerente războiului, de 
lipsa materialelor şi a mâinii de lucru. 

Sfârşitul războiului şi înfăptuirea Marii Uniri, dar mai cu seamă 
urmările politice, sociale şi culturale ale acestor evenimente importante 
au conferit edificiilor de cult construite în perioada interbelică şi o altă 
conotaţie, una identitară la nivel naţional. Pentru românii transilvăneni, 
momentul reprezenta o clipă de triumf după ani întregi de așteptări, 
iar bisericile trebuiau să exprime această realitate. 

Organizarea unei administrații româneşti în Transilvania a condus 
la o sporire a numărului de români din centrele urbane. În scurtă vreme, 
în aceste localităţi aveau să fie ridicate biserici monumentale, adevărate 
„cetăți ale românismului”, cum le numeau ziarele vremii. Perioada de 
după anii *30 şi până în preajma celui de-al Doilea Război Mondial 
va constitui momentul de apogeu al construcţiilor de noi biserici de zid. 
Rămân mai departe valabile condițiile de începere a unei noi construcții. 
Planurile bisericii, devizele de cheltuieli şi mai apoi contractul de 
edificare continuă să fie documentele esenţiale în ceea ce priveşte 
ridicarea unei noi biserici. Organizarea de licitaţii pentru desemnarea 
constructorului devine din ce în ce mai frecventă, dacă nu chiar obliga- 
torie. Nerespectarea acestei condiţii, de a organiza licitaţii în vederea 
alegerii unui antreprenor pentru construirea bisericii putea deveni cauza 
neaprobării, de către forurile episcopale, a unor contracte de edificare. 
Cu toate astea, în cazuri rare, cu condiţia oferirii unor argumente core- 
spunzătoare, era acceptată și metoda atribuirii directe a unui contract. 

Ca formă predilectă de exprimare, după realizarea Marii Unirii, 
arhitectura bisericească a românilor transilvăneni va utiliza elemente 
specifice stilului neoromânesc şi neobizantin. În principalele centre 
urbane, în anii perioadei interbelice, se vor ridica edificii de cult moderne, 
caracterizate prin planuri elaborate, ce vor impresiona prin monumenta- 
litatea lor. Noul program edilitar se va extinde în anii următori şi spre 

localitățile de mărime medie, şi spre mediul rural, unde se vor realiza 
biserici în a căror concepţie se vor regăsi elemente din arhitectura 
neoromânească, dar şi elemente din arhitectura occidentală”. 

Numărul mare de astfel de edificii de cult ridicate în perioada inter- 
belică va influenţa procentul lăcaşurilor de cult aflate în uz în favoarea 
celor de zidărie. De altfel, această evoluţie era corect reflectată în pre- 
cizarea lui Atanasie Popa, care afirma că, în anul 1927, încă existau 
în Transilvania nu mai puţin de 1274 biserici românești de lemn, mai 
puţine decât la mijlocul secolului al XIX-lea, dar mai multe decât 
valoarea aproximativă de 1000 de astfel de edificii câte erau înre- 
gistrate în preajma anului 1940”. Tot în prima parte a secolului XX, 
a fost înființată Comisiunea Monumentelor Istorice — secția pentru 
Transilvania, una dintre primele instituții româneşti ce avea ca scop 
prioritar salvarea și păstrarea patrimoniului cultural şi istoric construit 
din această parte de ţară. Chiar rostul funcţiunii acestei instituții avea 
să evidenţieze o altă schimbare a perspectivei asupra edificiului de 
cult: de la cea utilitară, de uz curent, spre cea de monument istoric, de 
la simbolul vremurilor trecute de oprelişti feudale, la alegoria geniului 
popular românesc. 

În mod evident, cel de-al Doilea Război Mondial a constituit o 
altă perioadă dificilă, în care activitatea de construire şi renovare a 
edificiilor de cult a avut mult de suferit. Ulterior, după încheierea răz- 
boiului, instaurarea „puterii populare” a imprimat întregii societății 
românești, colectivităților rurale şi confesiunilor religioase, cu tot ceea 
ce implicau ele, o traiectorie pe care o cunoaştem şi ale cărei consecințe 
încă le mai resimţim şi în ziua de azi. 

Concluzionând, se poate face afirmaţia că a doua jumătate a seco- 
lului al XIX-lea și prima jumătate a secolului al XX-lea a constituit o 
perioadă în care construirea unor noi biserici parohiale, de zidărie, în 


*% Raluca Diana Jula (Băneasă), Arhitectura religioasă... p. 147. 
% Atanasie Popa, „Biserici de lemn din Transilvania: arhitectură, plan, stil”, extras 
din Revista Institutului Social Banat-Crişana, nr. iunie-august 1942, p. 1. 

cadrul comunităților româneşti din Transilvania a cunoscut o amploare 
fără de precedent înainte. Acest lucru a fost posibil, pe de o parte, datorită 
amplelor transformări sociale ce au urmat revoluţiei pașoptiste: trans- 
formarea foştilor iobagi în mici proprietari de pământ, mutaţiile eco- 
nomice prin care a trecut satul românesc în această întreagă perioadă, 
înființarea unui număr impresionant de școli sătești, consolidarea unei 
clase de intelectuali români inclusiv în orașele transilvănene, iar pe de 
altă parte, datorită contextului general favorabil: modernizarea drumu- 
rilor şi construcţia căilor ferate, dezvoltarea băncilor și a sistemului 
de creditare etc. 

De regulă, autorităţile laice s-au arătat binevoitoare față de comu- 
nități în privinţa edificării unor noi lăcașuri de cult, acestea acordând 
scutiri de impozite sau de la obligațiile publice pe perioada câtorva 
ani sau aprobând cedarea unor drepturi colective pe seama bisericii, în 
vederea completării sumelor avute la dispoziție pentru zidirea acesteia. 
Prin intermediul funcționarilor publici, oficiile edilitare s-au implicat 
din ce în ce mai mult în acest proces constructiv. Impuneau ca planurile 
viitoarei biserici să fie realizate de către persoane autorizate, cu pregătire 
în domeniu, acordau autorizaţii de construire, se implicau în alegerea 
locului viitorului edificiu şi participau la darea lui în folosință. 

Date fiind eforturile materiale pe care zidirea unui lăcaș de cult o 
presupunea, autoritățile bisericești au căutat să supravegheze cât de bine 
se poate acţiunile parohienilor. Erau solicitate o serie de acte extrem de 
importante, ce erau verificate ulterior la nivelul funcţionarilor eparhiali. 
Pentru o mai bună gestiune a întregului proces, în rândul acestor func- 
ționari au fost incluși, începând cu ultimele decenii ale secolului al 
XIX-lea, şi specialişti în domeniu (arhitecţi sau ingineri diecezani). 

După sfârşitul Primului Război Mondial, în urma realizării Marii 
Uniri, implicarea autorităţilor statului în sprijinirea comunităţilor, de 
a-şi construi o nouă biserică, a fost mult mai importantă. Cu ajutorul 
administraţiei româneşti, prin reforma agrară începută în anii '20 ai 
secolului XX a fost întregit patrimoniul parohiilor şi s-a asigurat un 

loc potrivit în cadrul localităţilor pentru instituţiile obşteşti, precum 
şcoli şi biserici parohiale. 

Privită în ansamblul ei, perioada se caracterizează prin faptul că 
percepţia societății româneşti asupra a ceea ce presupunea un lăcaş 
de cult adecvat a cunoscut diverse formulări. Noţiunea de „biserică 
potrivită”, în sine, a cunoscut o stare evolutivă, variabilă, fiind totodată 
un exemplu elocvent al paşilor făcuţi de satul românesc transilvănean 


pe dificilul drum al modernității. 

